
Elektromagnetinės bangos ir jų vaidmuo 
| šių dienų radiotechnikoj. 
Rašo Stud. Ing. Alfonsas Kulvinskas, Wien (Austrija). 


Nuo šio numerio pradedama eilė strai = T NN 
apie šių dienų radiotechnikos daly 
miausia eina žiupsnis žinių iš 
istorijos. Red. 


I. Iš radiotechnikos plėtojimosi istorijos. B — J 
Žmonija nuo seniausių laikų ieškojo būdų skubiai pasiųsti Aš 
tolimiausius kraštus. Sį siekimą galutinai išspręsti pasisekė tik e 7 


chnikai. Šiandien telegrafas (sutartinų ženklų persiuntimas) ir telefonas | 
sioginis susikalbėjimas, arba gyvos kalbos persiuntimas) yra būtini modernojo 
gyvenimo įtaisymai. Tai aiškiai rodo ne tik telegrafo bei telefono išsiplati- 
nimas po visus mūsų Žemės kraštus, bet ir tai, kiek daug lėšų skiriama 
tiems įtaisymams, ir kokios daugybės žmonių reikalauja jų aptarnavimas; 
pagaliau, tai aiškiai įrodo ir uždavinių įvairumas, kuriam tarnauja telegraias 
su telefonu. 

Pirmieji žingsniai telegrafiniam susisiekimui buvo padaryti Vokietijo, 
1833 m. Gėttingen'e Gauss'o ir Weberio! Pirmutinis elektrinio telegrafo 
susisiekimas buvo pravestas Goėttingen'e tarp observatorijos ir fizikalinio 
instituto laboratorijų. —Pirmieji telefono aptikimai buvo padaryti fiziko Reis'o 
1863 m., praktikos gyvenime telefonas pasirodo 1877 m. Buvo sugalvota 
daug įvairių elektrinio telegrafo rūšių, bet visi tie aparatai reikalavo, kad su 
vieni kitais būtų tiesioginai sujungti metaliniais laidininkais. Tai buvo ga- 
lima atlikti metalinių vielų pagalba. Tačiau šitas būdas turėjo savo nepato- 
gumų. Pravesti vielų laidams į tolimus kraštus reikėjo padėti daug kapitalo, 
o pakilus audrai ar pasirodžius kuriam kitam telegrafo kenkėjui, vielos nu- - 
traukomos arba sunaikinama izolacija, ir tuo pat jau nutraukiamas ir susi- 
siekimas. Laivininkystėje, kur laivui svarbu visuomet susisiekti su kontinentu, 
arba, ištikus nelaimei, pranešt apie tai kitiems laivams, vielų telegrafu ne- 
buvo galima nieko atsiekt.— Tos visos priežastys ir vertė mokslininkus ieškoti 
kelių pasiųsti žinias be vielų. Laikui bėgant, pasisekė ir ši problema išspręsti 
elektromagnetinių bangų (emb) pagalba. Nagrinėjant radiotechnikos plėtoji- 
mosi istoriją, tenka paliesti elektromagnetinių bangų tyrinėjimo istorija. Visa 
radiotechnikos istorija galima paskirstyt į trejetą laikotarpių. Prieš Didįjį 
Karą—ligi 1914 m., Didžiojo Karo metu—1914—1919 m. ir po Didžiojo 
Karo--nuo 1919 m. 


! Turiu pastebėti, kad čia turiu galvoje . tik elektrinį. telegrafą. Optinis bei akustinis 
telegrafas yra tūkstančiais metų senesni už elektrinį telegrafą: Optinis bei akustinis telegra- 
fas yra ir šiandien gana plačiai vartojami, kaip, antai, geležinkelių ir laivų signalizacijoj, 
ar įvairūs akustiniai ženklai šiaip susisiekimė ir p. f , 

Iki Didžiojo Karo (1853—1914 m.). 


Ši pirmąjį periodą, trukusi apie pusę šimto metų, galima paskirstyt į. 
du laikotarpiu: laboratorijos ir instalacijos. - 

1. Laboratorijos laikotarpis. Visiems, turintiems šiek tiek rei- 
kalo su elektrotechnikos teorija, yra žinomas originalus Leyden'o konden- 
satorius, arba stiklinė. W. Thomson'as (Lordas Kelvinas) 1853 m. teoriškai 
išnagrinėjo Leydeno stiklinės išlydžio problemą ir priėjo išvadą, kad tas iš- 
lydis gali įvykti arba tik viena kartą ir tik viena kryptimi arba jis gali vykti 
oscilacijomis, arba bangavimais, t. y. vykti daug kartų įvairiomis kryptimis. 
Federsen'as 1860 m. patikrino Thomsono teoriją sukamo veidrodžio 
pagalba ir eksperimento keliu įrodė, kad Leydeno stiklinė išsikrauja oscila- 
cijomis; vienos oscilacijos periodas yra labai trumpas laikotarpis—tik apie 
vieną milioninę dalį sekundos. 

Praėjus ketveriems metams po Federseno eksperimentų, 1864 m. Ma x- 
wel!is (1831—1879) specialiu komunikatu pranešė Karališkajai Mokslo Drau- 
gijai Londone, jog jis matematiškai priėjęs išvadą, kad visi elektromagnetiniai 
impulsai plinta erdvėje šviesos greičiu (300000 kilometrų per sekundą). 
Maxwellio hipotezę eksperimentu patikrino Bonnos universiteto profesorius. 
inžinierius H. Rudolf'as Herz'as. Hercas, eksperimentu tikrindamas. 
Maxwellio teoriją 1884—1889 metų tarpe, priėjo išvadą, kad elektromagneti- 
nės bangos nuo induktorių plinta per eterį taip, kaip garso bangos per orą, 
tik nesulyginamai didesniu greičiu (3.10!9 cm/t). 

Šios Herco aptiktos bangos paskiau buvo ir pavadintos „Herco bango- 
mis“. Hercui paskelbus savo tyrinėjimų davinius, visi fizikai ėmėsi tyrinėti 
tas naujas bangas, ir dar daug darbo reikėjo šioj srity padėti ligi prieita 
prie to, kada praktiškai buvo galima jas pauaudoti susisiekimo tikslams. 

Minint Hercą, kaipo aptikusį elektromagnetines bangas ir viešai paskel- 
busį apie savo tą aptikimą, negalima praeiti pro šalį nepaminėjus ir pirmojo 
emb. bangų aptikėjo D. E. Hughes'o, kuris šioj srity yra dirbęs bent 
dešimtį metų anksčiau už Hercą, kaip rodo patikimi liudininkai ir jo laiškai. 
. Hughes, mikrofono išradėjas, dirbdamas eksperementinėje fizikoje, pastebėjo, 
kad pertraukiant elektrinę grandinę, visa laboratorijos aplinkuma būna kurį 
laiką elektriškai įtakinga, taip kad, sujungus mikrofoną su telefonu, net to- 
limose laboratorijos vietose telefone girdimas braškėjimas. Manyta, kad mikro- 
fonas, būdamas sujungtas su telefonu elektromagnetinių bangų poveiky, 
veikė kaip kohereris ir buvo girdėti staigūs išsikrovimai. Tokiu būdu Hughes 
būtų ne tik pirmas elektromagnetinių bangų aptikėjas, bet ir kohererio išradė- 
jas. Jis manęs čia turint reikalo su naujomis elektrinėmis bangomis, bet Hughes'o 
bendradarbiams, kuriems jis savo tą naują pastebėjimą demonstravo, klai- 
dingai supratus ir išaiškinus jo mėginimus, Hughes buvo jų suklaidintas ir 
liovėsi toliau šioje srity dirbęs ir net viešumon nepranešė apie savo paste- 
bėjimus. Gal Hughes'ui ir būtų pavykęs bevielio telegrafo sugalvojimas, kaip 
galima spręsti iš jo laiškų, nes jis mėgino be vielų leisti ženklus, daryda- 
mas tyrinėjimus su telefonu bei mikrofonu ir buvęs arti bevielio susisiekimo. 

„Herco rezonatorius, kurį jis vartojo elektromagnetinėms bangoms su- 
sekti, buvo netobulas, nes buvo nejautrus ir jo pagalba nebuvo galima leidžia- 
mieji ženklai įvairinti, o be tokio įvairinimo negalimas ir žinių leidimas. Pa- 

ryžiaus katalikiško universiteto (Institut Catholigue) fizikos profesorius Branly 
ir anglų fizikas Lodge, viėnu laiku buvo pastebėję, kad metalų druožlės 
normaliomis sąlygomis sudaro labai didelę varžą, bet paveikus jas elektro- 
magnetinėms bangoms, jų varža kelis šimtus kartų sumažėja. Iš metalinių 
druožlių tuojau buvo pagamintas elektromagnetinėms bangoms susekti de- 
tektorius, kuris buvo pavadintas kohereriu, arba friteriu. Kohererio dėka toli- 
mesni eksperimentai su elektromagnetinėmis bangomis buvo daug vaisingesni. 

Pirmi mėginimai paleisti ženklus su elektromagnetinėmis bangomis 
pavyko Marconi'iui 1898 m. Italijoj netoli Bolonijos. Jis savo mėginimams 
panaudojo, kaip matyti iš brėžinio, žinomą Rumkorfo induktorių ir trijų 
dalių kibirkštininką (pagal Rigi), vieną induktoriaus aukšto įtėmpimo polį 


Siuntėjas „Priėmėjas 
Siunčiamosios ir priimamosios Marconi'o radio stoties schema. 
Technikos Muzėejus Vienoje. 


sujungė su žeme, antrą—vielos pagalba su metaliniu cilinderiu, kuris vėliau 
buvo pakeistas ilgesnėmis vielomis, kad padidintų antenos kapacitetą (rajumą). 
Priėmėjas susidėjo iš tokios pat antenos, į kurią buvo įjungtas kohereris, o 
kohererio antras galas buvo sujungtas su žeme. Dar prie kohererio abiejų 
galų, per droselio špūles ir rele prijungtas paprastas Morzės telegrafo aparatas. 

Marconis turėjo pasisekimo del to, kad jis daugelio praeities galvotojų 
aptikimus mokėjo taip sukombinuoti, kad gavo tinkamą aparatūrą bevieliui. 
susisiekimui. Marconio siunčiamoje stotyje randame elektromagnetinių bangų 
gaminimo aparatūrą, kurią vartojo Hercas; priimamoje stotyje matome Bran- 
ly'o ir Lodge'o kohererį ir Morzės užrašomą telegrafo aparatūrą, anteną, 
kurią vartojo Popov'as (Petrapilyje) atmosierinių išlydžių registracijai 1895 m. 

Marconio dideliūusias siuntimo stoties patobulinimas yra tas, kad jis ir siun- 
čiamajai stočiai pridėjo anteną. Jo.pirmieji mėginimai buvo taip vaisingi, kad 
daugelio atkreipė savęsp dėmėsį. Tokiu būdu 1896 m. galima laikyti radio- 
telegrafo gimimo metais. : 

"Tiesa, ir pirmiau būta bevielio telegrafo, bet jis rėmėsi kitais principais, 
butent, indukcijos, arba atsišakojimo, dėsniais. Mėginimai apsieiti be laidų 
yra gan seni ir eina nuo Morzės (1843 m.) iki Preece'o (1893—1898 m.). 
Vaisingi mėginimai su elektromagnetinėmis bangomis pastojo kelią visiems 
kitiems bevielio telegrafo metodams ir juos nustelbė. 

Nors šiandien dar ne visos bevielio telegrafo savybės išaiškintos, bet 
vis delto palyginamai per tą trumpą laiką labai daug atsiekta. Siandien mes 
turime teorinių išvadų ir praktinių patyrimų, kurių pagalba galime dirbti šioje 
srityje pakankamai užsitikrinę, kad ir naujų patobulinimų šioj srity pavyks 
padaryti. Nuo pirmųjų Marconio mėginimų atliktas labai didelis darbas. Iš 
tų darbų aiškiai matyti, kad tenai, kur drauge eina teorija ir praktika, mokslas 
"ir patyrimas galima atsiekti nelauktų vaisių. Kai kada patyrimas aplenkia 
teoriją, kuri tik vėliau ateina nustatydama tikslius darbo kelius ir parodo 
daromas klaidas. Kartais teorija eina pirma ir nurodo praktikai aiškų kelią, 
kuriuo turi praktikas pasukti savo darbų eigą. Panašiai yra ir su bevieliu 
telegraiu. Nors pirmieji Marconio mėginimai buvo labai vaisingi, tačiau jie, 
moksliškai imami, buvo daromi vis delto su didelėmis klaidomis; mat, Mar- 
conis manė čia turįs reikalo su tokiomis pat trumpomis bangomis, kaip ir 
Herco bangos, kurios buvo naudingos laboratorijose teoriškiems eksperimen- 
tams. Ši klaida buvo pastebėta ir pašalinta teorinėmis stūdijomis tik po ke- 
leto metų. Šiandien mes žinome, kad antenos laidas veikia bangas, kaip 
svoris švytuoklę, taip jog, ilginant anteną, bangavimai būna lėtesni ir banga 
ilgesnė (bangos ilgis yra lygus keturgubam antenos ilgiui). Hercas ekspe- 
rementavo su bangomis, kurios buvo vos keliolikos centimetrų, daugiausia 
keleto metrų ilgio, tuo tarpu  Marconio bangų ilgis buvo šimtus kartų 
ilgesnis. Antenos poveikis bangos ilgiui buvo įmatytas vėliau. Teorinei ra- 
diotechnikos pažangai daug pasidarbavo Slaby. 

Marconio pasisekimai su bevieliu telegraiu atkreipė fizikų ir elektro- 
technikų dėmesį į elektromagnetines bangas. Strasburgo universiteto proie- 
sorius Braun'as 1898 m. Marconio išradimą žymiai pastūmėjo pirmyn. 
Braunas taip pat manė, kad Marconis turi darbo su trumpomis Herco ban- 
gomis. Braunas šiuo atveju manė panaudosiąs daug ilgesnes bangas, negu 
kad dabar vartojama, jei įvesiąs uždarytą grandinį. Prie tokios išvados jis 
priėjo todel, kad savo "laiku sekė bevielio telegrafo mėginimus indukcijos 
principu, kuriuos buvo daręs Preece su kintamomis srovėmis 200—300 
periodų per sekundą. Braunas sumanė panaudoti vidurį tarp Herco ir Preece'o 
bangų. Tokias bangas jis sumanė pagaminti įvesdamas į kondensatoriaus 
grandinį savindukciją. Antra, geresniam išsispinduliavimui, jis bangas pervedė 
indukciniu keliu (transftormatoriaus pagalba) į anteną. Tranformatorius buvo 
be geležinės šerdies, nes periodų skaičius dar vis delto buvo labai didelis. 
Tuo pačiu metu Braunas pastebėjo, kad su jo konstrukcija bus galima iš 
antenos išspinduliuoti didesnis energijos kiekis. Šiai konstrukcijai, kurią Brau- 
nas išrado, reikia skirti didelės reikšmės, nes iš tikro buvo didelis patobu- 
linimas. Bet ir Braunas pagrinde klydo, nes jis nenustatė antenos grandinio 

ir pirminio grandinio. Tokiu būdu Brauno sistema nuo Marconio sistemos 
periodų pasirinkimo skaičiumi nesiskyrė —Už pasidarbavimą radiotechnikoje 
ir žymų jos pastūmėjimą pirmyn profesorius Braunas buvo apdovanotas 
Nobelio premija. * 

Brauno metodu, kurį jis vartojo didesniems. energijos kiekiams trans- 
formuot į aukštą bangavimą, prieš penketą metų naudojosi N. Tesla, 
Tesla buvo ne tik pirmutinis, eksperimentavęs ypatingomis aukšto banga- . 
vimo srovėmis, bet jis pirmas vartojo aukšto bangavimo srovėms transifor- 
matorių be geležinės šerdies. Tesla savo aukšto bangavimo sroves taikė ne 
susisiekimo tikslams, bet vis delto jis prie savo aparatūros prijungė išspin- 
duliuojančias vielas, nuo kurių bangos erdvėje sukėlė įvairius švytėjimo efek- 
tus. Bet ir pats Tesla tuo laiku vienoje iš savo paskaitų išsitarė, kad jo pa- 
gamintos bangos gal bus galima pavartoti bevielio telegrafo susisiekimui. 

Braunas, sujungęs Teslos aukštų bangavimų gavimo būdą su Marconio 
siuntimo sistema, galėjo daug didesnį energijos kiekį transiormuot į aukštus 
bangavimus, o tuo pačiu galėjo ir toliau telegraiuoti; tas ir buvo jo didžiau- 
sias patobulinimas. 

Marconis darė mėginimų radiotechnikoje su dideliu pasisekimu. Varto- 
damas anteną 6 metrų aukščio, jis telegrafavo ligi 1600 metrų, su 25 m an- 
tena jis siekė ligi 14 km, ir su 30 m antena aukščio jam pasisekė pasiųsti 
ženklai ligi 18 km. 1897 m. Marconis įkuria bendrovę radiotechnikos idejai 
ugdyti ir praktiškai įgyvendinti.  Marconis praneša, kad jo bendrovė ligi 
1900 m. įrengė 28 radio stotis karo laivuos, kurie galėjo susisiekti 300 km 
toly. Vėliau ši bendrovė darė pastangų monopolizuoti radio aparatų gamybą 
visose šalyse, bet po ilgų ginčų nuo šiokio savo sumanymo atsisakė. Tru- 
putį vėliau ir Vokietijoje buvo įsteigta bendrovė bevieliui telegrafui ugdyti 
vardu „Telefunken“. 

Apie 1900 m. buvo nustatyti pagrindiniai radiotechnikos dėsniai, su- 
sipažinta su bangų veiksniais antenoje ir pradėta sąmoningai vartoti „rezo- 
.„nansas“ ir «grandinių nustatymas» (Abstimmung). Buvo padaryti pirmi 
mėginimai iš tos pat antenos siųsti įvairiomis bangomis vartojant įvai- 
rius kondensatorius ir savindukcijos špūles. Per trumpą laiką Brauno gran- 
diniai buvo įvesti visose bevielio telegrafo stotyse.—1902—03 m. įvestas į 
tradiotechniką tikslus bangų matavimas. 

1901 m. Marconiui pasisekė bevielio telegrafo ženklų nusiųst į Ame- 
riką. Mėginimai įvyko 1901 m. gruodžio mėn. iš 12 į 13 dienos naktį. Siun- 
čiamoji stotis buvo pastatyta St. John Neufoudlande, o priimamoji Pezance 
Cornval'yje. Atstumas tarp šių vietų 2700 km. Šiuo kart buvo padaryti tik 
mėginimai. (Normalus susisiekimas tarp Europos ir Amerikos buvo įvestas 
1910 m. gruodžio mėn. 23 d. Marconio stotys buvo pastatytos: Europai 
Clifdnen'e, o Amerikai — Cap Code). 

Pradžioje siuntėjo kibirkštis buvo gan ilga, kad kondensatorių prikrautų 
didelės energijos. Mėginimai parodė, kad praktiškiau dirbti su retomis ki- 
birkštimis, idant neperkaitintų kibirkštininkų ir neaikvotų be reikalo energijos, 
nes tų laikų bangų priėmėjui, kohereriui, siųsti dažnos kibirkštys neturėjo 
reikšmės; tokiu būdu buvo dirbama nuo 20 ligi 50 kibirkščių per sekundą. 
Aukšto potencialo srovė tuo laiku buvo gaminama nuolatinės srovės in- 
duktorių; vėliau buvo gaminama mainančia srove ir transformatorium. - Mai- 

nančiai srovei buvo užleista pirmenybė, kuomet buvo išmokta pastatyti re- 
zonanso toki transtormatoriai, kurių mainančioji srovė pasiekia maksimumą ne 
tuojau, bet tik po keleto periodų. Kaipo priėmėjas, pradžioje bemaž išimtinai 
vartojamas kohereris, tik Marconis dirbo su elektromagnetiniu detektorium 
ir telefonu. Tokiu būdu Marconis yra pirmutinis pavartojęs bevielyje tele- 
grafe priėmimą pagal klausą. 

1902 m. radiotechnikoje buvo įvestas elektrolitinis Schlėmilch-Ferrie 
detektorius. Pasirodė, kad naujieji detektoriai yra daug jautresni ir patoge- 
sni, todel kohereris greitu laiku buvo padėtas į muzejų. Nauji detektoriai 
turėjo tą mažą nepatogumą, kad jais buvo galima priiminėti tik pagal klausą, 
bet žmogaus ausis, kaip tikslus selektorius, galėjo daug geriau skirti ženklus. 
Prityrę radiotelefonistai lengvai galėjo atskirti atmosferinių išlydžių ženklus 
nuo telegrafo ženklų. Antra, kiekviena siunčiamoji radio stotis buvo galima 
atskirti iš jai būdingo ženklų tono. Tokiu būdu, veikiant keletai stočių arti- 
momis bangomis, lengvai buvo galima vieną nuo antros išskirti ir priiminėti 
tik kas pageidautina, nekreipiant dėmesio į kitų radio stočių ženklus, o ko- 
hereris to padaryti negalėjo. Toliau praktika parodė, kad į telefoną daug 
geriau priiminėti grynus tonus ir išskirti nepastovų čerškimą, ir kad geriau 
girdėt aukšti tonai, o ne žemi. 1905—06 m. buvo prieita prie toninio priė- 
mimo. Kibirkščių skaičius pakelta ligi 500—1000 per sekundą. Taip pat 
stengtasi kibirkščių dažnumas palaikyti kiek galima vienodas, nes tatai svarbu 
priiminėjant. Kibirščių dažnumui reguliuoti bendrovė „Telefunken“ naudojo 
500 periodų transformatorių. Marconis gamino toną pagalba skritulio su 
metaliniais kontaktais, kuris sukosi tarp dviejų stovinčių kontaktų. Bendrai 
imant, didinant kibirkščių dažnumą, padidinta siunčiamosios energijos kiekis 
ir pasiekta tolimesnės distancijos. : 

Priėmimui pagal klausą greitu laiku buvo surasta daugelis įvairių de- 
tektorių. Be minėtų Marconio 'elektromagnetinių principų ir Schlėmilch'o 
elektrolitinių principų, buvo surasta daugelis kristalų kombinacijų, kurie taip 
pat turėjo tą savybę, kad praleido silpnas sroves tik vienon pusėn; iš, kito 
šono, leidžiant srovę, detektorius veikia kaip izolatorius. Dažniausia vartoja- 
mos kombinacijos yra šios: Kupferkies—Rotzinkerz; Eisenkies—aukso viela; 
švino blizgis—grafitas; molibdeno blizgis—teluras; pyritas—varis; silicius— 
teluras. 

Kai del detektoriaus įjungimo schemon, tai reikia pasakyti, kad didesnių 
skirtumų nėra; visų sistemų detektoriai jungiami ne į žemės antenos gran- 
dinį, det dažniau į induktiviai prie antenos prijungtą grandinį, kuris būna 
nustatytas atatinkamai bangai. Nustatant grandinį, atsiekiama daug didesnės 
selekcijos, o tuomet mažiau kliudo pašalinės bangos. Apskritai, bevieliame 
telegrafe grandinių nustatymui duodama daug reikšmės. Ypačiai tai svarbu, 
kuomet bangos mažiau slopinamos; tuomet galima atskiri grandiniai silpniau 
sujungti ir pašalines bangas visai susilpninti, ir tuo laiku galima aiškiai iš- 
šaukti nustatytas bangas per rezonancą. Mažiau slopinamų bangų eilės gau- 
namos tuomet, kai kibirkštis padalinama į daugelį dalelių (pavienės kibirkštė- 
lės ilgis būna tik 0.2 mm ir mažiau) ir didelių elektrodų ploto. Tuomet pa- 
sirodo, kaip įrodė Maksas Wien'as, kad tokia kibirkšties forma daug 
sunkiau duoda atvirkščią kibirkštį (Rūckzūndung), o tatai turi tą patogumą, 
kad kibirkšties grandinis, kartą atidavęs savo energiją antenos grandiniui, 


A. Kulvinskas: Elektromagnetinės bangos ir k. 387 


daugiau nebanguoja, ir tokiu būdu gali antenos grandinis vienas sau toliau 
skambėti. j 1 

Tokiu būdu energiją naikinanti kibirkštis tuojau išsijungia ir stoties 
siuntimo koeficientas žymiai pagerėja; ir bangų slopinimas būna žymiai su- 
mažintas. Tokius kibirkščių dalintojus vadina kibirkštininkais. Firmos „Tele- 
funken“ kibirkštininkai susideda iš plokštelių „Lorenz-Rein“ rutulio formos, 
o amerikonų laivyno kibirkštininkai—iš daugelio nuosekliai sujungtų kon- 
centrinių vamzdžių. 

Mažai slopinamų bangų riba yra neslopinamos bangos. Neslopinamos 
bangos yra ne kas kita, kaip labai didelio dažnumo (per 100000 periodų 
sekundoje) kintamoji srovė. Tesla ir Fessendi's šias bangas norėjo mašino- 
mis pagaminti, bet del labai didelio periodo skaičiaus jiedviem dar nepasi- 
sekė tokios mašinos pastatyti. Laikui bėgant, po daugelio galvojimų ir to- 
kios mašinos pasisekė pastatyti. Pirmutinis jas pastatė Aleksanderson'as. 
Jo aukštų bangavimų mašina su 100000 periodų davė 2 kw energijos. Vė- 
liau tokias pat mašinas pastatė Goldschmit'as (60000 periodų) ir grafas 
Arco („Telefunken“ bendrovės direktorius). Grafo Arco pastatytoji mašina 
davė tik su 1500 apsukų 120000 periodų per sekundą. Vėliau buvo sugal- 
votos schemos ir pastatyti transformatoriai, kurių dėka periodų skaičius buvo 
galima padvigubinti. 

Poulsen'as (patentavo 1902 m.) aukštą bangavimų skaičių pagamino 
pasinaudodamas visai kitu principu. Jo principe glūdi DuddelVio Voltos 
lanko savybės. Kad tatai pritaikintų gaminti negestančioms bangoms, Poul- 
senas įvedė du žymiu patobulinimu: pirmasis tas, kad jis šaldė Voltos lanką 
vandeniliu ir tuomet galėjo gauti žymiai didesnį periodų skaičių; antrasis: 
jis Voltos lanką padėjo stipriame magnetiniame lauke; tuomet buvo galima 
didesnius energijos kiekius transformuoti ir gauti didesnį bangų pastovumą. 
Jis įvedė dar ir daugiau patobulinimų, kurių čia liesti netenka. Visos saky- 
tosios sistemos— Aleksandersono, Arco ir Poulseno—gan plačiai vartojamos 
praktikoje, bet visgi del kai kurių nepatogumų kibirkščių siuntėjo galutinai 
iš gyvenimo išstumti nepajėgė. 

Paskutinis ir naujausias neslopinamų bangų gamintojas yra Lee de 
Forest'o radiotechnikos lempelė, vad. triodu. Sis paskutinysis savo patogu- 
mais turi pirmą vietą neslopinamų bangų gamyboj. Radiotechikos lempelė, 
triodas, arba, kaip ją vadina prof. Čepinskis, plautelis negestamų bangų 
gaminimui buvo panaudotas tik per Didįjį Karą. 

Radio lempelės, arba plautelio, trumpa istorija tokia. 1884 m. Ediso- 
n'as susekė elektrinio čiaupo savybes tarp įkaitintos vielos ir metalinės 
plokštelės stiklinėje, kurioje oras labai praskiestas. Elektronai, kuriuos išsiun- 
čia vielelė, vadinami katodiniu spinduliavimu, arba „Edison'o efektu“. 
Wehnelt'as aptinka, kad padengus kaitinimo vielelę retų žemių oksidais, 
elektronų emisija žymiai padidėja. Remdamasis šiuo aptikimu W'ehnelt'as 
1904 m. išplėtoja „W'ehneltgleichrichter mit Odydkathode“. Sis, taip pat 
Fleming'o surastasis srovės lygintuvėlis su anglies siuleliu, yra pirmieji plau- 
teliai su dviem elektrodais. 1906—07 m. Lee de Forestas plautelį žymiai pato- 
"bulina, įvesdamas tarp metalinės plokštelės (dūdelės) ir smilkstančios viele- 
lės trečiąjį elektrodą sietelio ar spyruoklėlės pavidalu, kurį vadina žiogreliu. 
Įvedus žiogrelį pasirodė, kad plauteliu galima labai silpnas sroves sustiprinti 

10—15 kartų. Jei kartą sustiprintas sroves pervesime vėl į kitą plautelį, tai 
gausime sustiprinimo nuo 100—200 kartų. Jei tas sroves sustiprinsime per 
trečiąjį ir ketvirtąjį plautelį, tai gausime. sustiprinimą keletą tūkstančių kartų. 
Teoriškai imant, sustiprinimas plautelio pagalba galimas ligi begalybės, bet 
praktikoj pasirodo, kad, sustiprinant pagridinę srovę, sustiprinamos ir visos 
pašalinės srovės; todel pasitenkinama keletos lempelių sustiprinimu. Sustipri- 
nimas plauteliu pradėtas vartoti jau prieš Didįjį Karą.— Antra, ir labai svarbi, 
plautelio savybė ta, kad jo pagalba galima pagaminti visokios bangos: slo- 
pinamos ir neslopinamos. Plautelis dažniausiai vartojamas neslopinamoms 
bangoms gaminti. Siandien telefone neslopinamos bangos. gaunamos tik to- 
kiais plauteliais, kurie, žinoma, yra daug didesni, negu-kad pastiprinimui, 
nes tatai pareina nuo energijos kiekio. Taigi, matome, kad plautelis turi tris 
pagrindines savybes: gali būti detektorium, juo galima sustiprinti silpnas 
sroves ir galima gaminti slopinamas ir neslopinamas bangas. Plautelis turi 
ir tokių savybių, kurių šių dienų teorija dar neišaiškina. 

Plautelis, kaip neslopinamų bangų gamintojas, imta vartoti tik per 

Didįjį Karą. 
. Telegraiuojant neslopinamomis bangomis, priimamasis aparatas galima 
daug geriau nustatyti, negu kad telegrafuojant slopinamomis bangomis. Jei 
priimamasis aparatas yra labai selektivus, tuomet siunčiamosios stoties ban- 
gos ilgis turi būti labai vienodas, nes kitaip priiminėjant, pasikeitus bangai, 
ir priimamasis aparatas reikės naujai perstatyti. Tam tikslui, vienodai bangai 
palaikyti buvo vartojamos įvairios reguliavimo priemonės. Tatai daugiau rei- 
kalinga kreipti dėmesį į mašininius siuntėjus. Antras dalykas, kuomet buvo 
imtasi siuntinėti neslopinamomis bangomis, reikėjo priimamojoj stoty įvesti 
naujas patobulinimas, nes neslopinamos bangos telefone per detektorių vei- 
kia kaip nuolatinė srovė. Kad toji srovė būtų girdima, reikėjo įvesti r ertrau- 
kėjas, kuris sukeltų tokį toną, kuris mūsų ausiai gerai priimamas. Aparatą, 
kuris tatai atliko, sugalvojo Poulserias ir pavadino tikeriu. Antras būdas ne- 
slopinamoms bangoms išgirsti yra interferencijos būdas. Nuo to laiko, kuo- 
met radiotelegraie buvo pradėta vartoti detektorius, t. y. įvesta priėmimas 
pagal klausą, nebuvo galima iššaukti pageidautiną stotį. Taip pat priimamoji 
stotis, žinodama, kad jos niekas negali pašaukti, buvo priversta nuolatos 
budėti ir laukti ligi išgirs kokį ženklą, kuris tik jai yra skiriamas. Tatai Ia- 
bai apsunkino tarnybą ir bevielio telegrafo susisiekimą. Iššaukimo problema 
ligi Didžiojo Karo nedavė jokių tinkamų rezultatų. 

2. Instalacijos periodas. 1903—1914 m. radiotechnikoje laikomi 
instalacijos laikotarpiu. Siuo tarpu, turint bendrus teoriškus dėsnius ir prak- 
tiško patyrimo, buvo statoma radio siunčiamosios ir priimamos stotys vi- 
suose kraštuose. Sioj srity pažymėtinos pasaulinės reikšmės firmos yra: 
Anglijoj „Marconico“, Vokietijoj „Telefiunken“ ir Prancūzijoj „Socičtė fran- 
caise radioelectrigue“ ir „Compagnie Gėnėral de T. S. F.“ 
£ Kaip pranešė pasaulinė paštų sąjunga, 1913 m. kovo mėn. 13 d. mūsų 
Žemėje būta apie pustrečio tūkstančio radio stočių. 300 jų teko kontinentui, 
o likusios—karo ir prekybos laivams. Atstumas bevieliu telegrafu prieš Di- 
diji Karą buvo pasiektas ligi 0000 km (Nauenas). Plačiau išsiplėtojus radio 
susisiekimui, nuo 1910. V. 21 pradėta siuntinėti laiko ženklai. 1911 m. 
'oradėta radiotelegrafu pranešinėti metereologiniai daviniai. 1913 m. liepos m. 

1 d. Eifelio bokštas pradėjo siuntinėti vidurinį Europos laiką. 1914 m. va- 
sario mėn. iš 12 į 13 d. naktį pirmą kartą susisiekta iš vidurio Europos su 
Amerika (Nauenas pas Berliną ir New York). 


Didžiojo Karo metu (1914—1919). 


Prasidėjus Didžiajam Karui 1914 m., kaip visa technika, taip ir radio- 
telegrafas buvo mobilizuotas ir pritaikomas Karo reikalams. Siuntėjai (ypačiai 
mažesni) buvo pertaisomi taip, kad būtų patogūs vartoti atskirose kariuo- 
menės dalyse. Tas pat buvo ir su priėmėjais, kurie taip pat buvo pritaikinti 
atskiroms kariuomenės dalims. Kas kur per karą buvo daroma, smulkiau 
nėra galima susekti, nes visa buvo paslėpta. Praktikinėje radiotechnikoje dar- 
bavosi Amerika. Tenai susektos radio lempelės—plautelio—paslaptys ir pritai- 
kintos radiotelegraio priėmimo bei siuntimo tikslams. Pirmiausia plautelis 
buvo panaudotas silpnoms bangoms sustiprinti, vėliau buvo panaudotas 
ir neslopinamoms bangoms gaminti. Plautelio dėka, priimamosios stoties 
antena buvo visai sumažinta. Mažiausia antenos forma yra rėminė antena. 
Tai yra keturkampis rėmelis kvadratinės formos su kraštine keletos dešimčių 
centimetrų. Priėmėjas su tokia mažute antena galėjo būti visur su savimi 
paimtas, kaip kad paprasto telefono aparatas. Didžiojo Karo metu radio apa- 
ratai su plauteliais pirmiausia pasirodo prancūzų kariuomenėje; jie ameriko- 
niško darbo. Viso labo amerikonai atsiunčia į prancūzų kariuomenę 13 mo- 
delių įvairių radio aparatų, kurie buvo. pritaikinti atskiroms kariuomenės dą- 
lims: aviacijai, artilerijai, pėstininkams ir t.t. Aviacijoj buvo įvesta ne tik siun- 
čiamieji, bet ir priimamieji aparatai. 

Per Didįjį Karą: buvo išplėtota vadinamoji radiogoniometrija, kurios 
pagalba buvo galima susekti vieta siunčiamų stočių keleto metrų tikslumu. 
Tatai buvo naudojama fronte, artimosioms. priešininko radiostotims apšau- 
dint ir sunaikint. 

Didžiojo Karo metu radiotechnika tiek išsiplėtojo, kad, esant reikalui, 
galėjo užvaduoti vielų telegraią tarp didesnių miestų. Yra žinia, kad Jungti- 
nėse Valstybėse, vienoj vietoj vėtrai sunaikinus telegraio liniją, ligi visa buvo 
sutvarkyta, susisiekimą palaikė radiotelegrafas. Č 

Radiotelegrafo susisiekimas buvo svarbu viduje, bet nepalyginamai 
svarbiau buvo palaikyti susisiekimui su kitomis. valstybėmis. Susisiekimas su 
„ kitomis valstybėmis yra dvejopas: Europos savitarpio susisiekimas ir sus-mas su 
užjūriu, arba su Amerika. Europos susisiekimui vartojama daug mažesnės 
stotys, negu kad su užjūriu. Kai del atstumo, kurį radio pasiekė, tai reikia 
pasakyti, kad per Didįjį Karą, žymiai patobulėjus radiotechnikai, buvo pa- 
siekta mūsų Žemės „kraštas“, arba, kitaip tariant, iš: vienos Žemės pusės 
buvo telegrafu pasiųstos žinios į kitą Žemės pusę. Pirmiausia tai padaryti pa- 
vyko Naueno stočiai (Vokietijoj), 1918 m. nutelegraiuojant per radio 20000 km. 


II. Po Didžiojo Karo (nuo 1920). 


"Pažanga, kurią padarė radiotechnika per Didįjį Karą, viešai pasirodo 
po karo. Susisiekimas bevieliu telegrafu, ištobulinus siunčiamuosius bei prii- 
mamuosius aparatus, pasirodė net pigesnis, kaip kad vielinio telegrafo susi- 
siekimas. Vokietija, kuri per tą karą neteko visų savo Atlanto ir kituose van- 

denyse turėtų kabelių, nė kiek nenusiminė ir įvedė susisiekimą su visomis 
tolimomis valstybėmis (žinoma ir su Amerika). Siunčiamųjų stočių energija 
buvo tiek padidinta, kad pageidaujamos stotys buvo kiekvienu momentu 
pasiekiamos. 

Visiems yra žinoma, kad paprastame telegraie vartojama Morzės abė- 
cėlė. Morzės abėcėlė vartojama ir radiotechnikoje, kuomet priėmimas yra 
įtaisytas pagal klausą. Tol, kol priimama pagal klausą, ženklai paduodami ranka. 
Sugalvojus plautelį, vel buvo rasta galimumo silpnas sroves sustiprinti ir 
priiminėti mašina. Laikui bėgant, rankų darbas bevieliame telegraie buvo žy- 
miai sumažintas įvedant siuntimo ir priėmimo mašinas. Šiandien didesnės 
radio stotys siunčia ir priiminėja tik mašinomis. Mašininis greitasis siunti- 
mas ir priiminėjimas įvestas tik nuo 1921 m. Pagal klausą galima priiminėti 
apie šimtą raidžių per minutę, tuo tarpu kai šių dienų greitieji siuntėjai 
(greitaisiais siuntėjais yra laikomi toki-aparatai, kurie sugeba pasiųsti arba 
priimti per 30 žodžių per minutę) gali pasiųsti arba priimti ligi 100 žodžių 
per minutę (viename žodyje skaitant penkias raides). Paprastai, pasiųsti ir 
priiminėti 100 raidžių per minutę susisiekiant su užjūriais nėra galima del 
atmostferinių išlydžių; tat tenai pasitenkinama kokios 70 žodžių apyvarta per 
minutę. Didžiausia radio stotis Prancūzijoj yra Radio France, kuri stovi ne- 
toli Paryžiaus ir skirta užjūrių susisiekimui. Jos galingumas siekia ligi 1500 kw 
anteninės energijos ir naudojant atatinkamas kombinacijas gali į visas puses 
pasiųsti ligi 36000 žodžių per valandą. 

iandien kiekviena valstybė, sulig savo išgalėmis, stengiasi pasistatyti 
kuo didesnes radio stotis. Radio stočių galingumu, kiek galima pastebėti, 
didesnės valstybės tiesiog konkuruoja. Kiekviena valstybė laiko sau per garbę 
turėti didesnę siunčiamąją radio stotį. 

Ir mūsų Lietuva šiuo atžvilgiu neatsilieka nuo kitų valstybių, bent sau 
lygių. Mes taip pat turime dvejetą siunčiamųjų radio stočių (Kaune ir Klai- 
pėdoj). Didžiausia yra Kaune ant Zaliojo kalno. Ši stotis „Radio Kaunas“ 
yra taip įtaisyta, kad gali siuntinėti radio telegramas ir tarnauti radio tele- 
"fonui. Mūsų radio stotis gali siuntinėti telegramas rankomis ir mašininiu 
padavimu. Praeitais metais man aplankant Kauno radio stotį (1927. IX. 16), 
jos administracija malonėjo pademonstruoti siuntimo ir priėmimo priemones. 
Siuntimas atliekamas tokiu būdu: telegrama, kuri norima pasiųsti, rašoma 
mašinėle, labai panašia į paprastąją rašomąją mašinėlę, tiktai joje parašytieji . 
žodžiai atsispaudžia ne ant popieros lapo, bet ant kaspino, kuriame išmu- 
šamos skylelės Morzės abėcėle. Skylėtas kaspinas paduodamas į siunčiamą 
mašiną. Taip pat ir priimamoji telegrama pirma priimama ant kaspino sky- 
lelių pavidalu, o paskui kita mašinėlė, leidžiant per ją skylėtąjį kaspiną, parašo 
tekstą. Štai to telegrafiško rašto eilutė; čia parašyti žodžiai: 


„KAUNO RADIO STOTIS“. 

Ši Kauno radio stoty naudojama Wheaustone'o sistema, Preece'o pra- 
nešimu, gali per minutę pasiųsti ligi 3000 raidžių. Kiek raidžių pasiunčia 
Radio Kaunas, neturiu davinių. 

* 
* * . 


Didelius patarnavimus bevielis telegrafas atlieka kontinente, bet nesu- 
lyginamai didesnius jūrėse. Laivas plačiame okeane tik per radio gali susi- 
siekti su tolimais kraštais. Svarbu laivui turėti susisiekimas jam esant nor- 
malioje kelionėje, bet dar svarbiau, kuomet laivą ištinka kokia nelaimė. Tik 
per radiotelegrafą jo šauksmas „SOS“ būna išgirstas ir tuojau suteikta pa- 
gelba. Šiandien bevielio telegrafo dėka išgelbėtų žmonių skaičius skaitomas 
šimtais ir tūkstančiais. 

Viešąjai tvarkai palaikyti, bevielis telegrafas taip pat daug padeda. 
Šiandien visų didesnių miestų policija turi savas siunčiamąsias radio stotis. 
Tais momentais, kuomet normalus susisiekimas būna suparaližuotas, bevielis 
telegrafas teikia dideliausią patarnavimą. Praeitais metais Austrijos sostinėje 
kilus sukilimui, visos susisiekimo priemonės nustojo veikusios, ir tik poli- 
cijos bevieliui telegrafui tarpininkaujant buvo pranešta į Paryžių, Londoną 
ir New Yorką prekybos centrams apie tikrą dalykų eigą ir tokiu būdu buvo 
išvengta didelių nuostolių. | 

Bendrai ėmus, šiandien radiotelegraias galima sutikti visose gyvenimo 
sritysę. 2 
Šiandien tarp didelių, siunčiamųjų radio stočių visoj mūsų Žemėje priskai- 
toma 25000 mėgėjų siunčiamųjų stočių. Iš jų 22000 tenka Amerikos Jungti- 
nėms Valstybėms. Mėgėjams yra leista siuntinėti bangomis, trumpesniems 
kaip 200 metrų. Ir mėgėjų pasiekti rezultatai kartais stebina technikų pa- 
saulį. Šiandien daug dirbama-mėginama trumpomis bangomis. Kiek su 
trumpomis bangomis galima pasiekti, šiandien nėra aišku, nes tai, kas vieną 
dieną pasiekiama, kitą dieną to jau nebegalima pasiekti. Kokios bangos bus 
daugiau vartojamos ateity—trumpos ar ilgos—sunku pasakyti. Trumpoms 
bangoms pranašaujama nauja ateitis. Šiandien trumpų bangų srity dar yra 
daug neaiškumų ir tatai reikalauja dar daug mokslinio darbo. 


* 
* * 


Paveikslų siuntimas. Po Didžiojo Karo buvo išplėtota nauja be- 
vielio telegrafo rūšis—bevielis paveikslų, rankraščių, spausdinių ir t.t. persiun- 
timas. Pirmieji mėginimai siųsti paveikslus į tolimus kraštus buvo atlikti 
1925—27 m. tarp Berlino—Vienos ir Vienos— Paryžiaus. Siuntimo metodas 
dažniausiai vartojamas pagal „Karolus“ firmos „Teleiunken“. Paveikslų per- 
siuntimas elektromagnetinių bangų pagalba davė gerų rezultatų. Šio straip- 
snio autoriui teko tatai matyti. Nors persiųstas paveikslas nėra toks tobulas 
kaip originalas, bet vis delto pagrindiniai paveikslo bruožai palieka, ir ar bus 
rankraštis, ar fotografija, ar piniginis čekis—visa gerai atrodo ir su pana- 
šiais nesumaišysi. 

Paskutinė technikos naujenybė —tai galimumas matyt judamus paveikslus, 
arba, tikriau sakant, matyt tai, kas dedasi už keleto šimtų kilometrų. Si pro- 
blema taip pat dalinai pasisekė išspręsti. Prieš keletą dienų teiravausi apie 
tai inž. H. Pfeutffer'io (Austrijos delegatas internaciniame Radio Kongrese 
Vašingtone). Jis pranešė, kad Amerikoje matęs aparatų, kurie vielomis ne 
blogai persiuntinėjo judamus paveikslus. Nors dar judamųjų paveikslų pro- 
blema išspręsti šiandien galutinai nepavyko, bet turima vilties, kad netolimoj 
ateity galėsime, būdami Europoje, pamatyti be vielų, kas dedasi Amerikoje. 

Radiotelefonas. 

Nesenas dalykas yra radiotelegrafas, bet dar jaunesnis radiotelefonas. 
Radiotelefonas pilna savo reikšme pasirodė tik po Didžiojo Karo. 

Pasiųsti kalbą elektromagnetinių bangų pagalba buvo mėginta tuojau, 
kaip tik pavyko pasiųsti radiotelegraio ženklai. Kalbai pasiųst tinka tik neslo-- 
pinamos elektromagnetinės bangos. Elektromagnetinės bangos radiotelefonui 
turi tokios pat reikšmės, kaip kad ir nuolatinė srovė paprastam telefonui. 
"Kitaip sakant, neslopinamos elektromagnetinės bangos yra kalbos bangų ne- 
šėjos. Žmogaus ausis negirdi daugiau kaip 25000 periodų. Praktiškame tele- 
fone elektromagnetinių bangavimų skaičius yra didesnis kaip 100.000 periodų 
per sekundą. Elektromagnetines bangas moduliuoja girdimosios, t. y. garso ban- 
gos, ir tokiu būdu elektromagnetinių bangų amplitūdą paveikia girdimų ban- 
gavimų taktas. Pirmieji vaisingi bevielio telefono mėginimai įvyko 1906—1907 m. 
R. H. Fesendi'u eksperimentuojant. Jam pasisekė pasiųst kalba ligi 320 
kilometrų. Vaisingesnių mėginimų darė firma „Telefunken“ tarp Berlino ir 
Vienos. Galutinai patobūlintas bevielis telefonas pasirodė tik po Didžiojo Karo. 
Bevielis telefonas, kiek man teko pastebėti Vienos Technikos Muzejuj, buvo 
jau naudojamas ir Didžiojo Karo metu, tik dar labai siaurai. 

Bevielio telefono išsiplėtojimas ir pažanga yra labai artimai susiję su 
elektrinės lempelės, vad. triodo, arba plautelio, paslapčių atidengimu. Plautelio. 
dėka, radiotelefonui prasidėjo naujas laikotarpis. Tai, kas pirmiau buvo neįma- 
noma, dabar pasirodė: galima. -Buvo galima pavartoti ir jautriausi, gryniausiai 
kalbą persiunčiantieji mikrofonai.—-Pramogų reikalams bevielis telefonas pra- 
dėta siuntinėti 1921 m. Pirmutinė stotis, pasiuntusi pramogų programą, buvo 
Pitsburgas. Amerikoje. Europoje pradėta siuntinėti reguliari programa 1922 m. 

Kaip bevielis telegrafas, taip ir bevielis teletonas iš siunčiamosios 
stoties plinta į visus kraštus vienodai. Siunčiamoji radio stotis yra tas pat, 
kaip kalbėtojas minioje. Ji negali pasiųsti kalbos tik bet kuriam vienam klau- 
sytojui, bet tik visiems drauge. Ta elektromagnetinių bangų savybė vertė 
susirūpinti, nes nebuvo galima išlaikyti paslapčių. Idant tai, kas norima te- 
legrafuoti, ne visiems būtų suprantama, teko įvesti sutartinus ženklus, su- 
galvoti šifravimo mašinas ir t.t. Tačiau kiek ta radio savybė yra nepatogi telegraie, 
tiek ji yra naudinga siunčiant kor.certus. Betgi šiandien jau padaryta pavykusių 
mėginimų persiųsti telegramas ir tik viena bet kuria kryptimi, nors dar tik netoli. 

Greitai išsiplatino radiotelegraias, bet dar greičiau radioteleionas. Ra- 
diotelefonas yra vienintėlis 20 šimtm. suradimas, radęs tokį platų pritaikymą 
visuose visuomenės sluoksniuose. Šiandien radiofoninių stočių priskaitomi 
šimtai, o priimamųjų milionai. Šiandien radiotonijos dėka simfonijos ; akordai, 
didžiausių kalbėtojų kalbos ir pamokslai pasiekia i ir samanotą bakužę. Šiandien 
telefonuoja nuo žemės į orlaivį, iš orlaivio žemėn.— Pernai man teko sekti 
ir pačiam klausytis pirmo mėginimo telefonuojant iš keleivinio orlaivio ir 
nuo žemės. Kalba nuo žemės orlaivyje, ir orlaivio kalba ant' žemės buvo 
gerai suprantama, tik orlaivio siuntimui žymiai kliudo elektrinis padegimas. 

Elektromagnetinės bangos, kuriomis paremtas bevielis telegrafas ir te- 
leionas, mūsų Žemę padarė mažutę. Šiandien tai, kas kalbama Amerikoje, 
girdima Europoje. Pav., kuomet „Bremeno“ lakūnai, perskridę Atlanto van- 
denyną buvo sutikti New York'e, sveikinimo kalbos žymesnių asmenų buvo 
per radioteleioną pasiųstos Europon. Europos radio stotys tą kalbą. pasti- 
prino ir vėl pasiuntė į visus kraštus. Tokiu būdu, šiandien vienoj Žemės 
pusėj kalbama, kitoj girdima. 

Visa technika sparčiai žengia į priekį, bet nepalyginamai sparčiau, tie- 
siog Iėkte lekia, radiotechnika. Tikrai gal netoli tas laikas, kuomet išsipildys 
profesoriaus Ayrton'o prieš 30 metų pasakyti-žodžiai: „Ateis diena, kuomet 
mes būsime visi pamiršti, -kuomet vario laidai, gutaperčos apdangalas ir 
geležies kaspinas muzejuje ilsėsis; tuomet bet kuris žmogutis, norėdamas 
pasikalbėti su savo draugu ir “nežinodamas, kur anas randasi, šūktels tam 
tikru elektriniu balsu, kurį tik tasai vienas girdės, kuris turės tokią pat elek- 
trinę ausį. Pirmasis šūktels: «Kur tu esi?!». Ir tuoj jo ausį pasieks atsakas: 
«Aš 'esu kalnų kasyklų - gilumoje, ant Andų viršūnės, arba plačiame okeane!>. 
-O jei jokio atsako nesulauks, tai žinos, kad jo' draugo nebėr gyvųjų tarpe“. 

Aplamai imant, technikoje visa eina taip, jog tai, kas seniau buvo tik 
svajonė, šiandien virto tikrenybe. Ką technika pagamins ir nuveiks ateity, 
tik viens Dievas težino. Tat visi dirbkime su tokiu pasišventimu ir meile 
darbui, kaip dirba technikai, o tikrai daug laimėsime. 

Wien 1928. V. 15. 


5-9. 9192 


Apie upių ir daubų krantų asimetriją. 


Daugelis žino iš tiesioginių pastebėjimų, o taip pat“ iš vadovėlių bei 
geografinių žemėlapių, kad upių, upelių ir netgi daubų krantai yra labai ne- 
vienodi. Vienas upės krantas ardomas veikiau, ardymo medžiagą nuneša 
tekąs ar ištvinęs vanduo, todel tas krantas darosi vis lėkštesnis, ir tikrasis 
tos vietos lygis traukiasi vis tolyn nuo srovės. O kitas krantas ardomas ne- 
palyginamai lėčiau, ir todel jo. pakriūtės stovi beveik paliai patį vandenį. 
Trumpai kalbant, pastebima, kad visų šiaurės ir šiauraryčių Europos, Azi- 
jos ir Amerikos upių. vienas krantas beveik visuomet aukšte- 
snis už kitą. . 

Jau daug kartų buvo mėginta išaiškint šį nesuprantamą reiškinį. Patsai, 
rodosi, naturaliausias ir paprasčiausias aiškinimas tarodavo, kad čia reiškiasi 
pasvirimo vietinių klodų, kuriais teka ta ar kita upė į vieną šoną (I. V. Muš- 
ketov). Bet tuoj matyt šiokio aiškinimo silpnumas. Kodel klodai visuomet 
bus pasvirę ir priegtam aiškiai viena tam tikra kryptimi pagal visą upę, kuri 
kartais nusitęsus per tūkstančius kilometrų ir toli gražu ne visuomet viena 
linkme? Sioks aiškinimas būtų priimtinas nebent nedaugeliui kalninių srovių 
-arba, gal būt,ir labai nedaugeliui upių bei upelių, antkurių kranto 
nedideliuose plotuose yra galimas toks geologinis skirtumas. Bet kaip vis 
“delto išaiškint šis reiškinys tokiuose milžiniškuose plotuose ir dar nuo viena 
kitos tolimose Žemės rutulio dalyse? Nejaugi kiekviena upė yra kokia ne- 
lemta geologinių klodų riba visu savo ilgumu? 

Stai čia tat ir atėjo pagalbon mokslininkas Ber'as su savo gilios min+ 
ties teorija, visus apakinusia savo didingumu. Kai kurių mokslininkų manymu, 
ši teorija, paskelbtoji 1856 m. (taigi, jos esama gana senos!), „labai paten- 
kinamai įšaiškina upių krantų nevienodumo priežastis“, ir mokslo pasaulis 
„nurimo ilgam... 2 . 

„Mus dominantį reiškinį Beras autoritingai aiškina Žemės judėjimu ap- 
Jink 'savo ašį iš vakarų į rytus. Jo žodžiais išeina, kad upės, tekančios, sa- 

kysime, iš pietų į šiaurę, kaip, antai, Šiaurinė Dvina, augštupy greičiau ju- 
dančios priekyn ir todel vandens dalelės, ir pasiekusios šiaurę, kame Žemės 
judėjimas lėtesnis, palaiko savo pirmiau turėtąjį greitumą ir iš inercijos puola 
į rytinį krantą ir vis daugiau jį paplauja. Panašus reiškinys įvykstąs ir su 
upėmis, tekančiomis į pietus: ir čia viršutinė krantų linija vis daugiau atsi- 
traukianti į kairę, o dešinysis krantas paliekąs aukštas. 

ios, jau prieš Berą ir lygiai prieš 100 metų kito mokslininko Slov- 
covo (1827 m.) pasiūlytos, teorijos teisingumas labai ir labai menkas; juoba, 
kad ir paremta ji neteisingais faktais, o ir todel jau negali būt teisinga. 
Antra vertus, ji neapima visų stebimųjų faktų. Taip, antai, mokslininkas P. 
E. Bieliajevskis aiškiai sako: „Nors dešiniųjų krantų nugriuvimai del 
gulimo ant jų vandens srovės aiškinami žinomuoju Bero dėsniu apie upių 
kilnojimąsi del Žemės sukimosi aplink savo ašį, tai betgi šio dėsnio, tetu- 
rinčio grynai tėoriškos (mano pabr.) reikšmės ir teisingo tik idealioms 
upėms, tekančioms griežtai merdianu, Volgos krantai niekuomet nepatvirtina“. 
Patsai I. V. Mušketovas, didžiausias autoritetas geologijos klausimais 
Rusijoj, taip pat melancholiškai pastebi: „Rods, tenka pripažint Bero dėsnį 
neturint didelės reikšmės krantų asimetrijos pasidarymui išaiškint“. Ir iš tikrųjų! 
Ką pasakysi apie tos pat Volgos aukštupio dalį, tekančią iš vakarų į rytus? 
Kaip išaiškint šį reiškinį, pavyzdžiui, didumos Lietuvos upių ir upelių, tekančių 
įvairių įvairiausiomis kryptimis? Kaip, pagaliau, išaiškint ši asimetrija mūsų gar- 
bingojo Nemuno, kuris savo pagrindinę kryptį keičia ketvertą kartų ir kurio. 
vis taip pat, kaipo bendra taisyklė, stebimas šis krantų nevienodumas? Kas 
gi tuomet lieka tos teorijos šiam visuotinam reiškiniui išaiškint?... 

Bet kreipkimės į faktus. Išaiškinkim ir sugretinkim juos tinkama tvarka, 
o paskui pasistenkim rasti teisingą išaiškinimą. O faktai pirm visa nugriauja 
patį tvirtinimą, būsią dešinysis krantas visuomet yra aukštesnis. Volgos, tiesa, 
šitai galima atsekti nuo pradžios iki galo. Kitų rytinės Europos, Sibiro, Skan- 
dinavijos ir k. upių iškilęs kaip tik pietinis arba vakarinis krantas. Volgai 
tatai, mat, visai sutampa su dešiniuoju krantu, bet tiktai Volgai. Pirmiau 
aš pasakiau, kad šitai stebima šiaurinės bei rytinės Europos, Sibiro, o taip 
pat Šiaurinės Amerikos šiaurinės dalies upių. O tai reiškia, kad šis reiškinys 
pastebimas upių šaltose ir vidutiniškai šaltose šalyse. O šitai 
vėl savu rėžtu gali mus atvest prie rimtų galvojimų. Galima prieiti išvada, 
kad taip yra ne del Žemės sukimosi, o didžiausia to priežastis yra sniego 
tirpimas pavasarį. 

Kiek sniegas ir ledas yra svarbus šiose geografinėse platumose, o taigi 
ir jų tirpimo procesas, galima spręst iš šių vieno mokslininko suskaičiavimų. 
Jis surado, kad rugsėjo mėn. iškrintąs sniegas sudaro 59/; visų tos vietos 
atmosierinių kritulių, spalių mėn.—nuo 109/4 iki 409/4, lapkrity—90*/4, gruodį-— 
visą 1009/, ir tt. Iš visa sniego krituliai rytinėj Europoj sudaro nuo 20 iki 

30*/4 vietos atmosterinių kritulių. O atsiminus, kad visa ši reikšminga drėgmės 
masė kondensuojasi sniego ir ledo pavidalu iki to momento, kuomet ji susyk 
pradeda tirpti, o drauge ir griauti dirvos viršutinius sluogsnius, tai darosi 
suprantama, kad jos ardomoji jėga turi būt didelė. 

Ir iš tikrųjų, Mušketovas savoj „Fizinėj geologijoj“ (II t. 270 p.) 
kalba, kad „kur pastebima stiprus“ sniego tirpimas, ten visuomet stipresnis ir 
nuplovimas. "Taigi, sniego tirpimą lydi ir sustiprintas dirvos viršutinių sluogsnių 

nuplovimas, 0 žemuose tatai reiškiasi pavasarį“. Kitoj vietoj šis pats autorius 
sako, kad „vandens kiekis ir jos kritimas sudaro vyriausiąjį išplovimo veiksnį“. 

O kokia didelė yra išplovimo jėga ypačiai pavasarį, matyt iš suskaičiavimų 

kito mokslininko, kuris surado, kad Volga tik vandens iškilimo metu nuneša | 
vandeny nesutarpintos medžiagos iki 1 miliono kubinių metrų.— 
Kitas išgarsėjęs geologas, Mūincheno un-to prof. E. Kayseris taip pat pri- 
pažįsta pavasario vandens milžinišką ardomąją jėgą, isiidiiias apie jo vei- 
kimą, šiuo atveju, stepų daubų krantams ir kalnų nuolaidoms išplauti. Po 
visų šių stebėjimų ir išvedimų šiuo klausimu pripažintų autoritetų, jau niekas 
nekliudo spręst, kokio milžiniško poveikio upių krantams ardyti šiaurinėse 
platumose turi sniego tirpimas pavasarį. 
Bet čia reikalingi dar kai kurie pasvartymai. Mušketovas savame 
„Fizinės geologijos“ kurse paduoda grafišką tabelę, iš kurios matyt, kad pati 
šiltoji dienos dalis tenka ne vidudieniui, o tarp 2 ir 4-5 val. po pietų. Vadinasi, 
ypač šiomis valandomis vyksta stiprus sniego tirpimas, paprastai prasidedąs 
kovo mėn. ir trunkąs iki vidurio balandžio mėn. Aukščiau išreikštu suskai- 
čiavimu išeina, kad patsai energingiausias tirpimas eina tuomet, kai saulė 
stovi tiesiog pietuose, arba, teisingiau pasakant, pietų-vakaruose, arba, gal 
būt, ir vakaruose: tuomet jos spinduliai kris beveik statmenai į šiaurinės, 
šiaurines-rytines ir netgi rytines pakalnės. 

Šį sniego tirpimo greičio skirtumą ant abiejų krantų galėjo pavasarį 
stebėt kiekvienas šiais metais, pavyzdžiui, kuomet ant šiaurinio Nemuno 
kranto (Kauno apylinkėse) sniegas sutirpo kovo pradžioje, o ant priešingojo 
stataus pietinio kranto sniegas dar laikėsi balandžio m. 7—8 d. (Sioks reiški- | 
nys man tenka Kaune ir jo apylinkėse stebėti jau daugiau kaip per 20 metų). 

Del visų paminėtų priežasčių pavasario vandens ardomoji jėga pasireikš 
ypač šiauriniuose upių ir srovių krantuose (kalnai šiuo atveju mus ne- 
domina) ir jų šiauraryčių pakraščiais. Cia vyks daug stipresnis ardymas, ir 
ardymo medžiaga bus sunešama į upės slėnį, o upė delto vis daugiau ir 
daugiau užverčiama vis graušis į pietus arba į vakarus. O priešingi krantai, 
kuriuos saulės spinduliai palies tik paviršium ir todel sniego smarkiau ne- 
paveiks, paliks neveikiami ir pavasario vandens, kurio čia susidaro tik nuo 
nedidelės atmosferinės šilimos, ir todel jis pamažu susigers į dirvą ir sudarys 
tik visai silpnas sroves. Žemė čia arba nuslinks arba įgrims, bet krantas visą 
laiką paliks aukštas, status, mažai išplautas. 

Rods, yra dar vienas veiksnys, nelygiai ardąs abu krantu. Tai upės 
vandens masės inercijos jėga, kai upė del bet kurios vietinės, didumoj geolo- 
ginio pobūdžio priežasties gula į vieną katrą šoną. Tuomet upės vanduo 
sudaro tame šone įlenktą krantą, į kurį srovė smerkiasi iš inercijos. Prieš 
jį esamojo įšpūstojo kranto dalis paliks plokščia, kadangi vanduo ten 
kraus ardymo produktus ir vis toliau atsitrauks nuo jo į priešingąjį aukštą 
krantą. Tokių pavyzdžių Nemuno krantuose matome, antai, pas Birštoną 
(Birutės kalnas) ir pas Punią, o Volgoj—pas Nižnį, Novgorodą, Saratovą, 
kame Volga jau žymiai atsitraukė nuo miesto. Visi aukštesnieji kalnai ant 
Neries krantų, kaip, antai, Panerių, Pilies, Plikasis, Kryžių, Antakalnio stovi 
ant kairiojo, pietinio Neries kranto. 

Ir štai priėmus šią pataisą del inercijos jėgos veikimo, tenka tik stebėtis, 
koks didelis yra tas gamtos dėsningumas ir ten, kame rodosi to dėsningumo 
nėsama, Jau tik dirstelėjęs į Lietuvos tikslius žemėlapius, išleistus Vokiečių 


396 L Livšinas: Apie upių ir daubų krantų asimetriją 


Generalio Štabo 1915 m., pamatysi, jog, neskaitant krantų 'nugriuvimų abie- 
juose upės šonuose jos pasisukimuose, nuostabiai ryškiai pasireiškia sniego 
tirpimo poveikis pavasarį, t. y. žemas palieka kaip tik dešinysis šiaurinis 
arba rytinis krantas. O šitai, rodosi, pakankamai patvirtina mano suminėtieji 
motivai. Puikų pavyzdį čia duoda Nemunas ties Kaunu su Aleksoto kalnais. 

Didesniam tikslumui tenka imti dėmesin dar vienas pataisymas prie to, 
kas aukščiau pasakyta. Yra didelio skirtumo, kaip plaunami žole bei giriomis 
apaugę krantai-ir visai pliki krantai. Taip, antai, mokslininko V.olny'o tyri- 
mais gauti „šie duomenys (gramais) nuplaunamos dirvos kiekiui. 


k Vietos nuokalnumas | 10-je 0/4 | 20-je 5 | 30je 5 | 
. | Vieta apaugusi augrhenimis | 12 | 14 | an 
| Plika vieta | 834 | 1368 3104 | 


Bet visos vietinės išimtys dar daugiau patvirtina bendrąją taisyklę apie 
pavasario vandenų poveiky dirvai išplauti. 

Tikrą tiesą pasakant, reikia paminėti, kad du :mokslininku—Archan- 
gelskis ir Dimo--kaip tvirtina Mušketovas ir Kruberis, mėgino nurodyt 
į pavasario vandenų poveikį upių ir upelių krantų pavidalui. Bet juodu kaž- 
kodel tvirtinę, kad, visais sumetimais, „atkreiptieji į saulę (įsaulio) krantai 
turi būt statesni“. (?!) (o ne-toki, koki yra iš tikrųjų). Todel vargšai ir 
suklupo del savo knygiškumo ir buvo su panieka atmesti. Tuo tarpu kiti 
tyrinėtojai, prieš Archangelskio ir Dimo . teoriją, tose pat vietose rado kaip 
tik visai atvirkščią santykį, t. y. kad šiauriniai upių krantai plokštesni. 
„O ir teorišku atžvilgiu neaišku, kodel įsaulio krantai turi virsti statūs, o ne, 
atvirkščiai, suplokštėti“ (Kruber, Obščeje zemleviedienije II d. 142). 

Iš kito šono, kai kurie mokslininkai iškilmingai patvirtino Bero teorijos 
teisingumą, stebėdami kai kurias reikšmingas upes. Antai, Suess radęs 
.„Bero dėsnį patvirtintą Dunojaus krantuose, Šveiniurtas-—Nilo, Polia- 
„kovas—-Obio. Puiku! Bet visa tai yra vanduo manojo malūno ratams, su 
tąja restrikcija, kad del Nilo aš tuo pareikšiu suprotestavimą, kadangi jis 
„ teka karštais kraštais ir tikrai jį veikia visa eilė kalninių aukštumų iš deši- 
niojo šono: Abesinijos, Nubijos ir Arabijos (žiūr. tikslius atlus). Apie Obį 
šiuo kartu negaliu nieko pasakyt. O jei Dunojus patvirtina Bero dėsnį, tai 
drauge patvirtina ir manąją teoriją. Šitai ypač ryškiai matyt puikiame „mėly- 
name Dunojuje, kurio, drauge su jo prieupiais, žemi yra rytiniai ir šiau- 
riniai krantai, esantieji priešais saulės spindulius sniegui tirpstant. O ši 
upė (kaip rodo Petri'o ir Dierckė's atlas) teka vidutinės žiemos kraštais, į 
šiaurę nuo sausio nulinės izotermos. 

Tariuosiu, jog man pavyko aiškiai įrodyt, kad šaltųjų ir vidutiniškai šaltų 
kraštų upių krantų asimetrijai turi pirmutinės reikšmės nevienodai greitas gau- 
singo sniego tirpimas pavasarį. Šią taisyklę galima imti su paminėtomis restrikci- 
jomis—apie vandens tekėjimo inercijos jėgą, dirvos dangos poveikį ir vietos 
geologines sąlygas—ir tuomet visi upių krantų reiškiniai darosi nuostabiai 
aiškūs ir suprantami. 

Kaunas, 1928. IV. 15. J. Livšinas. 
Žydų Realinė Gimnazija. 


Oras Lietuvoje 1927 metais. 


Pilnam oro apibūdinimui reikalinga būtų panagrinėti visų oro savybių 
vidurkius įvairiais mėnesiais ir pagaliau patiekti tų savybių metinius vidur- 
kius, sudarius jų paskirstymo vaizdą visame Lietuvos plote. Sis klausimas 
galėtų būti taip išgvildentas tik tuomet, jei turėtume pakankamai surinktos 
medžiagos, kuria remiantis galima būtų smulkiai apibūdinti visas oro savy- 
bes. Tuo tarpu tikrumoje kalbamos klimatologinės medžiagos iš 1927 metų 
turime ne per daugiausia; todel teks šio dalyko apibūdinimą šiek tiek susiau- 
rinti ir panagrinėti tik svarbiausių oro savybių vidurkius iš tam tikro aprėžto 
Lietuvos vietų skaičiaus. 

Šiam klausimui apibūdinti pasitenkinsiu tik panagrinėdamas oro tem- 
peratūros, drėgmenų (kritulių) ir debesuotumo davinius. 

Iš anksto reikalinga priminti, kad oro temperatūra, apie kurią čia kal 
bėsim, buvo išmatuota tam tikruose narveliuose, kurie oro temperatūrai ma- 
tuoti skirtąjį termometrą apsaugoja nuo tiesioginio saulės spindulių veikimo, 
todel kalbamoji temperatūra laikoma kaip oro temperatūra pavėsy. Drėgme- 
nys (krituliai) —lietus, sniegas, kruša ir kruopos — matuojami susidariusiu nuo 
jų žemės paviršiuje vandens aukščiu, jei Kalbamas vanduo nebūtų žemės su- 
gertas ir neišgaruotų; drėgmenims matuoti nustatytieji vienetai—milimetrai. 
Debesuotumas nustatomas iš akies apsiniaukusio dangaus skliauto dešim- 
tosiomis dalimis; del tos priežasties įvairių vietų debesuotumas negali būti 
pilnai suderintas, nes, observuojant debesuotumą, kiekvienas daro subjekti- 
vinę klaidą, kurios negalima susekti, todel palyginimu gautos išvados yra 
tik apytikrės. Vis delto debsuotumas yra svarbus oro elementas, nes iš jo 
laipsnio galima spręsti (nors tik apytikriai) apie bet kurios vietos mažesnį ar di- 
desnį giedrių dienų skaičių, o tai gali nušviesti tos vietos saulėtumą, jei joje 
nėra specialaus tam tikslui įrankio—heliografo. Be to, reikalinga nurodyti, 
„kad oro savybių paskirstymui atvaizduoti čia patiekiamu du žemėlapiu; vie- 
name (Nr. 1) išbrėžtos Lietuvos izotermos (kreivosios, jungiančios vienodos 
oro temperatūros vietas), kitame (Nr. 2)— Lietuvos: izohyetos (kreivosios, 
jungiančios vienodo drėgmenų kiekio vietas). 

Įsižiūrėję į 1-jį žemėlapį matome, kad metinė oro temperatūra Lietu- 
voje 1927 metais daugumoje vietų buvo 50 ir 60 tarpe, nors pajūry kiek 
aukštesnė už 60, o šiaurės-rytuose kiek žemesnė už 50, būtent, Palangoj 
60.2, Ežerėnuose 409. Toliau nuo pajūrio Žemaitijos vidurin oro temperatūra 
krinta (Telšiai 50.1, Šiauliai 592). Nuo Žemaitijos į rytus ir į pietus tempe- 
ratūra kyla (Biržai 5*.5; Panevėžys 508, Kaunas 509, Ukmergė 6.0, Šikšniai 
601), be to, Lazdijuose siekia 506. Lietuvos kraštutiniuose šiaurės-rytuose 
temperatūra vėl pradeda kristi (Rokiškis 5.0). : 

Šalčiausias mėnuo—grupdis, kurio oro temperatūros vidurkis pajūry 
apie 6? šalčio (Palanga— 59.7); toliau į rytus temperatūra krinta ir šiaurės-ry- 
tuose ji žymiai žemesnė (Rokiškis—80.1, Ežerėnai—9'.2). Lietuvos centre 
gruodžio mėnesio oro temperatūros vidurkis daugiau kaip 70 šalčio (Kau- 
nas—70.5). Minimalinė oro temperatūra Kaune siekė 260 šalčio vasario m.21 d., 
nors vasario mėnuo, kaip anksčiau pareikšta, ir nebuvo šalčiausias, o Eže- | 

rėnuose kalbamoji oro temperatūra siekė 2701 šalčio taip pat vasario mėn., 
bet tik 22 dieną; o Palangoj oro temperaturos minimumas buvo gruodžio 
mėn. 17 d. ir siekė 2405 šalčio. 

Turint galvoje šiuos davinius, galima pastebėti, kad kuo toliau į rytus, 
tuo gruodžio mėn. oro temperatūros vidurkis žemesnis. 

Šilčiausias mėnuo—liepos, kurio oro temperatūros vidurkis pajūry apie 
190 šilumos (Palanga 189.9), centre aukštesnis (Kaunas 20'3), toliau į rytus. 
dar aukštesnis (Ukmergė 200.5, Panevėžys 2008, Biržai 2101), nors Ežerė- 
nuose ir Rokišky buvo tik 209.2. Maksimalinė oro temperatūra Palangoje 
siekė 2008 liepos 15 d, Ukmergėje 3100 liepos 17 d., Biržuose 3200 taip 

pat liepos mėn. 17 d., kitose vietose oro temperatūros maksimumas buvo- 
apie 300, 

Pabrėžiama, kad 1-jo žemėlapio izotermos atvaizduoja oro temperatūras, 
neredukuotas į jūrių paviršių; be to, kaip matyti iš kalbamo žemėlapio, 
dviejų pamatinių izotermų (6*.0 ir 59, 5) kryptys eina nuo Lietuvos šiaurės- 
vakarų į pietų-rytus, toliau pasuka į šiaurę ir galop nukrypstą į pietų-rytus. 

Kad sužinotume, kaip ilgai truko 1927 metais šalčio ir ledo laikotar-- 
piai, patieksim šalnotų ir žieminių dienų skaičius. Šalnotų dienų, kitaip sa- 
kant dienų su šalčiu, skaičius, kuriomis minimalinė oro temperatūra buvo . 
žemiau arba lygi 00, būta 120—160 dienų tarpe (Palanga 121, Kaunas 131,. 

Dotnuva 141, Lazdijai 148, Biržai ir Ežerėnai po 157). Žieminių dienų skai- 
čius (kitaip sakant, dienų su ledu), kuriomis maksimalinė oro temperatūra 
buvo žemiau arba lygi 00) būta 50—00 dienų tarpe (Palanga 53, Šikšniai 
65, Lazdijai 80, Kaunas 81, Biržai 83, Dotnuva 84). 

Iš kalbamų (šalnotų ir žieminių) dienų skaičiaus paskirstymo galima 
padaryti išvada, kad šių skaičių augimas maždaug atatinka metinės oro tem- 
peratūros kritimą. 2 

o Pereinant prie drėgmenų (kritulių) paskirstymo, tenka atkreipti dėmesį į 
2-ji žemėlapį. Šiame žemėlapy aiškiai matyti, jog gausingiausia drėgmenimis 
Lietuvos dalis 1927 metais buvo plotas ribose Palanga —Telšiai— Laukuva — 


A 

Raseiniai — Tauragė (Palanga —845.2 mm, Telšiai —788.90 mm, Tauragė 891.3 mm). 
Į rytus ir į pietų-rytus nuo Žemaičių aukštumų drėgmenų kiekis eina ma- 
žyn (Dotnuva—598.5 mm, Kaunas—535.0 mm, Pasvalys—5284 mm, Kupi- 
škis—502.1 mm, Lazdijai —484.7 mm). Dar toliau į rytus drėgmenų kiekis 
vėl pradeda eiti didyn (Rokiškis—561.1 mm, Ežerėnai 671.8 mm). 

Drėgmenų iškritimo dažnumui atvaizduoti pabrėšiu, kad dienų skaičius 
su drėgmenimis lygiai 0,1 mm ir daugiau svyravo 120—210 dienų tarpe: 
Lietuvos pietų-vakaruose, bendrai imant, daugiau negu šiaurės-rytuose; ka- 
dangi šių dienų paskirstymas nepasiduoda tiksliai apibrėžiamas, todel galima 
tvirtinti, kad šie skaičiai dažnai neproporcingi drėgmenų kiekiui. 

Didžiausi drėgmenų kiekiai, pastebėti Lietuvoje 1927 metais, buvo Lazdi- 
juose (36.5 mm rugpiūčio m. 25 d.), Rokišky (35.6 mm birželio m. 4 d.) ir 
 Palangoj (33.4 mm spalių mėn. 5 d.). 

Drėgmenų kiekis yra tiesioginai surištas su debesuotumu, todel tenka 
pakalbėti nors šiek tiek apie jo paskirstymą Lietuvoje 1927 metais. 

Vidutinis metinis debesuotumas tuo laiku svyravo 6.0—7.5 tarpe, arba 
vidutiniškai per metus apie */; dangaus skliauto buvo apdengta debesimis. 
Mažesnis debesuotumas pajūry (Palanga 6.2) ir šiaurės lygumoj (Biržai 6.6), 
didesnis debesuotumas Zemaitijoj ir centre (Telšiai ir Kaunas 7.2). 

Baigiant šį trumpą oro apibūdinimą tenka pridurti, kad izotermos ir 
izohyetos, pažymėtos čia įdėtuose žemėlapiuose ir padarytos remiantis paly- 
ginamai nedideliu davinių skaičiumi, tikrumoje gal eitų šiek tiek kitaip, atsižvel- 
giant į atskirų neištirtų vietų topografines sąlygas. 

Kaunas, Sfepas Olšauskas, 


Meteorologijos Biūras. Meteorologijos Biūro Vedėjas. 
-3--- 


Kada ir kaip atkeliavo Europon bulvės? 
(Žiupsnelis duomenų iš naujausių šio klausimo tyrinėjimų). 


Praeitame „Kosmo“ N-ry (367—371 pusl.) įdėta 
D-ro K. Pakšto bulvių geografinė apžvalga. Šiąja 
proga dedame čia žiupsnį naujausių žinių ir apie šio 
tokio naudingo mums augalo Europoj pasirodymo 
bei išsiplatinimo istoriją. Red. > 


Klausimas „Kas Europon atgabeno bulves?“ dar vis didumoj atsako- 
mas, kad Francis (Pranas) Drake. Už tai šiam išgarsėjusiam įjūreiviui net 
ir ne anglų kalbos kraštuose kai kur yra pastatyta paminklų (k. a. Offen- 
burge Vokietijoj) —Kiti sakosi, kad geriau apie šitai išmano ir bulvių Euro- 
pon atgabentoją taria buvus Walterį Raleigh'ą. O tačiau yra senai įro- 
dyta, kad nei vieno, nei kito šių dviejų tvirtinimų nėra kuo tikrai paremti. — 
Paskiausiu laiku šį klausimą iš naujo pagrindingai pertyrinėjo W'illiam'as 
E. Safford'as periodiniuose leidiniuose „Journal of Heredity“ (vol. XVI, 
Nr. 4, 1925) ir „Annual Report of Smithsonian Institution“ 1925 metams 
(Washington 1926). Jo šių tyrinėjimų rezultatus, įterpdamas ir davinių iš 
kitur, referuoja vokiečių prof. Dr. Franz Moewes (staipsniu „Die Kar- 
toffel-Legenden“ mėnrašty „Der Naturforscher“ IV, Nr. 7, 1927 m. spalių m.); 
jo tat žodžiais čia ir atpasakoju tų tyrinėjimų davinius, kur ne kur kyšteldamas . 
ir savo paaiškinamąjį dvylekį, o pabaigoj primegzdamas dar žinutę (iš M. 
Valančiaus raštų) ir apie bulvių pirmąjį pasirodymą Lietuvoj. Pr. D. * 

* Ž * 

Pirmutinį pranešimą apie bulves paskelbė Pedro de Cieza de 
Leon, kuris 1538 m. buvo bulvių užtikęs aukštutinės Cansos slėny tarp 
- Popayan'o ir Pasto šių dienų  Kolumbijoj ir vėliau Guito krašte. Savame 
veikale „Chronica del Peru“ (Sevilla 1553, Antverpenas 1554, Roma 

1555) jis, vadindamas bulves vietiniu vardu „papas“, aprašinėja jų gumbus 
kaip kokius žeminius riešutus, kurie, kai virinami, pasidarą minkšti kaip iš- 
virtas kaštanas, bet kurių lupsnis ne kietesnė kaip. triufelio. Pedro de Cieza, 
kaip ir jėzuitas Josė de Acosta (buvęs pietinėį Amerikoj 1571—1576 m.) 
ir vėliau (1653) kunigas Bernabe Cobo vaizduoja didelę tų „papas'ų“, 
arba pappes'ų, reikšmę maistui žmonių, gyvenančių šaltose ir sausose Peru- 
vos aukštumose.  Peruvos bei šiaurinės Cilės dykose pakrantėse ir netgi 


kapuose iš laikų prieš Kolumbą, tarp įvairių įkapių, rasta sudžiovintų bulvių ' 


ir panašių į bulves indų. Kadangi šis augalas atogražų kraštuos ir nedide- 


lėse aukštumose nesiduoda vaisingai auginamas, tai „papas'ai“ bus buvę - 


iš gretimų kalnų nugabenti į žemumas. 

Francis Drake (kai buvo perplaukęs Magelano pertaką) 1578 m. 
lapkričio mėn. gavęs bulvių gumbų, kaip maisto reikmens, iš La Mocha sa- 
los indėnų prie Čilės krantų, kame bulvių dar yra apsčiai auginama. Kaip 
ir daugelis kitų augalų Kordilleruose, bulvės, juo toliau eisi į pietus, auga 
tik vis mažesnėse augštumose, o Chonos archipelio ir Magelano pertako 
kraštuose jos nusileidžia iki įūrių lygio. La Mocha salos bulvės buvo vie- 
nintėlės, kurių Drakė buvo matęs savoj kelionėj aplink Žemę!. O mažiau kaip 
dešimčiai metų praėjus po Drakė's kelionės, bulvių gumbai jau buvo rasti 
kaip nuolatinis maistas Ispanijos laivuose. Thomas Cavendish, kuris 
1587 m. išsikėlė pietinėj Čilėj paliai Conception'ą, rado sandėliuose pripilta 
bulvių, kaipo duoklę ispanams. Kaip Drakė, ir jis grįžo atgal į Europą apiplau- 
kęs Gerosios Vilties iškyšulį. Ar jis bulvių parsivežė, nėra žinoma. 1580 m. 
lapkričio mėn. grįžusį Drakę, kuris savo plėšikiškais žygiais prieš ispanus 
Naujame Pasauly buvo įvaręs jiems nemaža baimės, karalienė Elzbieta priėmė 
didele pagarba. Ji pietavo su juo ant jo laivo; bet nieko nepranešama apie 
tai, kad valgių kortelėj (meniu) butų buvęs įrašytas naujas valgis—bulvės. 
Bulvių Europon pargabentoju Drakė buvo padarytas tik vėliau. Tatai įvyko, 
kai jam, Drakei, buvo prisegta Valterio Raleigh'o legenda. 

Mat, būta išsiplatinusios pažiūros, kad Walter Raleigh atgabeno 
Europon bulvių iš Virginijos. Čia negali būt kalbos, kad jis pats tatai būtų 
padaręs, kadangi jis pats Virginijoj niekuomet nėra buvęs. Galėtų būt kalbos 
tik apie jo žmones, kurie naujai įsikūrusioj kolonijoj buvo stipriai spaudžiami 
vietos gyventojų, ir apie Drakę, kuris, grįždamas iš vieno karo žygio prieš 
ispanus, pateko į Virginiją ir buvo pargabentas namon. E 

Tarp kolonistų, kurie 1586 m. grįžo Drakės laivais, buvo taip pat ir 
Thomas Heriot, įžymus matematikas, rodosi buvęs Raleigh'o mokytojas. 
Heriot'as 1587m. sustatė pranešimą apie naujosios kolonijos, Virginijos, nau- 
jienas. Tame pranešime jis kalba apie „tokias apvalias šaknis, kurių kai ku- 
rios didumo sulig graikišku riešutu, o kitos dar didesnės, randamos drėgnose 
ir balotose lomose, kame po daugelį suaugusios kekėmis, tarytum lyg jos 
būtų sunertos ant virvutės. Išvirtos šios šaknys, esančios puikus valgis“. 
Heriot'as jas vadina „openawk“. . 

“ Tat visi ir manė, kad šie „openawk'ai“—tai buvusios bulvės, visai ne- 
* pabodami, kad bulvės. balotoj žemėj visiškai neauga, kad Heriotas visai nei- 


„1! Tos kelionės naujausią, dar nespausdinta archivų medžiaga paremtą ir objektivesn 
nekaip Corbett'o (1898), aprašymą yra patiekęs H. R. W agner'is savo veikalu: Sir Francis 
Drakes voyage around the world, its aims et achievements. San Francisco 1926. Pr. D. 


402 Pr. Dovydaitis: Kada ir kaip atkeliavo Europon bulvės? 


kalba apie „openawk'ų“ pargabenimą į Angliją ir kad botanikas John Ge- 
rard, kuris savame „Herbal'y“ pirmutinis Anglijoj atvaizdavo ir aprašė tikrąjį 
bulvės augalą, visai nesumini žodžio „openawk“.—Tuo tarpu tikrumoj bul- 
vių Virginijoj anuo metu dar nebūta, ir po Gerard'o Herbal'io praėjo dar 
daugiau kaip 120 metų, iki jos pateko į Virginiją. 

Del kilusios painiavos kalčiausias čia Gerard'as. Mat, jis sakosi gavęs 
tokių gumbų iš Virginijos, kurie jo sode augą taip, kaip ir savo gimtinėj, 
ir jis juos aprašo pavadindamas vardu '8a/tafa Virginiana sive Virgianorum 
8: Pappus“ „Pappus“ esąs indėniškas vardas; imant, kad „pappus“ = „papas“, 
tatai tinka Peruvai, bet ne Virginijai. Heriot'o „openawk“ buvo ne Solanun 
tuberosum, bet Olycine apios, riečiąs, panašus į pupą plaštakėtis, kurio gum- 
bai buvo svarbus maisto reikmuo visoms Šiaurinės Amerikos indėnų gimi- 
nėms nuo Meksikos įlankos iki St. Lorenco srovės. „Openawk“ yra Algon- 
kino (šiaurinės Amerikos) indėnų giminių žodis su įvairiais variantais. 

Bet už supainiojimą „papas'ų“ su „openawkais“ šiek tiek kaltas ir iš- 
garsėjęs botanikas Carolus Clusius (Charles de!'Ecluse). Clusius, tuo- 
met Karaliaus Sodo direktorius Vienoje, 1588 m. sausio m. 26 d. gavo iš 
Pilypo de Sivry, Mons'o Hennegaus'e prefekto, du bulvių gumbu, atgabentu 
iš Italijos. Jis pasodino juodu savo sode ir paskui tąjį augalą aprašė. Be to, 
Clusius iš de Sivry gavo puikų spalvotą piešinį, kuris dabar stovi Plantin- 
Moretus-Muzejuje Antverpene su paties Clusiaus ant jo padėtu tokiu parašu: 
„Taratouilia Philippo de Sivry acceptum Viennae 26. Ja- 
nuarii 1588.— Papas Peruanum Petri Ciecae“. Tai yra seniausias 
bulvės augalo atvaizdavimas. 

Gerard'as žinias apie bulvę ėmė iš Clusiaus, betgi jas pirmiau paskelbė. 
Tačiau šį augalą aprašė ir Kasparas Bauhin'as savame „Phytopinax'e“ 
ir jis davė jam, paskui ir Linėjaus priimtąjį, vardą Solanum fuberosum. Kaip 
Clusius, taip ir Bauhin'as bulvę teisingai identifikavo su ispaniškosios Ame- 
rikos augalu „papas“. Clusiaus aprašymas, nors sustatytas ir anksčiau, išėjo 
tik 1601 m. (Rariorum plantarum historia). Bet gaila, kad prie savo 
aprašymo jis pridėjo vieną tokią pastabą, kuri. paskui buvo neteisingai išai- 
škinama Gerard'o nuomonės prasme; jis, būtent, sako, kad šaknys, kurias 
virginiečiai vadina „openawk'ais“, nesančios labai nepanašios į bulvių gumbus. 

Kaip Gerard'as galėjo pasakyt, kad jis bulvių gavęs iš Virginijos, pa- 
lieka neaišku. 1590 ir 1606 m. laikotarpy tarp Virginijos ir Anglijos nebūta 
jokio susisiekimo. Tat tas bulvių patekimas Anglijon tektų į 1584—1590 
metų laikotarpį. Gal būt, kad Raleigh'o žmonės parsivežė namon bulvių su 
" nelaisvėn paimtais ispanų laivais. Raleigh'o legenda kilusi, rodos, 1693 m., 
kai Anglų Karališkosios Draugijos (Royal Society) prezidentas, Sir Robert 
Southwell, tos Draugijos gruodžio m. 13 d. posėdy pareiškė, kad jo tė- 
vukas atgabenęs į Airiją bulvių, kurias anas gavęs iš Sir Walther Raleigh'o. 
Iš tikrųjų, šioj Zaliojoj Saloj (taip kartais vadinama Airija) bulvės pradėta 
augint dang anksčiau (prieš 1663 m.), kaip Anglijoj; bet kas ir kada jų ten 
“ nugabeno, apie tai nežinome nieko tikra. 

Legenda pasakoja, kad Raleigh'as bulvių pasodindinęs savame darže 
Youghal'y (Airijoj), ir kai užaugusios, tai jo senas daržininkas nuskabęs nuo 
virkščių bulvių sėklines uogas ir jas išviręs; bet kadangi tai buvęs niekam 
tikęs valgis, tai ponas paakinęs, kad šio augalo tikros maudos reikią ieškot 

gumbuose iškasant juos iš žemės; tuomet ir paaiškėjusi bulvių tikroji vertė, Si 
istorija paskui lygiai taip pat buvo perkelta Drakei su jo „daržininku, kaip 
Safford'as tatai įrodo ištrauka iš vieno 1819 m. išėjusio dvasininko Dr. 
Karlo Putschė's vokiško veikalo. Manymas, kad bulvės buvo parvežtos 
Anglijon šu pagrobtais ispanų laivais, be to, lygiai galimas pritaikint ir Drakei. 

Kai kas dar mano, kad bulvių Anglijon pargabenęs anglų pirklys ver- 
gais John Hawkins. Bet tie „potatoes“, kurių jis gavo 1565 m. Venezue- 
los krante, buvo vadinamosios „saldžiosios bulvės“, arba batatai (/pomoea 
batatas)!. Jų buvo daug pargabenta Anglijon ir naudota cukrui dirbti. Ma- 
nyta jas sukeliant nervų kutenimo. Falstaiff'o žodžiai jo „Linksmose Mote- 
ryse“ (V, 4) „o, kad dangus bulvėmis lytų“ (plg. Toilus ir Cressida V, 2) 
ištarti turint galvoj batatus. . 

Pirmasis raštas, rekomendavęs bulvių kultūrą Anglijoj, išėjo 1664 m. 
Prieš 1669 m. bulvių auginimas jau buvo išsiplatinęs Lancashire, bet visuo- 
tinas jų įsigyvenimas, taip pat ir Škotijoj, ėjo labai pamažu tik 18-me šimtmety. 
a Šafford'as kalba ir apie Prūsų valdovų, ypač Frydricho Didžiojo 
pastangas bulvių kultūrai įvesti, ir apie bulvių įvedimą Prancūzijoj, sekda- 
mas žinomą tradiciją, pagal kurią didžiausias ar vienintėlis nuopelnas čia 
tenka chemikui Parmentier'ui. Bet del šiokio jo nuopelno jau nuo se- 
niau buvo abejojama; o visai nedaug kas to tariamo nuopelno paliko po to, 
kai Prancūzų Sodininkystės Draugijos (Sociėtė nationale d'horticulture de 
France) bibliotekorius Georges Gibault 1912 m. išleido savo „Histoire 
des Lėgumes“; nors ir čia autorius sutinka, kad Parmentier'as buvęs pirmasis 
ištyręs bulvę chemišku atžvilgiu ir davęs gerų nurodymų, kaip su jomis ap- 
sieiti žemės ūkyje. Kaip sakoma viename žinomame pasakojime, Parmen- 
tier'as 1783 m., prancūzų karaliaus Liudviko XVI remiamas, apsodinęs bul- 
vėmis didelius žemės plotus paliai Paryžių ir dieną pastatęs joms daboti 
sargus, kurie, nakčiai užstojus, turėdavę pasišalint, idant kaimiečiai ūkininkai 
šį ginamą, tariamai taip rūpestingai saugojamą vaisių vogtų ir tuo būdu įsi- 
tikintų jį esant naudingą. Bet kaip įrodo Gibault'as, tatai buvusi šiam ame- 
rikietiškam naudingam augalui visai nebreikalinga reklama, kadangi jis jau 
prieš tą laiką buvo auginamas ne tik kitose šalyse, bet ir pačioj Prancūzijoj ir 
visose provincijose buvo naudojamas maistui. Gana nuostabu, kad šį faktą 
pripažįsta, rods, ir patsai Parmentier'as savame, jau 1773 m. išėjusiame, vei- 
kale „Examen chymigue des Pommes de terre“. Jis net mini, kad 
bulvėmis apsodinti ištisi laukai sostinės apylinkėse ir čia jos virtusios tokiu 
paprastu dalyku, jog jų randi krūvas visose rinkose, ir kad jos ir žalios, ir 
šutintos pardavinėjamos rinkose kaip kaštanai. Sakytuoju raštu Parmentier'as 
buvo pradėjęs tik bulvių propagandą—jis nenorėjo jų išpopularint kaip ža- 
liumyno, nes tam jau nebuvo jokio reikalo—turėdamas tikslą gaminti duoną 
su bulviniu krakmolu. Bet ir čia jis nebuvo pirmutinis, o turėjo visą eilę 
pirmatakų, kaip, antai, normanietį Muste!'į, kuris Parmentier'ą apkaltino net 
del plagiato. Bulvių rasės pagerinimas sėjant jų sėklas sutampa su Parmen- 
tier'o pasirodymu, bet ne jis tatai įvykdė. Šis nuopelnas buvo jam priskir- 
tas tik vėlesniu laiku. - 


* 
LŽ * 


1 Ir apiejas Dr. K. Pakštas referuoja praeitame „Kosmo“ N-ry (371 pusl.). Pr. D. 

Lietuvą bulvės neabejotinai bus pasiekusios iš Vakarų kaimynų, iš 
Vokietijos, per Rytprūsius ir Klaipėdos kraštą. Ir pirmutinis jų vardas tikriau- 
siai bus buvęs „kartopelės“, vadinasi skolinys iš vokiečių „Kartoffel“. Sian- 
dien lietuvių rašomojoj kalbcį šis naudingas augalas vadinamas tik „bulve“, 
arba „bulbe“; kalbininkai sako tatai esant skolinį iš lenkų kalbos „bulba“, 
„bulwa“. Bet lietuvių šnektose vartota ir tebevartojama dar devynios galy- 
bės ir kitokių vardų, kurių bene visi taip pat yra skoliniai iš kaimynų kalbų. 
Lietuvių kalbos tyrinėtojas šveicarų prof. Niedermann'as visus tuos bul- 
vės pavadinimus lietuvių ir latvių kalbose ne per senai yra padaręs specialios 
studijos dalyku ir tos „bulvienės“ jis „privirė“ per šešetą dešimtų puslapių 
didelio formato monografiją! Šią studiją minėdamas mūsų Universiteto kal- 
bininkas Dr. A. Sennas?, ją papildydamas, nurodo dar vieną kitą įdomų 
tekstą iš lietuviškų raštų, kurie tat tekstai ir suteikia bent kiek medžiagos, 
jei ne tikrajai istorijai, tai bent legendoms apie pirmąjį bulvių pasirodymą 
Lietuvoj ir jų čia pirmuosius „prietikius“. O tai vis jau geriau kaip nieko. 
Antai, štai ką apie pirmąjį „bulvių žingsnį į Žemaičių kraštą pasakoja M. 
Valančius savojo Antano Tretininko lūpomis*: 

«Nauji išmoniai. Pilypas Brazdauskas, Salantų parapijos, Nasrėnų 
sodžiaus pasiturįs ūkininkas, metuose 1806 pavasaryje iš Klaipėdos par- 
važiavęs tarė šeimynai savo: „Šitai pirkau Klaipėdoje septynias karžopeles— 
vokiečiai sako, jog tai yra iš Amerikos parvežtos, labai naudingos ir skanios. 
Mergaite, paimk torielką ir sugraižyk vieną—paragausime ir suprasime, ar 
tiesa vokiečiai sako“. Mergaitė tuojaus sugraižė vieną žalią karžopelę. Pilypas 
ir visa šeimyna, su druska apsudindami, kando, bet praryti negalėjo. Petras, 
sūnus Pilypo, tarė: „Et, negut vokiečiai jas gali valgyti, o ne žmonės“ Pi- 
lypas liepė duoti kiaulei—ta bežiurint vieną suėdė. Pilypas atsiliepė: „Penkias. 
likusias pasodinkit darže; kad patys negalėsime valgyti, bent kiaules pašer- 
sime“. Mergaitė tuojaus darže pas namą ir susodino. Išdygus, stebėjosi la- 
pams ir laiškams naujos žolės. Tą pat metą rudeniop atvažiavo iš Liepojaus 
vokietys linų pirkti. Tam Brazdauskas tarė: „Pirkau keles Aaržopeles, bet ne- 
žinau, kaip su jomis apsieiti. Pamokink mane“. Vokietys apsakė, jogei vėlai 
rudenyje reikia jas rauti, norint valgyti—reikia jas virti ar kepti, per žiemą 
laikyti arba rusyje arba kamaroje, it batvinius. Pavasaryje anksti sėti, bet retai. 
Pilypas gavęs rudenyje iš penkių bulvių trisdešimtis tris, keletą išvirino ir 
vėl ragavo; atlikusias sėklai užlaikė. O jogei bulvės yra apvalios, kaip ropės, 
delto ir praminė ropufėmis. Kitur jas vadina bulvėmis, dar kitur dulėmis. 
Užrašiau tai, kad būtų žinoma, kaip neseniai tas vaisius žemės įvestu paliko 
Žemaičių krašte». 

Iš čia ir dar iš to paties Valančiaus „Palangos Juzės“ matyt, kad že- 
maičiai, norėdami tą naują jų krašte pasirodžiusį augalą pavadint savu vardu, 
vadino jį roputėmis. Antai „Juzėje“ sakoma: „(mergaitė) sukurusi pakaj- * 
tina salde pijna ir iszwire bulves, arba roputes“... „Rita meta Wiskontiene 
iszwirino pusriteį ruksztą roputinę su džiuwusi awinos mejsu, kuri wi- 
sęms didelej patika“ (iš ten pat).—Tiek šiuo tarpu. Pr. Dovydaitis. 


! Die Benennungen der „Kartofiel“ im Litauischen und Lettischen. Wė6rter und Sachen. 
VIII Band. 1923 (Heidelberg 1923) 33—06 pusl. 

2 Tauta ir Zodis II (1924) 446—450 pusl. 3 

3 Knygelėj „Antano Tretininko pasakojimai“, pagal Dr. A. Senno cituojamąjį tekstą 
(Brooklyn N. 4 1901). i 


Krakmolinio maisto produktų geografinė apžvalga. 
(Tęsinys iš 371 pusl). 


IV. Bananai. 


1. Bananų rūšys ir zonos.—2. Bananų reikšmė tropikų gyventojams. 3. Bananų 
prekyba ir tipingas jų ūkis. 


1. Bananų rūšys ir zonos. 


Bananas priklauso prie augalų, botanikoj vadinamų Musaceae. Tai yra 
ilgametis augalas, turįs nuo 4 iki 9 metrų aukščio, susidedąs iš vieno stiebo, 
apgaubto plačiais ir ilgais (iki 3 metrų) lapais. Yra jų apie 40 rūšių, au- 
gančių drėgnuose tropikų klimatuose. Dabar šis augalas labai išsiplatinęs ir 
abiejose Amerikose, tačiau nėra tikra, ar būta jo čia prieš Kolumbo laikus. 
Mažesniu karščiu pasitenkina kinų bananas, arba Musa Cavendishii; jis ir 
dar kai kurios rūšys eina į Floridą iki 290 paralelės, gerai prisitaiko Kanarų 
salose ir Madeiroje (prie 330 paralelės), Egipte, pietinėj Japonijoj, o pieti- 
niame pusrutuly pasiekia pietinės Brazilijos, šiaurinės Argentinos ir Natalio 
piet. Afrikoje. Žodžiu, jo zona apjuosia pasaulį maždaug tarp 330 par. šiau- 
rinės platumos ir 300 paral. pietinės platumos. Visur čia jis auga retai išsi- 
barstęs tropiškose giriose ir džiungliuose. O žmogaus kultivuojamų bananų 
didžiausia zo1a randasi centrinės Amerikos respublikose ir vakar. Indijos, 
arba Antilų, salose. 

Kol nepribrendęs, jo vaisius turi daug krakmolo, kurs, vaisiui bręstant, 
pavirsta į cukrų. Musa sapienfum vaisiai valgomi žali ir pasižymi gardumu;. 
jie yra kilę iš Indijos ir piet. Azijos. Ekonominiu atžvilgiu nemažos svarbos 
turi Musa paradisiaca, kurio vaisiai valgomi virti. Rytinėj Afrikoje yra rūšių, 
duodančių vaisius apie pusę metro ilgumo ir žmogaus rankos storumo. 
Indo-Kinijoj ir Malajų salyne auga Musa corniculata, vedąs tik vieną vaisių, 
bet to vieno užtenka trims vyrams pavalgyti. Kai kurių bananų lapai sunau- 
dojami audiniams austi, maišeliams bei pintinėms pinti, pav. Filipinų Musa 
fextilis, arba Manilos kanapės. Abisinijos Musa Ensete prieš savo žydėjimą 
turi visą savo minkštą stiebą pilną krakmolo, kuris kartais čia taip pat val- 
gomas. Rytinėj Afrikoj ir kitur iš bananų varo svaiginamųjų gėrimų. 


2. Bananų reikšmė tropikų gyventojams. 


Bananas beveik tokio pat maistingumo, kaip ir bulvės. Proteinais ir jis 
labai negausus. Norint išlaikyti pakankamai energijos, reikia suvalgyt per 
dieną apie 80 vidutinių bananų, o kad gautum pakankamą kiekybę proteinų— 
reikia 160 bananų. Tad suprantama, kodel daugelis primitivių tautelių tropi- 
kuose nešiojasi nepaprastai išpūstus pilvus. Tačiau bananų reikšmė tropikų gy- 
ventojams labai didelė. Jie ten pavaduoja kitus krakmolinius produktus, k. a., 
bulves, ryžius, kassavą ir saldžiąsias bulves. Bet jie derlingesni už bulves: 
iš hektaro galima jų gauti apie 200 kvintalų. Kai beveik visi javai reikalauja 
didelio ir sunkaus darbo, rūpesnio ir sumanios kultūros, bananai pasitenkina 
menkniekiais: užtenka banano šaknį derlingon tropikų žemėn įsmeigti ir apginti 
jauną medelį nuo žolių užgožėjimo, o po kelių mėnesių pradės jis duoti 

savo vaisių gausybę beveik per ištisus metus; ir taip per daugelį metų. Nors 
jų maistingumas suskaičiuojamas apie 260 kalorijų iš svaro (mūsų javų duona 
duoda paprastai nuo 1200 iki 1600 kalorijų, mėsa 1000 ir daugiau), tačiau 
derliaus gausumas ir lengvas auginimas daro juos labai prieinamus ir bėdniau- 
siam tropikų gyventojui. Jie ten univesalus valgis. Kongo ir kitų Afrikos, 
Azijos ir Amerikos gyventojų milionai beveik išimtinai bananais ir tesimai- 
tina. Jie čia yra tai, kas lietuviams ruginė duona, kinams—ryžiai. Pas mus 
jie prabanga, o ten paprasčiausias ir pigiausias maistas. Bevėik kiekvieną 
tenykščio gyventojo palapinę yra apsupę bananų daržai. Koks didelis žemės 
plotas yra apsodintas bananais ir kiek jų auga laukiniu pavidalu, visai ne- 
galima sužinoti, nei apytikriai suskaičiuoti. Tik baltųjų žmonių plantacijos 
turi, rodos apytikriai, apie 150,000—200,000 hektarų. Jų produkcija, skiriama 
eksportui į civilizuotus šiaurės kraštus, siekia apie 30,000,000 kvintalų, kurių 
vertė didesnė negu 300,000,000 litų. Apie 10 ar 12 milionų kvintalų jų išve- 
žama į Jungtines Valstybes ir beveik du kartu tiek į Europos kraštus. Pradėjus 
bananus džiovinti ir daryti iš jų miltelius, jų transportas ir vartojimas turės 
ateity žymiai padidėti. 
3. Bananų prekyba ir tipingas jų ūkis. 


Iš visų tropiškųjų vaisių bananai daugiausia vartojami šiauriniuose 
kraštuose. Beveik pusė bananų plantacijų priklauso vienai amerikiečių bendrovei: 
The United Fruit Company. Tat aprašius jos bananų ūkį, bus duotas 
bananų gamybos ir prekybos sąlygų gana pilnas vaizdas. Šiam tikslui pasinau- 
dosime sakytosios bendrovės pirmininko p. Viktoro Cutter'io straipsniu 
„Economic Geography“ 1926 m. spalių mėn. numery: „Caribbean Tropics 
in Commercial Transition“. 


Didžiausiaus ūkininkas pasauly. 


Per 26 metus The United Fruit Company pelnė „didžiausio ūkininko 
pasauly“ titulą. Ji turi tokio didumo plantacijas, kokių nežino nei senoji, 
nei naujoji žmonijos istorija. Ji augina šiame ūky bananus, cukraus nendres, 
kakao ir kokosines palmes. Kiekviena jos farma turėjo pirma išstumti tro- 
piškus miškus ar džiunglius ir atimti iš jų žemę, kuri netinka jokiems mūsų 
kraštų javams. Bendrovė turi apie 70,000 darbininkų. Ji laiko 93 jūrių laivų 
laivyną. Neapsieina ji be savo radio ir telegrafo stočių ir telefono linijų. Turi 
ji savas cukraus dirbtuves, elektros stotis, ledo gamyklas, skalbyklas, ligon- 
bučius, viešbučius, savo vandens ir vandentraukių sistemas, 31,000 galvijų 
ir 11,000 darbinių gyvulių: mulų, asilų, arklių. Jai priklauso apie 640,000 ha 
savos ir per 80,000 ha nuomotos žemės. Visi šie 720,000 ha žemės atsto- 
vauja 157,300,000 litų kapitalui, išbarstytam šiose devyniose šalyse: Kolum- 
bijoj, Kosta Rikoje, Kuboje, Gvatemaloj, Hondure, Jamaikoje, Nikaraguoj, 
Panamoj ir Kanarų salose (Afrikoje). 

Iš šito didelio ploto per 130,000 ha yra intensiviai kultivuojami: apie 
"70,000 ha bananams, 36,000 ha cukraus nendrėms, 20,000 ha kakao, 4,000 ha 
kokosinėms palmėms ir arti 2,000 ha kitiems tropikų vaisiams. i 

Sio milžiniško ūkio reikalams aptarnauti bendrovė turi nuosavų gelžkelių 
ir tramvajų tinklą: 2,543 kilometrus gelžkelių ir 1,191 klm. tramvajų, 5,320 
gelžkelio vagonų ir 1,859 tramvajų vagonų, 187 lokomotyvus ir t. p. Taigi, 

šis bananų ūkis turi gelžkėlių pusantro karto dau giau negu visa Lietuvos 
Respublika. 


Bananų dirva ir klimatas. 


Klaidingai šiaurėje manoma, kad tropikuose metai iš metų ir taip per 
ilgą laiką ir dideliais nepertraukiamais plotais bei tankiomis ežiomis galima 
dirva išnaudoti ir vis gauti gerą derlių bei pelną. Taip nėra. Bananų šniūrai 
viens nuo kito atskiriami plačiais tarpais ir sodinami retomis eilėmis. Jie bijo 
audrų ir uraganų, kurie Centrinėje Amerikoje dažnai lankosi ir kartais gali 
visų metų darbą niekais paversti. Visas bananų plantacijas, kaipo plačiai išmė- 
tytas, siauras audros takas negali užgauti. Vienam šniūrui žuvus, kiti lieka 
sveiki, ir rinkos reikalavimai vis esti patenkinti. Bananai labai iščiulpia dir- 
vos derlingumą. Tas pats laukas gali duoti gerą derlių tik per dešimtį metų. 
Paskiau kyla klausimas, ar pasitenkinti mažesniu derlium ar duoti dirvai po- 
ilsio. Kadangi bananams tinkamų dirvų yra ne labai daug, tai United Fruit 
Company pradėjo praktikuoti vaismainį, bananų laukus protarpiais užleisdama 
cukraus nendrėms, kakao, kokosinėms palmėms ir ananasams. Sioje srity 
daroma įvairių mokslinių bandymų, kad surastų pelningiausio ūkininkavimo 


' būdus. 


Bananams labiausiai tinka geras smiltingas molis, lengvai nusausinamas. 
Centrinės Amerikos Atlanto pakrantėje, žemose aluvijaus lygumose dažniau- 
siai pasitaiko tokių žemių, Cia ir klimatas jiems puikiai tinka: karštos dienos 
ir drėgnos naktys, nėra žiemos, o lietaus į metus iškrinta vidutiniškai nuo 
1200 iki 1800 mm. Tokiomis sąlygomis šio krašto miškų ir džiunglių že- 
mėvaizdis vietomis pasikeitė ir pasiįvairino gelžkeliais, uostais, sandėliais, li- 
gonbučiais ir kitokiais trobesiais. 


Bananų plantacijos įkurimas. 


Bananų plantacijos įkurimas reikalauja Herkulio darbų. Nužiūrėjus tin- 
kamą vietą, prisieina paskelbti karą nesuvaldomai tropiškai augmenijai: me- 
džiams, vijokliams, paparčiams. Padarius skynimą, kasami nusausinimo ravai 
ir naikinamos žolės. Žemė suskirstoma į šniūrus, šniūrai—į eiles, kurių tan- 
kumas pareina nuo dirvos ir klimato sąlygų. Kuboje ir Jamaikoje bananų 
daigai sodinami eilėmis 15 pėdų (4!/; metrų) viens nuo kito, nes čia bananų 
ūgis kiek mažesnis. Centrinėje Amerikoje jie sodinami nuo 18 iki 24 pėdų 
atstumo. o 

Bananų sėkla—tai šaknų atžalos; jos parenkamos iš tvirtesnių medelių 
ir kartais supjaustomos į dalis, panašiai kaip bulvės Lietuvoje. Kiekviena 
tokia atžala (ten vadinama „rhizome“) sveria nuo 3 iki 4 svarų. Labai žiū- 
rima, kad atžala turėtų bent vieną gerą diegą. Iškasama 30 centimetrų gilumo 
duobelė ir sodinama jon atžala diegu žemyn. Atžala išleidžia stiebą, kurs. 
duoda vieną bundulą (kekę) vaisių. Tą stiebą nukirtus, iš tos pačios šaknies 
išauga kitas stiebas, 

Šiaurės kraštuose ūkininkas pirmiau iškerta girią, o paskiau sėja. O čia 
atbulai. Bananų atžalos sodinamos medžių dar neiškirtus. Jie kertami prieš 
pat bananų sudygimą. Nukirsti jie čia pat ir pasilieka „gulėti, nes karštis, 
drėgmė, bakterijos ir k. juos greit supūdo ir po 2-3 metų jų čia nebelieka: 
visi pavirsta trąšomis. Tik kietuosius medžius kartais prisieina sudeginti. 

Gulintieji stuobriai nepakenkia bananams dygti ir augti: jie kad ir vingiuo- 
tais keliais prasiveržia aukštyn. Kas 3 ar 4 mėnesiai dideliu peiliu (machete) 
išpiaustoni medeliai ir žolės, kad neišnaudotų bananams skirtos dirvos. 
„Kol bananai užaugs ir pradės duoti vaisių, skubiai esti tiesiamas gelžke- 
lis, kurs duotų galimumo pristatyti kitą reikalingą darbininkams ir statybai 
medžiagą. Statomi darbininkams trobesiai, aptveriamos gyvuliams ganyklos, 
i visas plantacijos puses tiesiami tramvajai. Tenka skubintis, nes tropiškas 
lietus gali sustabdyti darbą ilgam laikotarpiui ir net sunaikinti kelerių mė- 
nesių trūsą. Plantacijos vedėjas turi boti netikėtų potvynių ir uraganų, kurie 
lekia per valandą 30 ir 40 kilometrų ir nupurto vaisiais apsunkintus medelius. 
Bananų bundulas sveria nuo 30 iki 35 kilogramų ir turi apie 140 ba- 
nanų. Jie pribręsta per 3-4 mėnesius po žydėjimo. 


Bananų transportavimas. 


Banano kelionė Europon ar šiaur. Amerikon yra labai keblus ir painus. 
dalykas. Kai ateina plantacijon žinia, kad jau atplaukė į artimiausį uostą Di- 
džiojo Baltojo Laivyno garlaivis ir nustatytą dieną nori išsivežti tiek ar tiek 
bananų, tai plantacijos vedėjas pirmąjį rytmetį išsiunčia kirtėjus į visas plan-- 
tacijos dalis. Kirtėjai dirba grupėmis po tris. Vienas nukerta bundulą, arba 
kekę, antras jį kertamą palaiko ir atsargiai nuneša vežimėlin, kurs geležiniais 
bėgiais mulo tempiamas laukia artimiausioje sekcijoje. Trečiasis dirba prie ve- 
žimėlio. Bananai kertami dar žali, nenunokę. Ant medžio .prinokęs bananas 
netenka savo gardumo, lengvai suskyla ir sugenda, jį atakuoja visoki kirmi- 
nai. Bananai privalo prinokti jau nuvežti savo paskyrimo vieton, tyčia įtaisytuose 
vienodos temperatūros kambariuose, kur jie esti labai stropiai prižiūrimi. 

Bananų laivas labai savotiškai įtaisytas ir todel jį pastatyt kainuoja apie 
40*/, brangiau, negu paprastas laivas. Jis privalo turėti puikią ventilaciją, nes ba- 
nanai smarkiai kvėpuoja, įtraukdami deguonį ir išleisdami anglies dvideginį. 
Tokio laivo šaldytuvai yra stipresni už mėsos laivų šaldytuvus, nes bana- 
nai išleidžia iš savęs nemaža šilimos. 

Įkrovimas eina visu greitumu dieną ir naktį. Ir per 12 ar 15 valandų 
nuo nukirtimo pirmosios bananų kekės laivas jau gali turėti apie 75,000 
kekių ir gali grįžti atgal į šiaurę. Atvežtos prie laivo bananų kekės vėl at- 
sargiai peržiūrimos, ir. prinokusios arba bent kiek sugedusios išmetamos. 

Laivui atplaukus į šaltesnius kraštus, jo sandėliai esti apšildomi. Iš- 
krovimas iš laivo atliekamas mašinomis ir labai greit: per valandą iškrau-. 
nama apie 5000 kekių. Naujame Orleane, Galvestone, Mobile, Baltimorėje, 
Filadelfijoj, Naujorke ir Bostone bananai perkraunami į specialius apšildomus 
vagonus ir, ekspertų lydimi, keliauja į kontinento gilumą. 38 laivai aptarnauja 
Jungtines Valstybes, 28— Didžiąją Britaniją ir likusieji kitas šalis. Europa. 
bananų gauna iš Madeiros ir Kanarų salų, tačiau jų neužtenka ir prisieina 
imti dalį bananų ir iš Centrinės Amerikos. Iš Centr. Amerikos Europon ba- 
nanų laivai ateina per 15 ar 16 dienų, o Naujorkan per 6 ar 7 dienas. 


V. Kassava, arba manioka. 


Ir Lietuvoje“ žinomas tapiokos kruopelių pudingas; šios kruopelės yra 
daromos iš kassavos, arba maniokos, šaknų. Kassava skirstoma į dvi rūši: 
Manihot utiližissima, arba karčioji kassava, ir M. Aipi, arba saldžioji kassava. 

Abi rūši svarbios krakmolo gausumu. Sis augalas turi nuo 5 iki 10 pėdų 
aukščio. Šaknys jo cilindriškos formos, 2 colių storumo, apie 3 pėdas ilgumo 
„ir pilnos pieningos sunkos. Karčiosios kassavos sunkoje yra hydrocyaniškos 
rūgšties, taigi jos labai nuodingos, bet didesniame karšty (verdamos) jos ne- 
tenka nuodingų savybių. Ekonominiu atžvilgiu svarbesnė yra karčioji kassava, 
iš kurios daroma ir tapioka. Kassavų tėvynė— Brazilija ir bendrai pietinė 
Amerika. Tačiau dabar jos jau išsiplatinusios tropiškose Afrikos ir. Azijos 
dalyse. Žymią vietą jos užima Jamaikos ūkyje. Visose šitose šalyse plačiai 
žinomi kassavų pyragėliai, kurie čia pavaduoja ar papildo mūsų duonos ir 
bulvių vaidmenį. Iš jų daromos tapiokos daug milionų kilogramų importuo- 
jama į Jungtines Valstybes ir Europon. 
Kaunas, 2 Dr. K. Pakštas. 

Kas yra tas Linėjaus „Juvenis ursinus Lithuanus“? 
(Atsiliepimai į „Kosmo“ atsišaukimą š. m. 3-me N-ry 152 pusl). 
Į „Kosmo“ Redakcijos atsišaukimą šiam klausimui 
išaiškinti iki šiol gavome trejetą atsiliepimų, kuriuos 
čia ir dedame pagal jų gavimo eilę. Mūsų pačių 
nuomonė del jų pareikšta gale. Red. 


Į* 


, Su dideliu įdomumu perskaitęs „Kosmo“ Redakcijos atsišaukimą del Li- 
"nėjaus „Juvenis ursinus Lithuanus“, norėčiau šiuo klausimu pasidalint su skai- 
tytojais mano mintimis šiuo klausimu, kuris itin įdomus todel, kad liečia 
Lietuvos teritorijos priešistorinę praeitį. L 

Linėjus ne atsitiktinai išskyrė Lietuvos žmogaus laukinę rūšį. Sis gilus 
mokslininkas, įtikima, rėmėsi jo laiku turimomis zoologinėmis ir paleonto- 
loginėmis žiniomis ir, matyt, rankose turėjo kokios medžiagos, pažymėtos 
1661 metais. Mūsų bibliotekose, žinoma, šių žinių nerasi, ir todel manau 
prie šio klausimo galint prieit iš kito šono, ir būtent, iš ketvirtinės gadynės 
paleontologijos davinių. 

Iš Linėjaus klasifikacijos matyt, kad jis rūšį Homo pirmiausia perskyrė 
į dvi grupes. Prie pirmosios priskyrė kulturingąjį, išlavintą (sapiens), šių 
dienų (diurnus) žmogų, kuris skirstomas į rases, atsižvelgiant į jo kulturinį 
aukštį ir geografines sąlygas (locus). Ši grupė, kaip išeinanti iš gamtos mok- 
slo ribų, Linėjaus nedomino, ir todel jis jos toliau neskirstė. 

Antroji grupė yra šių dienų žmogaus pranokėjai, t. y. laukinis žmogus— 
Homo ferus. Nesusipratimams išvengti, Linėjus jį trumpai būdina—-tetrapus, 
mutus ir hirsutus, t. y. kaipo priderantį prie keturkojų gyvulių, be artiku- 
liuotos kalbos, apaugusį tirštais plaukais (hirsutus=—plaukuotas, gauruotas). 

ie pažymiai rodo, kad Linėjus tokį žmogaus tipą vaizdinosi kaip esybę, la- 
bai arti stovinčią prie stambiųjų bezdžionių, t. y. antropomorfišką. Mūsų tai 


2 
* Šis atsiliepimas atėjo pirmutinis; jo autorius savo tikrojo vardo nepasisakė. Red“ 

neturi stebint, kadangi visiems žinoma, jog pirmasis paleontologinis žmo- 
gaus radinys (Homo heidelbergensis) moksle sukėlė daug ginčų: vieni laikė 
ji tikra bezdžione, o kiti labai primitiviu žmogum!. 

Toliau Linėjus šią laukinių žmonių rūšį skirsto į porūšius, matyt, chro- 
nologijos atžvilgiu, ir pirmoj vietoj stato „Juvenis ursinus Lithuanus“. Čia 
pirmiausia kyla klausimas, kaip suprasti žodį „juvenis“. Žiūrint bendros Li- 
nėjaus charakteristikos, tenka išvesti jį čia turėjus galvoj jaunesnį, t. y. vė- 
lybesnį žmogų geologinėj chronologijoj. Paleontologijoj priimta jaunomis 
(jūngere Zeit) laikyt vėlybesnes formacijas, o senesnėmis (altere Zeit) ank- 
stybesnes formacijas (skaitant nuo dar senesnių). Archeologijoj dažnai ga- 
lima sutikt bet kurio laikotarpio skirstymą į ankstybąjį, vidurinį ir vėlybąjį. 
Siuo atveju ankstybasis laikotarpis bus patsai seniausias. Linėjus neabejoti- 
nai turėjo galvoj paleontologinę gadynę, kurios būta mūsų Žemėj maždaug 
100.000 metų atgal. Sių dienų daviniais, antropomorfiškų žmonių jau būta 
paleolitiko (senosios akmens gadynės) vradžioj. Paleolitiko gadynė pačioj jos 
pradžioj būdinga minkštu, potropišku klimatu, o galop vidutinišku. 

Linėjaus charakteristikos prasme, jo Homo ferus turi būt priskirtas ne į tą 
interglacialinį laiką, kuomet būta girių-stepų floros, bet kuomet faunos įžymiausi 
atstovai buvo mamutas —Elephas primigenius, kuriuo, su kitais, ir žmogus mito, 
raguotnosa—Rhinoceros tichorchinus. Pal., urvinis Iokys—Ursus spelaeus, 
zubras—Bos priscus, elnias—- Cervus tarandus, trijų rūšių laukinis arklys— 
Eguus caballus, taip pat ejęs žmogaus maistui, ir kai kurie kiti. 

Iš šios faunos atstovų ketvirtinėj gadynėj ypač įdomus lokys, su ku- 
riuo Linėjus mezga Lietuvos pirminio žmogaus pavadinimą (ursinus). Abelio 
manymu, urvinis lokys buvo labai taikingas gyvulys, kurį kamuodavusios 
ligos. „Urvinis lokys, rodos, iš visa yra buvęs taikingas gyvulys, mitęss. 
daugiausiai augalų maistu, kaip tenka išvest iš jo dažnai labai parėstų krū- 
minių dantų. Zinoma, jo vargiai niekinta ir mėsiškas maistas, kaip rodo Io- 
kių urvuose randamieji kitų gyvulių kaulai. Urvinio lokio kaulai rodo įvai- 
riopų susirgimų pėdsakų; urvuose gyvenantį didįjį ledlaikio lokį, rodosi, da- 
žnai bus kamavusi podagra, rachitis, įvairiausi sužeidimai, sunkūs kaulų už- 
degimai ir nekrozai“?. Prie šio išvedimo galima būtų pridurt, kad visos sa- 
kytosios ligos yra anos gadynės gyvulių išsigimimo pažymiai. Pastebėtas ir 
jų mažas vaisingumas. Be to, meškiukai atsivedami akli. Iš dviejų ar keleto 
dažniausiai išlieka vienas. 

Iš senesniųjų ketvirtinės gadynės paskirstymų, tarp kitų yra žinoma 
Lartet'o klasifikacija, kurioje buvo skiriama ketvertas laikotarpių: 1) seniau- 
sias, t. y. ankstybiausias, jaunasis (juvenis)--urvinio lokio; 2) vidurinis—ma- 
muto ir raguotnosos; 3) vėlybasis ——šiaurinio elnio ir 4) dabarties—stumbro. 
Kaip matyt, Lartet'o klasifikacija vaduojasi -vyraujančiu gausumu to ar kito 
iaunos atstovo. Iš tikrųjų, senai nustatyta, kad pačiame ankstybajame, t. y. 
senajame paleolitike vyravo urvinis lokys, kuris vidurinė Europoj jau senai 
išgaišęs antrąjį tarpuledžio (interglacialinį) laikotarpį. Ursus ir Homo (lokys 


1! Del šio ir kitų (411 pusl.) autoriaus išprotavimų apie anos gadynės žmogų žiūrėk 
mūsų pastebėjimus po šių visų atsiliepimų. ed. : ; 

Žž O. Abel, Die vorzeitlichen. Siugetiere. 1922.— Apie urvinio lokio negalės ir jo iš- 
nykimo priežastis kaip tik kalbama aure ir prof Drevermann'o straipsny 5—6-me 
šių metų „Kosmo“ sasiuviny (241-2 pusl.). Red. 

ir žmogus) puikiai sugyveno po bendra pastoge—urve, kuris juodu gynė 
nuo gamtos darganų ir šalčio. Tam taip pat padėjo ir to laiko žmogaus 
tirštais plaukais apaugęs kailis; žmogaus plaukų liekanos ant visos odos kai 
kuomet ir dabar gerai pasirodo. Urvinis lokys, tas ramus augalėdys urvo 
gyventojas, jau bebaigiąs savo amžių, buvo naudingas žmogui, palyginant 
nesenos kilmės primatui, tuo metu visiškai bejėgiam ir silpnam. Jo plėtotė 
dar tik buvo pradėjusi reikštis. Pasisukimo momentu jam buvo vėlybesnis 
ugnies gavimo sugalvojimas, kas jį įgalino išeit iš savo prieglobsties į lai- 
- svę. Ugnis tuomet galėjo būt naudojama ne tik maistui gamint, bet ir ap- 
"saugai nuo daugelio neprietelių. O lokys krypsta į pragaištį, ir urvan galu- 
tinai susikrausto nuo to momento, kuomet bjauriam orui nebegali atsilaikyt 
jo kailis, matyt redukavęsis (nykęs) del ligos, palietusios visą jo giminę ir 
nusilpninusios jo organizmą. 

Paskui eina mamuto bujojimas, kurio amžius baigiasi neolitike, kuriame 
jis visiškai išgaišta. Ir jis, nežiūrint ilgų plaukų, negalėjo atsilaikyt užstoju- 
siam dar šaltesniam klimatui. Mamutą paprastai lydėdavo raguotnosa, 0: 
iš grobuonių —urvinė hiena (Hyena spelaea), urvinio lokio tipinga paveldė- 
toja, ir vilkas (Canis lupus). Mamutas buvo žmogui naudingas žolėdys, duo- 
davęs jam mėsą, taukus ir kaulus jo įrankiams bei dirbiniams.—Mamutą pa- 
keičia šiaurinis elnias, kai klimatas vis ėjo blogyn. Tik arčiau prie mūsų 
laikų (apie 5000 m. atgal) klimatas pakrypo geresnėn pusėn ir užstojo da- 
barties gadynė. 

Dabar palieka prieit ir išaiškint patį sunkųjį klausimą—apie urvinio lokio 
ryšį su Lietuva. Yra žinoma, kad urvinio lokio liekanų drauge su pirminio 
žmogaus kaulais didelė daugybė randama Vokietijos ir Prancūzijos urvuose. 
Urvinių liekanų tyrinėjimas prasidėjo jau Linėjaus laikais, ir tyrinėjimų re- 
zultatai, matyt, Linėjui buvo žinomi. Be to, būtina pažymėt, kad švedai iš 
visa buvo gerai apsipažinę su Pabaltiju, kame turėjo savo kolonijų. Juk ne 
kas kitas įsteigė Dorpate (Tartu) vieną seniausiųjų universitetų, kaip Gusta- 
vas Adolias. Per trijų dešimtų metų karą (1618—1648) šio universiteto biblio- 
teka buvo pergabenta į Upsalą, kame galimas daiktas, paliko daugel dokumentų. 


Europos kontinente nustatinėjimas faunos urvų nuogulose eina 18-jo 
šimtmečio pačiai pradžiai. O Linėjus gyveno 1707—1778 m. Urvinio lokio 
amžius Pabaltijo kraštuos paleontologinėj literaturoj nušviestas labai silpnai. 
Galimas daiktas, kad smulkesnių žinių šiuo klausimu rastųsi Upsaloj. Lie- 
tuvoj težinomi atsitiktini mamuto radiniai, o jų guolio sąlygos visiškai ne- 
išaiškintos; apie urvinį lokį nieko nežinoma. Nors jau ketvertas metų praėjo, 
kaip daromi geologiniai tyrinėjimai, bet, jei neklystu, apie diluviaus gadynę 
Lietuvos Universiteto ekspedicijos medžiagoj nieko nepaskelbta. Iš visa, ši 
gamtotyros šaka pas mus, matyt, stovi labai silpnai. Skaitant „Kosmą“, ne- 
noromis krinta akysen tei, kad geologijos ir ypačiai paleontologijos klausi- 
mais rašo asmenys, neturi santykių su geologijos katedra. Teko girdėti, kad 
paleontologija skaityti pavesta kitos srities specialistui (fizikui-chemikui). 
Dėliai to tenka labai pasigailėt, kadangi, matyt, mes negreit išaiškinsime mūsų 
diluvinę gadynę ir mūsų gimtinės priešistorinę praeitį. Todel nieko nežinant 
apie mūšiškę paleontologinę fauną, tenka rarnstytis latvių ir estų literaturos 
daviniais. Tenai esti nurodymų, kad urvinio lokio fauna, eidama iš Vakarų, 
siekusi Pabaltijo kraštų. O Norvegijoj ir Svedijoj urvinio lokio nebūta. Netgi 

vėlybesnis—mamuto amžius Svedijoj pasireiškęs taip silpnai, jog radosi ma- 
nymas, kad mamuto ten negyventa, 0 jo liekanų tenai žmogus atnešęs atsi- 
tiktinai. Iš šių davinių prieita išvežimas, kad urvinio lokio fauna ėjusi juosta 
nuo Prancūzijos per Vokietiją, ir Pabaltijo šalis Rusijon, kame baigėsi besiar- 
tindama prie Uralo kalnų. k 

Todel yra galima, kad Linėjus paėmė artimiausią prie Švedijos kraštą, 
esantį beveik centre, gyventame neolitiko žmogaus—kaipo teritoriją, kame 
turėjo būt gyvenęs urvinio lokio amžiaus žmogus. Iš šių dienų davinių yra 
žinoma, kad paleolitike vidurinės Europos šiaurinėj pusėj ir visu Baltijos 
pajūriu gyvenęs žmogus, pavadintas Homo europaeus (atatinkąs neolitiko | 
žmogų). Tai buvo vyriausia jo sėdybos sritis. Bet, be to, nustatyta jį gy- 
venus ir pačiuose Svedijos pietuose ir pietinėj Ispanijoj. Matyt, jo perplaukta 
iš kontinento į Švediją ir gyventa pačioj šilčiausioj daly, kurią šildo Golfo 
srovė. Jo išsiplatinimo sritis neolitike stipriai sumažėjo: Europos šiaurėje 
nuo Danijos ribų į rytus iki Petrapilės. Be to, jis išliko sveikas Švedijos 
'pietuose senojoj savo gyvenimo vietoj. Dirstelėjus į žemėlapį, kur gyveno 
„Homo europeus, matyt, kad vidurinė jo gyvenimo sritis tikrai yra senobinės 
Lietuvos teritorijoj, vyriausiai šiauriniame jos šone. Tiktai palyginamai nese- 
nai nustatyta, kad neolitike kalbamojo žmogaus gyventa aplink Ladogos 
ežerą; taip pat jo pėdsakų rasta ir kai kuriose kitose Rusijos vietose. 

Iš to, kas pasakyta, matyt, kad Lietuvos paleontologiją bei antropolo- 
logiją teks pradėt tyrinėt iš pradžių, o literaturos ieškot užsieniuose, ypač. 
Upsaloje. Daiktų medžiagos, t. y. atatinkamų radinių, nors ir nedidelis kiekis, 
esti visur kur, tik ne namie. Netgi tokios naujos L. Krziwicki'o antro- 
pologijos, kuri vienintėlė betarpiškai liečia Lietuvą, čia jau nebėr, ir ji net 
necituojama nė Jurgio. Žilinsko pernai metais spausdintoje knygoje 
„Lietuvių kaukolės dėžė“ (Kaunas 1927), kuri paliečia gretimą sritį, bet maža 
ką įneša nauja ir daro rizikingų išvedimų. . 

„Kosmo“ skaitytojas. 


1Į* 
Upsala, 1928 m. balandžio m. 22 d. 
Labai gerbiamas pone profesoriau! 


Siandien! aš galiu Jums kai ką smulkiau pranešti apie Linėjaus jo 
'Systema'oj naturae suminėtąjį „meškajaunuolį“. Pilną pasakojimą apie jį Linė- 
jus yra įdėjęs savose paskaitose apie gyvulių- viešpatiją, kurias prof. Ei- 
nar'as Lonnberg'as išleido 1913 m. pagal vieno Linėjaus mokinio užrašus. 

Aš čia patieksiu vertimą? švediško teksto: Linnės Foreslūsningar 6iver 
djurriket... Utgifna och forsedda med fėrklarande anmarkningar af Einar 
Lėnnberg (Uppsala 8: Leipzig 1913, 12 pusl). 


= * Cia dedamas vertimas laiško, kurį „Kosmo“ redaktorius gavo iš bibliotekoriaus ir 
Svedų Linėjaus Draugijos sekretoriaus, kai jis buvo sakytajai Draugijai pasiuntęs š. m. 
„Kosmo“ 3-me N-ry įdėtąjį atsišaukimą. Red. t 

1 Tai yra jau antrasis laiškas. Savo pirmajame laiške (1923, III. 24) ponas Svedų 
Linėjaus Draugijos sekretorius patvirtino gavęs jam siųstąjį laišką, pažadėjo jame išdėstytąjį 
reikalą patiekt Draugijos Valdybai ir išreiškė vilties galėsiąs apie tą klausimą plačiau pa- 
rašyti. Sį pažadėjimą tat malonus ponas sekretorius ir įvykdo šiuo savo antruoju laišku. Red. 

Ž Į vokiečių kalbą, kadangi „Kosmo“ redaktorius šiąja kalba yra rašęs ir į Upsalą. Red. 

Linėjus pastebi, kad protas žmogų skiria nuo visų kitų gyvulių, bet 
protas turi būt kultivuojamas (lavinamas). Mes turime daugel pavyzdžių, sako 
jis, apie žmonės, kurie buvo išauginti gyvulių tarpe ir buvo visai į juos pa- 
našūs savo papročiais. Trečiasis suminėtųjų pavyzdžių yra „meškajaunuolis“: 

„Kitą pasakojimą turi Hycker'is savoj Historia Polonica apie tokį, 
kurį jis vadina meškajaunuoliu (Barenjungling). Dalykas čia toks. Generolas 
"Koskull'is kartą surengė meškų medžioklę ir užtiko dvi meškas, kurių viena 
buvo balta. Imtasi priemonių, kad jai nepakenktų, bet kad pagautų ją gyvą. 
Arčiau įsižiūrėjus rasta, kad tikrumoj čia būta vyro. Jis buvo stiprus kaip 
meška, murmėjo kaip meška, kratė (purtė) odą taip kaip Ferae, turintieji 
panniculum carnosum sub cute. Jis čiulpėsi letenas ir riešus (carpus), la- 
biausiai mėgo ėsti žalią mėsą—kitokio valgio nenorėdamas ragaut,.kad ir 
būdamas labai alkanas. 

Jį laikė namuos daugiau kaip trejetą metų, bet jis negalėjo išmokt kai- 
bėt, „pagaliau tik šiek tiek suprasdavo, kas jam būdavo paliepiama ir ką jis 
prieš tai keletą kartų buvo girdėjęs. Jam prie nugaros pririšo lentą, kad jį 
priverstų vaikščiot stačią, kas jam betgi buvo sunki kankynė. Kai būdavo su- 
pykintas, tai riaumodavo kaip meška. Jis negalėjo pakęst aprėdytas drabužiais, 
bet kiekvieną kartą juos nusidraskydavo ir numesdavo šalyn. Išėjęs laukan 
jis susišnipinėdavo žemėje (žeminių) bičių lizdus su medumi, kopdavo taip 
pat į medžius, kai pastebėdavo juose esant bičių, ir gardžiai ten smaguriau- 
davo nepaisydamas, kad bitės jį geldavo į pliką kūną. 

Sie ir kiti toki pasakojimai aiškiai rodo, kad žmogus —kai jis blogai, ir ne 
kitų žmonių tarpe yra auklėjamas —nėra geresnis už neprotingus gyvulius“. 

Kai del šios istorijos versmės, tai pasirodė —kaip iškėlė prof. Lėnnber- 
g'as—kad nėra autoriaus vardu Hycker, kuris būtų parašęs (ar išleidęs) 
Historia Polonica,—kiek tai rodo ikšioliniai tyrinėjimai. Bet reikia atminti, 
kad turime tik užrašus, padarytus pagal Linėjaus paskaitas. Klausytojai 
tat galėjo nenugirsti gerai arba galėjo ir patsai Linėjus suklysti. Ogi pagal 
vieną senesnį rankraštį, jis kartą kaip (sakytosios knygos) autorių paminėjo 
Hūbnerį (Joną), kas tikrai ir bus teisinga. Siojo žinomame veikale „Kurze 
Fragen aus der politischen Historia“, 4: ter Theil, Das 2: e Buch: Von Poleni* 
tikrai šiokia istorija įrašyta (tuoj po pasakojimo apie Olivos taiką). Tačiau 
nuostabu, kad generolas Koskul!'is čia nepaminėtas. Ten pasakyta: "„Ničlit 
weit von Lithauischen Stadt Grodno giengen etliche Soldaten in den Wald 
und funden zwey Knaben mit etlichen Baren spielen“ ir tt. („netoli nuo Liė- 
tuvos miesto Gardino, keletas kareivių nuėjo į mišką ir užtiko dvejetą ber- 
niukų bežaidžiančių su keletu meškų“ ir t.t.). (Pasakojimo) detaliai tat įvairūs. 
Taigi, reikėtų manyti Linėjų turėjus dar kitą versmę. Bet Gardino miestą su- 
mini ir jis—jo paskiau skaitytosė paskaiose (po 1758 m.). O paskelbtosios 
"paskaitos eina iš 1748-—51 metų. 

Siuo aš manau pasakęs viską, kaš tuo tarpu apie šį dalyką yra žinoma. 


Su ypačiai aukšta pagarba 
Arvid Bj. Uggla, 
, Bibliotekorius, „Svenska Linnesallskapet“ Sekretorius. 
P. S. Pasakydamas, tetrapus“, Linėjus norėjo bene pažymėti, kad tok' 
sulaukėję žmonės—kaip rodą pora VARESBS kaip gyvuliai, viso- 
«mis keturiomis», 


414 X., A. Uggla, P. Karazija: | 


„IF 


Sių metų „Kosmo“ 3-me N-ry (152 pusl.) Redakcija paskelbė kaip ir 
konkursą išaiškinti, kas yra tas Linėjaus „Juvenis ursinus Lithuanus“? Cia 
aš pasistengsiu jei dar ne galutinai išaiškinti, tai bent paleisti geroką švie-- 
sos spindulėlį šiuo gal ir ne labai svarbiu, bet lietuvio smalsumą keliančiu. 
klausimu. 

Siūlo galas, kurio čia galima buvo nusitverti ieškant kamuolėlio, tai 
skaitmens „1661“. Man bent nėra jokio abejojimo, kad jie reiškia metus. 

1674 metais Lesnoj išleista Jono Redwicz'iaus veikalėlis Poznanės. 
pakamarininkui (succamerarius, podkomorzy) P. A. Opalinskiui pavestas. To. 
veikalėlio vardas toks: De homine inter ursos Anno MDCLXI in 
Lithuano-Grodnesibus Sylvis (sic!) reperto.. Ad Dn. Petrum 
Adamum Opalinsky, Succamerarium Posnaniensem, Gubernatorem Sremen- 
sem 8c. Sacrae Reg. Maj. Colonellum 8:c. Carmen Alcaicum auctore- 
Joanne Redwiz (Sic!), Lesnae Anno MDCLXXIV. | 

Tai yra, kaip ir iš vardo (carmen) matyti, ilgokos eilės (apie 400 eilu- 
čių) lotynų kalba, kuriose atpasakota atsitikimas, kaip Jono Kazimiero lai-- 
kais, 1661 metais kariaujant su Maksva, Lietuvoje, Gardino srity Lietuvos 
kariuomenė užėjo meškas, tarp kurių buvo šešetas meškiukų ir prie jų 
dar du gyvulėliai panašūs į žmogaus vaikus; tiesa, ir jie keturiomis bėgioję,. 
bet odą turėję žmogaus ir plaukus baltus, kaip pašukas. Kadangi meškinas 
ir meškė labai siutę, tai tekę su jais kovoti. Jaunikliai tuo tarpu išbėgioję,. 
vienas panašus į žmogų meškiukas buvęs užmuštas, o kitą pavykę sugauti. 
Jis buvęs nusiųstas Varšuvon karaliui Jonui Kazimierui; ten vyskupo Wie- 
rzbowski'o pašlakstytas švęstu vandeniu, suteikiant Juozapo vardą. (Paskui jis 
buvęs padovanotas aukščiau sakytajam Opalinskiui). Krikštijamas jis: turėjęs. 
apie devynerius metus. Buvę stengtasi jis išmokyti dviem kojom vaikščioti, 
kalbėti, avėti, vilkėti, kepurę dėvėti, tačiau visa nepavykę. Vaikščioti dviem 
kojom kiek pramokęs, bet kalbėti nė žodžio neišmokęs, o tik urgzdavęs ir“ 
švilpdavęs; taip pat nemėgdavęs avalinės, drapanas nusidraskydavęs nagais, ant 
galvos nieko nepakęsdavęs; be to, buvęs išmokęs patarnauti virtuvėj, galva 
ir rankomis paprašydavęs valgyti, mėgdavęs labai medų. Ko nors panašu į 
žmogaus protą neturėjęs. 5 

Štai šitas, jeigu taip galima būtų pavadinti, „meškažmogis“ ir tenka lai- 
kyti tuo egzemplioriu, kurį Linėjus bus turėjęs galvoj, dėdamas į savo si- 
stemą laukinio žmogaus pavyzdį: „Juvenis ursinus Lithuanus 1661“. 

Čia tenka sustoti ties dviem dalykais: 1) ar gali būti tiesa, kad toks. 
„meškažmogis“ buvo rastas ir 2) kaip apie tai galėjo atsižinoti Linėjus? 

Jonas Redwicz'ius savo eilėse, kurias sakosi parašęs sakytojo Opa- 
linskio prašomas, mini visą eilę istorinių asmenų. Taip, antai, Sapiegą,. 
matyt, Povilą, Vilniaus vaivadą ir didįjį Lietuvos etmoną, mirusį 1665 m,';. 
Oskierką, matyt, Samuelį, pulkininką; vysk. Wierzbowskį?, mirusį 


* Šis irečiasis atsiliepimas atėjo iš mūsų pavergtosios sostinės Vilniaus Red. 
1 Ziūr. Niesieckio „Herbarz Polski“ VIII. t. 246— 248 pusl. 
2 Ten pat, VII t. 145 pusl.—Redwicz'ius sako, jog Oskierkos kavalerija meškas užti- 


kusi ir kovojusi 5» jomis. 
* Ten pat, XI t. 317 pusl. 


Kas yra tas Linėjus „Juvenis ursinus Lithuanus“? 415 


1687 m; Opalinskį, plačiau žinomą jau iš pačios dedikacijos; karalių 
Joną Kazimierą ir karalienę Mariją. Kai kurie jų pasimirė Redwicziaus 
veikalėliui pasirodžius. 

Pats tas veikalėlis šiandien nepaprastai retas, bent Estreicherio biblio- 
grafija težino tik vieną jo egzempliorių (Krokuvos universiteto bibliotekoj). 
Rašančiam šiuos žodžius jo originalinio leidinio nėra tekę matyti; su tekstu 
susipažinta iš kito veikalo, būtent: I. C. Becmanus, D. Historia Or- 
bis terrarum, geogratica et civilis, de. variis negotiis no- 
stri potiss. O superioris seculi, aliisve rebus selectiori- 
bus. Editio IV correctior. Francofurtiad Oderam Anno 
MDCXCII. Redwicz'iaus Carmen Alcaicum atspausdinta skyriuje- 
De variis moribus gentium, 411—416 pusl. 

Labai galimas daiktas, kad ir Carmen Alcaicum seniau buvo labiau pa- 
plitusi. Bet gana ir to, kad Becmanus'o knygos buvo labai populiarios; apie 
tai liudija leidimų skaičius: prakalboj padėta data 1680 m, o 1692 metais 
būta jau ketvirto leidimo! : 

Po šita, kas pasakyta, rasit kiekvienam bus aišku, jog Linėjus bus pa- 
žinojęs jei ne Redwicz'iaus leidinį, tai bent Becmanus'o knygas. Laukinių 
žmonių buvimui paremti jis davė pavyzdžių, jam žinomų arba iš literatūros, 
arba iš kur kitur. Rašančiam šiuos žodžius nėra tekę matyti senesniųjų Li- 
nėjaus raštų. Gal kas, turėdamas jų senesnį leidimą, rastų ir platesnių nu- 
rodymų, o ne vien tik skaitmenis 1661. Jeigu spaudiniuose to nebūtų, tai 
gal būtų užtiktas koks nors pėdsakas rankraščiuose ar šiaip kuriuose nors 
pastebėjimuose. Siaip ar taip imsime, vis delto sunku būtų tikėti dar kokiu 
kitokiu sutapimu. Tik Redwicz'iaus ir Bekmanus'o veikalai tebus davę Linė- 
jaus „Systema'i naturae“ tą keistą Lietuvos „egzempliorių“, kaip rašo „Kosmo“ 
Redakcija, būtent, „Juvenis ursinus Lithuanus“. 

Vilnius, 1928. V. 12. Pov. Karazija. 


Redakcijos pastebėjimai del čia įdėtų atsiliepimų. 


Del 1-jo atsiliepimo. Kaip jau pradžioj pasakyta, pirmojo atsi- 
liepimo autorius savo vardo nepasirašė. Redakcija, nors anonimiškiems 
raštams simpatijų neturi, tačiau vis delto įdėjo ir šį atsiliepimą, kadangi jame 
reiškiama rimto susirūpinimo del Lietuvos žemės praeities tyrimo, kuris pas 
mus, netgi mūsų Universitete, tikrai yra neįstatytas į tinkamą vagą, ir ka- 
dangi jame šiaip yra visai teisingų minčių. Tačiau, kas šio atsiliepimo auto- 
riaus kalbama aiškinti klausimui „Kas yra tas Juvenis ursinus Lithuanus?“, 
tai mes sakome, kad jo šauta per toli: neturime nė mažiausio pagrindo 
manyti, kaip kad protauja gerb. „Kosmo“ skaitytojas, kad Linėjaus čia tu- 


! Apie Redwicz'iaus „apdainuotą“ meškavaikį Juozapą dar teko užtikti X. M. H. 
Juszynski'o žodyne: Dykejonarjusz poet6ėw polskich. Krokuva, 1820 m. II t., 105 pusl. 
(tik ten iškraipyta pavardė: vietoj Redwicz, pasakyta Rakwicz), 3 

io straipsnelio autoriaus pažįstamas asmuo dar sakėsi, jog apie Lietuvoj atrastą 
meškavaikį, panašų į žmogų, jam tekę skaityti prancūzų mokslininko. Ph. I. B. Buchez'o 
veikale: „Essai d'un traitė complet de philosophie au point de vue du catholicisme et du 
progrės“ 13 tomai). s 

„Rocznik Panūstw. Gimnazjum koedukacyjnego Human. im. J. Šniedeckiego w 
Oszunamie“ paduoda „Carmen'o“ labai laisvą ne visai pilną lenkišką vertimą. Oal kas kitas 
ir daugiau veikalų žino apie tą „meškažmogį“. P. K.. į 

rėta galvoj vadinamasis kastinis žmogus, t. y. žmogus iš geologinės 
praeities (diluvijaus), kad „juvenis“ čia reiškia geologinį ats. paleon- 
tologinį vėlybumą, kad to pirminio žmogaus pavadinimą „ursinus“ reikia 
megzti su anų laikų vadinamuoju urviniu lokiu, su kuriuo tas pirmažmogis 
esą gyvenęs labai romantiškuose santykiuose, „puikiai sugyvendami po ben- 
dra urvo pastogė“. Taip pat tik autoriaus visai subjektiviai nuotaikai tenka 
priskirti ir jo manymas, kad tos gadynės žmogus buvęs tik „palyginant ne- 
senos kilmės primatas“, kad jis buvęs „apaugęs tirštais plaukais“, visiškai 
bejėgis ir silpnas. Šiandien ir patys ortodoksiškieji evolucionistai taip ne- 
galvoja. Aure, toks prof. Soergel'is (Die Jagd der Vorzeit, 1922), kurio nieks 
neįtars kokiu šališkumu sprendžiant šį klausimą, ir seniausiąjį — Heidelbergo, 
arba Mauer'io—žmogų tvirtina savos kulturos atžvilgiu buvus perdėm žmo- 
gišką medžiotoją, sugebėjusį įveikt tokius anos gadynės gyvulius milžinus, 
kaip girinis (pirminis) dramblys, briedis ir, įtikima, taip pat etruskiškas ra- 
guotnosa. Soergel'io protavimų santrauka ir pagrindimas paduoti mano straip- 
sny „Apie priešistorinio žmogaus religijos pėdsakus Europoj“ religijos mok- 
slo laikrašty „Soter“ 1928 m. 51—52 pusl., todel čia jų nekartosiu. 

Del ledlaikio gadynės žmogaus plaukuotumo, tai, nors vienas kitas lakios 
fantazijos tapytojas ir buvo nupaišęs tokį plaukuotą žmogų, betgi didžioji di- 
duma anos gadynės žmogaus rekonstruktorių jais nepasekė, kaip tatai matyt 
dirstelėjus į tokių rekonstrukcijų galeriją, kad ir, antai, G. Buschan'o ir 
H. Becker'io straipsniuose („Wie sah der Mensch der Eiszeit aus?“ Die 
Umschau 1919, 687—692 ir „Bilder vom Vormenschen. Ten pat 1920, 3—7). 
O naujausiose žinomo prancūzų antropologo Marcelino Boule'io (Les 
Hommes fossiles. Paris 21923) ir Kolumbijos un-to (New-Yorke) prof. J. H. 
Mc Gregorio (Die Umschau 1928, 565—567) rekonstrukcijose pir- 
minis Europos žmogus ir savo veido konstrukcijoj rodo turįs daug daugiau 
žmoniškumo, negu kiek jam pirmiau būdavo leidžiama turėti. 

Taip pat neatatinka tikrenybę, kad urvinių žmogaus liekanų tyrinėjimas 
buvęs prasidėjęs jau Linėjaus laikais ir tų tyrinėjimų rezultatai buvę ži- 
nomi Linėjui. Tikrumoj juk tik 19-jo šimtmečio 2-joj pusėj buvo nugriauta 
Cuviėr'o žinomoji tezė, kad „Yhomme fossil n'existė pas“ (kastinio žmogaus 
nėsama). (Paleoantropologijos tėvo Boucher de Perthes'o veikalas 
„De I'homme antėdiluvien“ išėjo 1860 m.). Kad Linėjus, kalbėdamas apie 
"Lietuvos "laukinį žmogų, turėjo galvoj tik jo šiokią ar tokią „giminystę“ su 
istorinės Lietuvos miškų lokiais, o ne su priešistorinės Lietuvos 
urviniais lokiais, tai skelbęs atsišaukimą šių eilučių rašytojas del to neturėjo 
ir neturi jokio abejojimo.  Tatai kaip tik patvirtina kitu du atsiliepimu į jo 
atsišaukimą, kurių dviejų 

2-sis, p. Ugglos atsiliepimas, aiškiai atskleidžia šį 

lausimą dengusį apsiaustą, nurodydamas, kuria kryptimi reikia 
ieškot Linėjaus įdėtosios žinios šaknų, o A 
3-sis, p.» Karazijos atsiliepimas, tas šaknis visiškai 
atkasa, ir, kaip: sakoma, paima jauti stačiai už ragų, pirmam reikalui šį klau- 
simą pakankamai nušviesdamas. Bet ir toliau „Kosmos“ mielu noru spausdins 
visas šį aiškinimą papildančias žinias su visomis jų smulkmenomis, ir drauge 
lauks pasisakant specialistų, kaip tikrovėj reiktų pažiūrėt į tą pono Redvičiaus 
jo eilėse papasakotą meškažmogio radinį. Pr. Dovydaitis, 

Apie antitransformistinę kryptį šių dienų biologijoj. 
(Pastabos prie prof. Landau'o pranešimo apie 5-jį Oenetikos Kongresą). 


1. Šių metų „Kosmo“ 4, 5 ir 6 NN-se rašyta apie prof. Landau'o pra- 
nešimą, darytą Kauno Medicinos Draugijai, ir apie diskusijas, kurias tas re- 
feratas tenai sukėlė. Pozicija, kurion prof. Landau stoja kartu su kai kuriais 
biologais, pav. Cuėnotu, Davenportu Vavilovu, Berg'u ir kitais 
yra tuom įdomi, kad įe, sekdami Bateson'u, yra linkę neigti transmuta- 
cijos teoriją. Paliestieji klausimai yra biologijai svarbūs tiek teoriniu, tiek 
metodologiniu atžvilgiu, ir todėliai pravartu yra, progai pasitaikius, prie jų 
grįžti. Tiesa, bevystant toliau mintis, priseis kai kas pakartoti iš to, kas buvo 
kalbėta diskusijų metu, bet reikės. vieną ar kitą dalyką papildyti, ko nesu- 
spėta tada padaryti. 2 

Prof. Landau sakosi, ilgus metus besidarbuodamas lyginamojoj anato- 
mijoj ir stuburinių gyvulių embriologijoj, radęs tokių dalykų, kurie esą ne- 
suprantami, jei norima juos išaiškinti transmutacinės teorijos pagalba (pav. 
stuburinių gyvulių smegenų diferenciacija, įvairių gyvulių tipų gastrulacija, 
įvairūs nuovalų tipai ir tt.). Visa tai galima esą išaiškinti tik vidujinių prie- 
žasčių veikimu. Cia tenka pridurti, kad „vidujinių priežasčių“ sąvoka yra ne- 
visai aiški, ir, įdėjęs į ją tam tikrą turinį, gali ją vartoti ir transmutacionistas, 
kaip tai žemiau pamatysime. ; 

Patyręs transmutacinės teorijos bejėgumą, profesorius Landau, matyt, 
sutinka su antropologo G. Sergi'o nuomone, kurią cituoja: „Lyginamoji 
anatomija ir embriologija galėjo įrodyti tik funkcinę, o ne morfologinę vie- 
nybę; tatai ir sukėlė iluzijos, kad gyvybės vienybė einanti iš transformacijos 
vieno tipo į kitą“. Kad nusikratytų tos iluzijos, ieškoma biologijoj naujų kelių, 
tikriau tariant, einama nauja Batesono-Cuėnoto kryptimi. O šios krypties esmę 
prof. Landau taip formuluoja: „Naujoji biologija neigia osciluojamųjų variacijų 
paveldėjimą ir palieka tik mutacionizmą, tokį mutacionizmą, kuris, mano manymu, 
turi remtis arba atkritimu vieno ar kito paveldėjimo faktoriaus, arba skilimu pa- 
veldėjimo faktoriuose, arba, pagaliau, paveldėjimo faktorių išnarstymu (unpa- 
cking) iškylant aikštėn vienam ar kitam glūdėjusiam, arba vėl glūdomon pasine- 
riant pirmiau aikštėj pasireiškusiam paveldėjimo faktoriui“. O dar toliau sako: 
„Naujos savybės esti tik jau seniau turimų paveldimų iaktorių nauji kom- 
binavimai; tie faktoriai arba dar glūdi, arba esti nustelbiami stipresnių už 
juos faktorių“. Ir pagalios prieina išvadą: „Tik tokia gyvosios gamtos są- 
voka leidžia be jokių keblumų išaiškinti mano formanalitiškų smegenų stu- 
dijų išvadas“. 

* 
* * 

2. Aukščiau paduotos citatos duoda mums galimybės sudaryti sau 
aiškų vaizdą iš esminių naujosios biologijoj srities samprotavimų. Einant 
jais, reikėtų sau vaizduotis, kad organizmų protoplazmoj, aiškiau tariant, toj 
jos daly, kuri yra paveldėjimo reiškinių turėtoja, yra sukrautas didelis, bet 
tiksliai ribotas skaičius tokių pradų, iš-kurių išsivysto visos organizmo savybės. 

Tuo būdu bet kuris organizmas būtų gametoj esančių pradų kombi- 
nacijos padaras. Gametinių pradų kombinacija, kaip yra linkę manyti Bate- 
sono-Cuėnoto krypties biologai, esanti nepriklausoma išorinio pasaulio veik- 

snių; šiuo atžvilgiu gametos esančios autonomingos ir jose pradai, arba pa- 
veldėjimo faktoriai, kaip juos prof. Landau vadina, kombinuojasi tik viduji- 
niais dėsniais. Gametų autonomija ir laisvas jose nuo išorinio pasaulio. kiši- 
mosi pradų kombinavimasis sudaro pagrindinius klausimus, kuriais skiriasi 
Batesono-Cuėnoto krypties biologinė pažiūra nuo transtormistinės pažiūros, 
ir darytinos iš jos išvados veda prie linėjizmo. 

Transformistinės krypties pažiūra taip pat deda savo protavimų pa- 
matan paveldėjimo faktorius, tik jų skaičiaus neapriboja, nes, anot šios pa- 
žiūros, idioplazmoje gali atsirasti išorinio pasaulio veiksnių - poveikiu naujų 
iki šioliai dar nebuvusių joje paveldėjimo faktorių. Taigi, pripažįstama idio- 
plazmai elastingumas ir potenciali jėga sudaryti savyje, tam tikroms sąlygoms 
esant, naujų organizmo savybių pradus (paveldėjimo faktorius). Del sąlygų, 
kurios turi lemiančios reikšmės naujoms organizmo savybėms atsirasti, nėra 
vienos nuomonės transtormistinės krypties biologų 4arpe. Darvinizmo ša- 
lininkai yra linkę jų ieškoti organizmų aplinkoj, pav., kovoj del būvio. O la- 
markistai mano, kad nauji paveldėjimo faktoriai atsiranda iš vidujinių orga- 
nizmo procesų, pav., psichologinių. . 

Tokie yra trumpai suglausti transformistinės krypties iš vieno šono ir 
Batesono-Cuėnoto krypties iš kito biologinių teorijų pamatiniai bruožai. Klau- 
simas, katra jų dviejų turi daugiau šansų vaizduoti tikrąjį keliamų dalykų stovį, 
vaizdūoti taip, kaip jis iš tikrųjų gamtoje vyksta. Aišku, kad geriausias tam 
reikalui mastas yra realūs faktai, paimti iš gamtos, arba eksperimentiniu būdu 
patirti. Bet kalbamos teorijos nori mums aiškinti tokius biologinius klausi- 
mus, kurie siekia gyvybės gelmių, tat faktina medžiaga yra sunkiai įgyjama 
ir tam reikia daug laiko. Nors negalima sakyti, kad faktinos medžiagos visai 
nebūtų; tik jos dar nepakanka griežtam ir galutinam. klausimo sprendimui, 
ypačiai, kad jos dalis vienodai tinka ir vienai, ir kitai teorijai. 

Tat vieną ar antrą teoriją įvertinant, prisieina vadovautis ne :vien tik 
turima faktina medžiaga, vadinasi, taikyti induktyvinį metodą, bet ir dedukty- 
vinį, kitaip tariant, žiūrėt logiškų išvadų, kurias galima padaryti iš įvertina- 
mos tenrijos. Gali kai kam keista atrodyti pačio klausimo pastatymas, bū- 
tent, ginčytis del teorijos reikšmės returint pakankamai faktų jai paremti. 
Bet transtormizmo teorijos vystymasis kaip tik parodė, kurios reikšmės 
turi tiksliai ir įsakmiai suformuluota teorija pačiai faktinai medžiagai rinkti. 
Svarbu tat ne vienos ar kitos teorijos likimas, o jų heuristinė potencija, ki- 
taip tariant, kiek jos gali būti keliarodžiais mums gyvąją gamtą betiriant. 

Jeigu mes sutiksime su „tokiu mutacionizmu, kuris“, prof. Landau ma- 
nymu,' „turi remtis, arba atkritimu vieno ar kito paveldėjimo faktoriaus, arba 
skilimu paveldėjimo faktoriuose, arba, pagaliau, paveldėjimo faktorių išnar- 
stymu (unpacking) iškylant aikštėn vienam ar kitam glūdėjusiam, arba vėl 
glūdumon pasineriant pirmiau aikštėj pasireiškusiam paveldėjimo faktoriui“ 
ir daugiau nieko nepridėsime, tai mes turime padaryti iš to ir tam tikras iš- 
vadas. Turime tada manyti, kad visų organizmų idioplazmoj randasi vienodi 
paveldėjimo faktoriai, nes kitaip mums būtų nesuprantama, kodel organizmai, 
labai tolimi vienas kitam, turi panašių ir anatominių, ir fiziologinių savybių. 
Nejaugi būtų, pav., tik atsitikimo dalykas, kad gyvuliuose randasi hemoglo- 
bino, o augaluose chlorofilo paveldėjimo faktoriai, faktoriai, kaip mes ži- 
nome, artimi ir giminingi, o, antra vertus, grybai, bakterijos arba kai kurie 

žieduočiai augalai, pav., brantai (Cuscuta), Rafflesia ir kiti jų nepareiškia?! 
Tiesa, apie šituos augalus galima būtų pasakyti, kad jų šios rūšies pavel- 
dėjimo aktoriai arba dar glūdi, pav., bakterijų, arba glūdumon pasinėrė, pav., 
brantų. Arba, kitas pavyzdys. Gyvulių virškinimo aparate randame proteoli- 
tinių enzimų baltimams virškinti, bet panašių enzimų gamina Droseros lapų 
plaukelių galvelės, Nepenthes ąsotėliai, Utricularijos skilveliai ir tt. Galima 
duot dar daug pavyzdžių, bet, rodos, ir šių pakaks; nebent priminsiu gyvu- 
lių ir augalų reliktinius organus. Priėmę aukščiau cituotą tezę ir turėdami 
prieš akis panašius gyvybės reiškinius, mes turime pripažinti visų organizmų 
idioplazmos vienodumą (ekvivalentingumą) paveldėjimo faktorių atžvilgiu. 

"Tada prieš mus kyla naujas didelis klausimas, kodel kai kurios gyvu- 
lių ir augalų rūšys ar tipai nepareiškė nė vieną kartą glūdančių jų idioplaz- 
moj visų paveldėjimo faktorių, kurie pasireiškė kituose organizmuose, kon- 
krečiau tariant, kodel bakterijos pasiliko bakterijomis, grybai—grybais, o 
neišaugo, kaip liepos, arba nepražydo, kaip lelijos. Jei descendencijos teo- 
rijos šalininkai laužė ir dar tebelaužo galvą, norėdami surasti priežastis, ku- 
rių spiriami organizmai reiškė vis naujų ir naujų savybių pradus, tai tam, 
kurs norėtų laikytis idioplazmos ekvivalentingumo aukščiau minėta prasme, 
prisieitų ieškoti priežasčių, kurios tiems patiems paveldėjimo faktoriams vie- 
nuose organizmuose trukdo pasireikšti, kituose netrukdo. Sprendžiamo klau- 
ssimo sunkumas palengvėja, jei mes pripažįstame protoplazmai, o tuo pačiu 
ir idioplazmai, galią reaguot į išorinio pasaulio (aplinkos) veiksnius. Tada 
naujų 'paveldėjimo faktorių atsiradimas idioplazmoj gali būti aiškinamas, kaip 
specifinių apystovų veikimo pasėkos: 

* 


š Ž š * 3 * 

3. Išvados, kurias prof. Landau daro iš savo tyrinėjimų lyginamosios 

anatomijos srityje, rodos, turėtų būti kiek kitokios, negu kad daromos. Ly- 
„ginamoji anatomiją, kaipo tokia, yra mokslo šaka, kurios autoritetas yra di- 
-desnis tada, kada ji daro teigiamas išvadas, neigu tada, kada ji ką nors neigia. 
Tas pareina nuo to, kad organizmo kūno dalys, jo atskirų organų išorinė 
išvaizda: ne pilnai reiškia jų einamųjų funkcijų plotmę. Siai nuomonei pa- 
remti tiekia mums faktų augalų bei gyvulių reliktiniai organai ir organų me- 
tamorfozos. Todel atsirado reikalo sudaryti botanikoj atskirą augalų anato- 
mijos dalį, —tiziologinę, kitaip sakant, eksperimentinę augalų anatomiją. Jos 
dalykas yra aiškinti organų anatomiją -ryšium su jų fiziologija. Tuo tik būdu 
galime išspręsti, kas viename ar kitame organe yra esmiškai surišta su jo 
funkcija, o kas yra tik korelacijos palaikoma. O korelacijos reikšmė orga- 
nizmų architektonikoj yra neginčijama ir labai didelė. 

Todel, jei lyginamieji anatominiai tyrinėjimai rodo, kad insula Reilii ran- 
dama įvairių plėšrųjų žinduolių šeimų smėgenyse, tai, nepaisant jos išsivystymo 
laipsnio, greičiau: galima patikėti lyginamajai anatomijai, kada ji tvirtina, kad 
tas dalykas yra ne atsitiktinas, negu tada, kada ji yra linkusi jame matyti. 
tik paprastą paveldėjimo faktorių kombinacijų supuolimą. Eksperimentinės 
anatomijos užduotis—ištirti insulos fiziologinę reikšmę ir išaiškinti, kodel ji 
yra įvairių gyvulių šeimų smegenyse įvairioj vystymosi stadijoj. Tada paaiškėtų 
ir rhinencephalon'o - metamorforos priežastys. 8 kad tokie eksperimentiniai 
ištyrimai yra svarbūs ir jie gali daug ką nušviesti, rodo paties prot. Lan- 
dau'o. išvados, „kad labai: yra lengva pažinti smegenis mikroceifališko idioto, 

tačiau normaliomis fiziologinėmis sąlygomis iš paviršutinio smegenų pavi- 
dalo nėra galima nustatyti nei jų turėtojo lyties, nei gabumo, nei priklau- 
symo bet kuriai rasei“. O juk gyvenimo praktika rado, kad visais aukščiau 
minėtais atsitikimais smegenys funkcijonuoja nevienodai, o jų paviršius ana- 
tomui to nevaizduoja. 

- Kada analoginio ir kartu homologinio įvairių organizmų organo funk- 
cija tapo visašališkai nušviesta, ir kyla klausimas, kurį jų organą laikyti auk- 
štesniu ir tobulesniu, tai, rodos, nebūtų prieštaravimų minčiai, jog tas Or- 
ganas yra tobulesnis, kuris sklandžiau, geriau ir greičiau funkcionuoja, kas 
. dažmai rišasi su palyginamai didesniu kalbamojo organo sudėtingumu. Ta- 
čiau atskiroms rūšims jų organas ir jų gyvenamomis sąlygomis yra geras ir, 
galima sakyti, tobuliausias, nes, priešingai, rūšis būtų sąlygų verčiama jį pa- 
taisyti ir patobulinti, arba reikėtų jai pasitraukti iš gyvenimo arenos, kaipo 
nesugebančiai prisitaikyti prie gyvenimo sąlygų. 

Taigi, biologiniu atžvilgiu būtų nepateisinamas žygis, jeigu kas nors, 
pasirinkęs vieną kurią organizmų rūšį, norėtų laikyti ją visašališkai (suprantu 
visų organų veikimo atžvilgiu) tobuliausia esybe, nes tam prieštarautų, kaip 
ir pastebima gamtoje, energijos, o gal ir maisto ekonomija. Tuo tik ir galima 
aiškinti tas faktas, kad organas, kurio reikšmė organizmui mažėja, atrotuo- 
jasi ir kartu pamažu nyksta, nors dar ilgai organų korelacijos palaikomas. 
Dažnai Homo sapiens statomas kaipo aukščiausio (išsivystimo atžvilgiu) or- 
ganizmo pavyzdys, tačiau niekas biologų negalės sutikti su mintimi, kad 
Homo sapiens yra visašališkai tobuliausia esybė, nes yra gyvulių, kurie pra-. 
lenkia jį kai kurių savo organų veikimu. Bet visgi nervų sistemos centrų 
veikimu niekas negali su juo konkuruoti. Sakoma, kad taip jam pasidarė kai 
kurių kitų organų sąskaiton. 

Operuojant tikslia biologine medžiaga sunku -yra tvirtinti, kad Homo 
sapiens rūšis yra kilusi iš kurių nors kitų dabar tebegyvenančių, nors ir ar-- 
timiausių jai gyvulių rūšių, arba ir atbulai, tvirtinti, kad kuri nors gyvulių 
rūšis eina Homo sapiens rūšies vystymosi keliais, bet rodos yra pakankamai 
pagrindo manyti, kad pastaroji turėjo tolinoj praeity giminystės ryšių su 
kitų rūšių pirmatakais. 

Kaip tik čia gal reikia ieškoti paaiškinimų, kodel kai kurios organizmų 
rūšys turi daug bendrų savybių, kad ir įvairiame išsivystimo laipsny. O aiškinti. 
tą faktą vien tik vidujinių dėsnių veikimo atsitiktinu panašumu ir tuo pa- 
sitenkinti, reikštų kelti organizmų vystymosi klausimą iš empirinės plotmės. 
į abstrakciją, nes kas gi pagaliau yra tie vidujiniai dėsniai, kuri jų esmė ir 
kokiomis apystovomis jie veikia? 

L 
ak * 

4. Sprendžiant šį klausimą biologiriių metodų ribose, tenka manyti,.kad 
tai cheminių procesų nenutrūkstanti grandinė ir nuolatinis energijos kaita- 
liojimasis. Organizmuose, kol jie gyvi, eina nepaliaujami cheminiai procesai 
lygiagrečiai sintezio ir analizio kryptimi, o juos lydi įvairaus pavidalo ener- 
gija. Ir paveldėjimo faktoriai (pradai, genai),—jei jie nėra fikcijos, arba pagel- 
binės hipotezės gyvybės reiškiniams aiškinti, panašiai, kaip kad chemijoj var- 
tojama atomų hipotezė—kiekvienas nėra kas kitas, kaip tik didesnis ar 
mažesnis cheminių junginių kompleksas. Kaipo toks, jis negali būti izoliuo- 
tas nuo kitų organizme vykstančių procesų;' atvirkščiai, jis tampriai su jais 
surištas, tik pasižymi dideliu, palyginamai, pastovumu savo sudėties atžvilgiu. 

Deja, dabartinis chemijos štovis neduoda mums dar galimybės pažvelgti gi- 
liau į cheminius procesus protoplazmoj, o dar labiau bejėgiai esame idio- 
plazmos chemizmo klausimu. Atrodo, kad atomistinė hipotezė, palengvinusi 
cheminių procesų schematizaciją ir tuo pastūmėjusi chemiją pirmyn, netiekė 
biologijai pagalbos cheminiams gyvos protoplazmos procesams tirti. Taigi, 
turime tuo tarpu tenkintis šioj srity bendrais aiškinimais, kuriems pamatą 
duoda chemija. Eksperimentiniu būdu galima įrodyti, kad tuos organizmų 
cheminius procesus, kurie yra eksperimentui prieinami, veikia išoriniai veik- 
sniai, pav., temperatūra, cheminiai junginiai, spaudimas, šviesa it t.t., pav., 
mielių alkoholinė fermentacija vienaip vyksta, kada mielėms prieinamas at- 
mosferos deguonis, kitaip, kada jo visai nėra. Taip pat tas procesas keisis 
priklausomai nuo medžiagų, kurios bus mielėms tiekiamos, kaipo maistas. 
Kai kurios medžiagos, pav. cinko, platinos, vario ir kitų sunkiųjų metalų 
druskos, patiektos maisto augalams bent kiek didesniame kiekyje, veikia kaip 
stiprūs nuodai, o patiektos labai mažais kiekiais skatina jų augimą. Įdo- 
mūs yra reiškiniai, kuriuos mums augalai rodo ryšium su žemės traukos 
veikimu į juos (geotropizmai). Jei neginčijama yra, išorinio pasaulio poveikis 
organizmų cheminiams procesams, tai kaip galima manyti, kad jis neveikia, 
nors ir tarpiškai, paveldėjimo faktorius? Juk sunku yra pasakyti, kurioj vie- 
toj cheminių pakitėjimų organizmų viduje nustoja galios išorinio pasaulio 
poveikis, ypačiai jei tas poveikis yra pastovus, reikšmingas ir veikia ilgą laiką. 
Rodos, teisingesnė bus išvada, kad daugelio etapų keliu jis pasiekia pagaliau 
ir idioplazmą, ir tada" pradeda reikštis to pasėkos naujų paveldėjimo faktorių 
atsiradimu. Tačiau aiškumo dėliai reikia pabrėžti, kad išorinio pasaulio veik- 
sniai veikia kaipo žadintojai ir skatintojai potencialinių jėgų organizmuose, 
kurios pasireiškia įvair.ų reiškinių lytimis. Čia kaip tik ir galima įžiūrėti kū- 
rybinė protoplazmos galia. Pasisakius kartu su Batesonu prieš galimumą 
naujų paveldėjimo faktorių ir operuojant hipoteze apie faktorių nepriklauso- 
mumą nuo lamarkistiškų arba darvinistiškų priežasčių, priseina atsisakyti ir“ 
nuo protoplazmos kūrybinių galimumų. 

Po to, tarsi, aišku, kad ir transtormistinės krypties biologas neapseina 
be vidujinių priežasčių sąvokos, tik jai duodarnas konkretiškesnis turinys— 
cheminių procesų pavidalu. Stovi atviras kelias patikrinti teisingumą tokios 
interpretacijos, bet priemonės tam reikalui pareina ne vien tik nuo biologijos, 
o didesniame laipsnyje nuo chemijos laimėjimų. 

Kada mes pažvelgiame į dideles biologijos problemas, jų painius ir 
gausingus klausimus, tai ne tik stoja prieš akis rezignacija dvelkiąs „Igno- 
ramus“, bet ir šviečia viltis, kad ne viena kuri mokslo šaka, o draugingai 
bendromis pajėgomis visos padės išaiškinti ne vieną painų klausimą, prieš 
kurį stovime šiandien bejėgiai. Tų didelių problemų skaičiuje yra ir pavel- 
dėjimo faktorių klausimas; tat ir jam spręst reikia įvairių mokslo šakų, k. a., 
chemijos, tizikos, anatomijos, fiziologijos, embriologijos ir k. bendrų pajėgų. 


Kaunas, Doc. L. Vailionis. 

Car! Friedrich Gauss 
(1777—1855). 
(Jo 150 metų gimimo sukaktuvėms paminėti). 


„Matematikų kunigaikštis“ (princeps mathematicorum) C. F. Gaussas gimė 
1777 m. balandžio mėn. 30 d. Braunschweig'e neturtingoj šeimoj. Jo tėvas 
buvo daržininkas. Gausso palinkimas į matematiką pasireiškė labai anksti. 
Pats kai kada juokaudamas sakydavęs apie save, kad pirmiau pradėjęs skai- 
čiuoti negu kalbėti. Tik trejų metų būdamas kartą pataisęs tėvo klaidą, kai 
šis, išmokėdamas savo darbininkams algą, buvo apsirikęs skaičiuodamas. 

1784 m. Gaussas stoja įpradžios mokyklą Braunschweige. Aritmetikos 
+ mokslas jam ypač sekasi. Jo miklus ir teisingas skaičiavimas suįdomina mo- 
kyklos mokytoją Būttner'j/ kuris veikiai priverstas pareikšti neturįs ko toliau 
jo mokyti, o tik davinėja mažajam savo mokiniui matematikos knygų pasiskai- 
tyti. Mokytojas perkalba Gausso tėvą leisti savo sūnų mokytis ir toliau; po 
pasikalbėjimo su mokytoju namon sugrįžęs tėvas sukapoja į malkas tą ra- 
telį, kuriuo mažasis Gaussas kas vakaras turėdavo verpti linus. 

Gabus jaunikaitis Gaussas įgyja didelio prielaankumo Karlo Ferdinando, 
Braunschweigo herzogo; šis imasi Gaussą globoti ir mokyti. Hercogo re- 
miamas, Gausšas išeina gimnaziją ir 1780 m. stoja į savo gimtojo miesto 
kolegiją (Collegium Carolineum), 1795 m. į Gėttingen'o universitetą. 

Dar mokykloj būdamas Gaussas jau skaito Eulerio, Lagrange, 
Newton'o veikalus, suranda mažiausių paklaidų kvadrato metodą ir pirmi- 
nių skaitmenų dėsnį. 1796 m. surasdamas brėžimą taisyklingo septyniolika- 
kampio apskritime liniuotės ir skriestuvo pagalba, nelauktai įturtina daugiau 
kaip 2000 m. tyrinėjamą geometrijos skritulio kvadratūros skyrių, ir tas įtur- 
tinimas buvo niekeno nenagrinėta aritmetikos geometrijos sritimi. Jaunystėj 
Gaussas buvo palinkęs į filosofijos mokslus, bet tik ką minėtasis suradimas 
jam pasakė, kad jis liks atsidėjęs matematikai. (Gaussas norėjo būti obser- 
vatorijos darbininku, tik ne paprastu stebėtoju, o astronomu teorininku. Su tąja 
mintimi 1798 m. jis grįžta iš Gėttingeno į Braunschweigą. Cia jis apgalvoja 
tiek daug matematikos klausimų, kaip sako Cantor'is, jog vargu bus išdėstęs 
raštu juos visus per visą savo amžių. 

1799 m. Gaussas, norėdamas pasinaudoti savo studijoms garsaus ma- 
tematiko Piaff'o patarimais, gyvena Helmstadt'e. To labai artimo jų dviejų 
bėndravimo rėzultatas buvo Gausso disertacija, kurioj istoriškai ir kritiškai 
įrodinėjama, jog kiekviena algebriška lygtis turi šaknų. 

Patys didieji Gausso darbai matematikoj eina determinantų, skaitmenų 
ir potencijų teorijoms. 1801 m. jis išleido „Disguisitiones arithmeticae“; čia 
galima rasti visa tai, kas buvo skaitmenų teorijai padaryta nuo Diophant'o 
laikų. Del medžiagos gausumo, sumanių įrodymų įvairumo ir dabar šis vei- 
kalas tebelaikomas pagrindiniu skaitmenų mokslui. Kiti jo žymieji matema- 
tiniai veikalai šie: „Summatio guarundam serierium singularium“ (1808—1810), 

„Apie hipergeometrišką eilę“ (1811—1813), „Naujasis būdas artutinio inte- 

gralų apskaitymo“ (1814), „Ieškojimas didžiausiojo, įrašyto į duotąjį ketur- 
kampį, elipsio“ (1810), „Ieškojimas traukos taškui planetos, kurios masė yra 
orbitoj“ (1818), „Disguisitiones generales circa superficies curvas“ (1827), 
„Apie atvaizdavimą vieno paviršiaus kitame, kad būtų išlaikytas begalinai 
mažų dalių panašumas“ (1828) bikvadratiškų skirtumų nemuarai, kur jis pir- 
masis įveda sveikųjų kompleksinių skaičių (a -ib) sąvoką. 

1801 m. Gaussas pritaiko mažiausiųjų paklaidų kvadrato metodą 
Piazzi'o surastojo asteroido Ceres keliui nustatyti. Išgarsėjęs darbais jau- 
nas mokslininkas 1807 m. kviečiamas į Petrapilės Mokslų Akademiją profe- 
sorium. Priimti tą pakvietimą jis labai linko ir tik atsisakė nuo jo draugų 
primygtinai atkalbėjimas nevykti iš tėvynės. Tais pat metais birželio mėn: 
pradžioj Gaussas skiriamas Gėttingeno observatorijos vedėju ir universiteto 
astronomijos proiesorium; su Gėttingenu dabar jis nebesiskyrė ligi pat savo 
mirties. Garsiausis jo astronominis veikas tai „Theoria motus corporum coė- 
lestium“; jame yra brangių nurodymų apie planetų ir kometų orbitų ele- 
mentų suskdičiavimą. 

Nuo. 1820 m. Gaussas vadovauja Hannoverio triangulacijos d 
įvairiais patobulinimais tikslindamas matavimų davinius šiam reikalui 
sugalvojęs ir helioskopą. Iki 1824 m. matavimai buvo atlikti t 
nos ir Gėttingeno. 

Triangulacijos darbuose Gaussas susidomina elektromagnetišk 
mės reiškiniais. Drauge su Vilhelm'u Weber'iu, kurs į Gėttingėjį 
atkviestas 1831 m. Gausso rūpesčiu, juodu steigia 1833 m. Gėttinge 
mąją elektromagnetizmo observatoriją ir tam a TOO 
giją „Magnetisches Verein“. Netrukus tokių observatorijų steigiamas“ 
visas tinklas visame pasauly; jų veikimui vadovauja Gausso ini- 
ciativa,—viso pasaulio tų observatorijų daviniai buvo siunčiami į Gėttingeną. 
Pirmasis apie magnetizmą Gausso veikalas buvo „Intensitas vis magneticae ter- 
restris ad mensuram absolutam revocata“ (1833). Kiti tyrinėjimų daviniai 
išspausdinti žurnale „Resultate der Beobachtungen des Magnetischen Ve- 
reins“ (1836—1841). "Čia kalbama apie įvairias magnetinės rodyklės savybes, 
inklinaciją, deklinaciją, rodyklės svyravimo kitimus erdvėj bei laike ir viskas 
iš eksperimento versmių pareikšta matematiškai. 1827 m. sugalvojamas ma- 
gnetometras.—Iš Gausso tizikos veikalų žymusis yra „Dioptrische Unter- 
suchungen“ (1840). Geodezijos klausimais Gaussas domėjosi dar ir senatvėj, 
išleisdamas dvi dalis „Untersuchungen iūber Gegenstūnde der hėoheren 
Geodesie“ (1845—1847). 


„Gausiuose savo veikaluose jis ištęsėjo savo mėgiamiausią obalsį: pauca, 
sed matura —padaryt nedaug, bet atbaigtai: jo darbai korektūrų nebereikalingi. 
Daug veikalų paliko neišspausdinęs, nes laikė nepakankamai paruoštus, o to 
paruošimo tendencija buvo viską pareikšti formulomis ir skaitmenimis; turinio 
lakoniškumas daro jo faštus nepigiai įvaliojamus. 

Iš Gausso aptikihų ir ekonominiam gyvenimui labai naudinga telegrafo 
mintis; 1833 m. buvo išvestas G6ttingene pirmasis elektromagnetinis telegra- 
ias tarp observatorijos ir fizikos kabineto. 

Kai pirmaisiais 19-jo šimtmečio metais ėmė reikštis Gausso darbų di- 
delis produktivumas ir kai jis jau igijo visuomenlėj didžios paramos, nusi- 
šypsojo jam ir šeimos laimė: pasipažino jis su viena gera išlavinta mergele 

Johanna Osthoff'yte; mėnesį ją garbino tyliai. 1804 m. liepos m. 12 d. gražiu 
atviru laišku prašo ją ištikimos, pilnos meilės širdies. 1805 m. spalių m. 9 d. 
įvyksta laimingos vestuvės. Bet šeimos laimę lydi Ir nelaimės: miršta tėvas 
(1808), miršta antrasis sūnus Liudvikas (1810), o po jo miršta ir žmona. 
Gaussas vedė ir antrą kartą. Pirmosios žmonos sūnus Juozas buvo vyriau- 
sis Hannoverio architektorius, o duktė Minna—žmona Gėttingeno orienta- 
listo Ewald'o, su kuriuo drauge septynių profesorių tarpe per Hannoverio 
politinę suirutę 1837 m. žuvo ir garsusis Gausso bendradarbis Weber'is. 
Gaussas pasimirė 1855 m. vasario m. 23 d., taigi sulaukęs beveik 78 metų 
amžiaus. Tokį kūno stiprumą jis, matyt, buvo paveldėjęs iš savo motinos,. 
kuri buvo sulaukusi net 98 metų amžiaus. 
Gausso kolega matematikas Kummer'is šiaip gražiai ir teisingai api- 
būdino Gausso kūrybą: „Tarp visų Gausso veikalų nėra nė vieno, kuris ata- 
tinkamoj specialybėj nebūtų pagrindęs pažangos naujais metodais ir naujo- 
mis išdavomis. Tai yra meisteriški veikalai su pavyzdingumo atspaudu. Tatai 
yra laidas, kad jie visais laikais turės ne tik istorinės vertės, bet ir ateities kar- 
toms taip pat eis kaipo pagrindas kiekvienam gilesniam studijavimui ir kaip 
vaisingų minčių gausinga kasykla“. A. Mažylytė. 


Gerai padarė šio paminėjimo rašytoja, kad savo straipsnelio gale su- 
minėjo didįjį matematikų kunigaikštį Gaussą buvus ne tik sausą matematiką-- 
kaip yra sausos pačios matematinės formulės ir skaičiai, —bet ir gyvą žmogų, 
susidėjusį iš kūno ir kraujo, su paprastais žmogiškais jausmais ir sielos vir- 
pėjimais. Šiąja proga mes norėtume dar suminėti vieną kitą bruožą ir iš šio 
didžio vyro pasaulėžiūros bei gyvenimožiūros, t. y. kaip jo žiū- 
rėta ir kas manyta apie didžiuosius pasaulio ir žmogaus gyvenimo klausimus. 

Gausso pasaulėžiūrą ats. pasaulėvaizdį būdina jau tas vienas jo po- 
sakis, kurį dėmesingi „Kosmo“ skaitytojai atmena cituotą vieno mūsų 
Universiteto matematikos atstovo kita proga, būtent, posakis kad 0 Ūzoc 
dpidurziCe: (ho theos aritmetidzei) t. y., kad „Dievas užsiima aritmetika“, 
arba „Dievas skaičiuoja“. Tuo Gaussas norėjo pasakyti, kad skaičiuje glūdi 
Dievo esybės dalis ir kad galėjimas šitai pažinti yra aukščiausia žmogaus 
protui suteiktoji dovana (Kosmos 1924, 313). Vienas Gausso biografas (Mathė, 
žiūr. gale bibliografiją) šį Gausso posakį deda kaip motto jo biografijai, 
kadangi tas posakis „būdina Gaussą visa jo esme“ ir paduoda šiokį to po- 
sakio komentorių: „Kai Dievas susišaukęs aplink savo sostą (gamtos, che- 
mijos) elementus ir, kiekvienam jų paskyręs tam tikrą atominį svorį, tarė: 
«Dabar eikite ir sudarykite pasauly»,—elementai tuo didžiavosi ir statė pa- 
saulį; o kai jis buvo baigtas, tai jie tikrai pamanė, kad jie sukūrė visetą. 
Bet Dievas nusišypsojo ir pasakė: «Jūs esate tik aukštesnių matematikos dėsnių 
tarnai, nes įsidėmėkite: Dievas skaičiuoja!» “!. 

Būdingu yra dar ir šiuodu Gausso posakiu: „Esti klausimų-— sakė jis 
kartą— kuriems atsakymą aš begalo daugiau vertinčiau, kaip matematikos 
klausimų atsakymus, kaip, antai, apie etiką, apie mūsų santykį su Dievu, apie 
+ mūsų paskyrimą ir apie mūsų ateitį... Man vis tiek pat, ar Saturnas turi pen- 


! Tiktai tenka pataisyti Mathė, būsią „Gaussas šį lapidarų posakį yra išreiškęs pirmu 
kari“; šio posakio esmę jau yra išreiškęs Platonas, pasakydamas: Asi 6 Ūzės įeopetpei 
(Dievas visuomet užsiima geometrija). 

ketą mėnulių ar septynetą—yra dar pasauly kaž ko aukščiau“. O kitą kartą: 
„Sielai esti aukštesnios rūšies patenkinimo; medžiagos tam aš, .tikrai sakant, 
nereikalingas. Ar aš matematiką taikau porai gniutulių purvo (Dreckklumpenj), 
kuriuos mes vadiname planetomis, ar grynai aritmetikos problemoms, lieka 
tas pat: šiosios man turi aukštesnio žavėjimo“. 

Gausso gyvenimožiūra ' vyriausiai atsispindi jo laiškuose, pirmoj eilėj 
tuose, kuriuose jis reiškė savo pažįstamiems užuojautos, pasimirus jų bran- 
giems asmenims. Antai, mirus Eschenburg'o žmonai (1798. XII), Gaussas 
(laiškas Bolyai ui 1709. I. 6) tarp kita ko sušunka: „Kas mes es4me, jei ne- 
turėtume vilties sulaukt geresnę ateitį?“.—Mirus Schumacher'io motinai, Gaussas 
rašo: „Aš nesiimu Jūsų guosti, tokiais atsitikimais nėra kitos paguodos, nėra 
kitos, kaip tik sustiprintas įsitikinimas, kad mes čia sėdime paskutiniojoj 
žemesnės mokyklos klasėj (Ultima) ir kartas po karto iš eilės esame perke- 
liami į aukštesnę mokyklą“.— Mirus anojo broliui, jam rašo: „Tamsūs tie ke- 
liai, kuriais čia mus veda aukštesnioji ranka... Tvirtai laikykimės tikėjimo, 
kad tenai bus gražesnis, kilnesnis žemiško gyvenimo mįslių išsprendimas 
ir mes būsime jo dalyviai“. 

Studentaudamas Gėttingene Gaussas buvo ypač artimai susidraugavęs 
su tuomet taip pat Gėttingeno universitetė studijavusiu jaunu vengru 
(madjaru) Voligangu Bolyai'u (1775—1856), kuris paskiau su savo sūnum 
Jonu yra buvęs vienas neeuklidinės geometrijos grindėjų. Laiškai, kuriuos 
vienas kitam rašinėjo draugai po persiskyrimo, tarp Kita ko vaizduoja it 
nusistatymą, kurį (Gaussas turėjo del aukštesniųjų gyvenimo klausymų. 
Antai, vieną, 1802. XII. 3 d. data pažymėtą, laišką iš Braunšveigo (Gaussas 
šiaip baigia: „Na tai lik sveiks, mano gerasis! Lai toji svaja, kurią mes va- 
diname gyvenimu, bus tau saldi, bus nujautimas tikrojo gyvenimo mūsų 
tikrojoj tėviškėj, kame atbudusios dvasios nebeslegia tingaus kūno pančiai, 
erdvės ribos, žemiškų aistrų rykštės ir mūsiškių smulkmeningų reikalų bei 
norų užmačios. Drąsiai ir nemurmėdami neškime naštą iki galo, bet nieka- 
dos nepaleisdami iš akių anojo aukštesniojo tikslo. Tuomet, mūsų valandai 
išmušus, mes džiaugsmingai tą naštą nusiimsime ir pamatysime, kaip nukris 
(nuo mūsų akių) storoji uždanga“. 

Suprantama, pirmaisiais po atsiskyrimo metais, draugai koresponduoja 
ypač dažnai, paskui laiškai rašomi rečiau, pagaliau, kiekvienam pasinėrus į 
savus darbus ir vargus, draugai tartum visai užsimiršta vienas kitą. Ir tiktai 
kai Gausso aptikimų garsas pasiekia ir Vengrų žemę, Bolyai vėl gauna ak- 
stino rašyt savo draugui laiškų. Į vieną tokių laiškų, kuriame Bolyai pasa- 
kojo apie savo likimą ir džiūgavo del savo draugo laimės bei sėkmių, Gaus- 
-sas atsako šiokio turinio, 1848. IV. 20 d. data pažymėtu, laišku: „Su skau- 
smingu sujaudinimu aš gavau tavo sausio m. 18 d. laišką. Jis man buvo 
kaip dvasių balsas iš senai praskambėjusio laiko, ar bent kaip pažadinimas 
man dar kartą nusikelt į tą laiką, tarp kurio ir dabarties akimirkio stovi 
mudviem abiem tiek' daugel ir tokių sunkių metų. Tiesa, mano gyvenimaš yra 
buvęs išpuoštas daugeliu to, ko pasaulis laiko esant verta pavydėti. Bet ti- 
kėk manim, mielas Bolyai, kad skaudžiųjų gyvenimo pusių, bent manojo gy- 
venimo, kurios kaip raudona gija per jį nusitiesia ir prieš kurias senesniame 
amžiuj vis labiau jautiesi esąs beginklis,—kad tų skaudžiųjų gyvenimo pusių 
nė šimtosios dalies neatsveria džiaugsmingosios pusės. Aš visai sutinku, kad 

tie likimo smūgiai, kuriuos man pakelti yra buvę ir dabar dar yra taip sunku, 
tūlam kitam būtų buvę daug lengvesni, bet sielos konstitucija pridera mū- 
siškiam Aš, mūsų būties Kūrėjas mums ją (tokią) davė ir mes nedaug joje 
galime ką pakeisti. Aš betgi šiame gyvenimo niekingumo įsisąmoninime, ką 
rods šiaip ar taip turi ištart ir didesnioji žmonijos dalis artindamosi prie 
tikslo, randu sau stipriausią laidą, kad po jo eina gražesnė metamorfozė. 
Šiuo, mano mielas drauge, pasiguoskiva ir tuo būdu ieškokiva reikalingos 
pusiausviros, idant ištvertuva iki galo, Fortem facit vicina libertas senem, sako. 
Seneca“. + 

Ar ne justi, kad iš šiokio laiško dvelkia Salamoniškas šūkis: „Vanitas. 
vanitatum et omnia vanitas“ (tuštybių tuštybė ir viskas tuštybė). Mokslo 
garsenybė Gaussas, pilnai pasiekęs visa fo, ką mokslas gali suteikti iš in- 
telektualinių malonumų, kaip garbės, garso, pažymėjimų, savo gyvenimo ga- 
lop tačiau prisipažįsta, kad visa tai neįstengia suteikt vidujinio patenkinimo, 
kad žemiškoji žmogaus egzistencija turėtų būt nesuprantama ir nelaiminga, 
jei jos nepapildytų laimingas gyvenimas po mirties! Gausso gyvenimožiūroj 
šitai pasireiškia ne tik kaip kartais užeinanti ir vėl praeinanti nuotaika, bet 
kaip per visą jo gyvenimą jį lydėjusieji įsitikinimai, sudariusieji ir jo mora- 
linės asmenybės pagrindą. Vienas Gausso biografas rašo: „Nepajudinamoji 
ideja apie asmeninį gyvenimą po mirties, tvirtas tikėjimas į paskutinįjį daiktų 
Tvarkytoją, į amžiną, teisingą, išmintingiausiąjį, visagaliausiąjį Dievą sudarė 
pagrindą jo religinio gyvenimo, kuris, ryšium su jo nepralenkiamais moksli- 
niais tyrinėjimais, buvo virtęs atbaigta harmonija. Jis pats taip vieną kartą 
išsitarė: «Šiame pasauly esti smagumas proto, kuris randa pasitenkinimo 
moksle, ir širdies smagumas, vyriausiai pasireiškiąs tuo, kad žmonės vienas 
kitam palengvina gyvenimo vargus ir sunkumus. Bet jei Aukščiausia Esybė- 
būtų turėjus uždavinį ant atskirų planetų sukurt padarus ir, kad jiems to 
smagumo suteiktų, leisti jiems egzistuoti tik 80 ar 00 metų, tai šitai būtų 
buvęs labai mizernas planas» (kitoj vietoj jis išsireiškia, kad šiuo būdu pro- 
blema būtų buvusi išspręsta blogai). «Ar siela gyvens 80 metų ar 80 milionų 
metų, bet jeigu jai vis tiek reikia kartą žūti, tai šis laikotarpis tėra tik atve- 
stam prie kartuvių trumpas pakorimo užtrukimas. Šiaip ar taip vis vien galas, 
Todel esi spiriamas prie pažiūros, kad šalia šio materialinio pasaulio dar 
egzistuoja kita, antroji, dvasinė pasaulio santvarka su tieka pat daug įvairio- 
pumų, kaip ir toji, kurioje mes gyvename,—ir kad mes būsime jos dalyviai». 
Ši dangiška sąmonė girdė jo sielą ir penėjo iki tojo tylaus vidurnakčio, ku- 
riame jo akis amžinai užsimerkė“. 

Savo įsitikrinimą sielos nemarumu (Gaussas neretai išreiškia ir gry- 
nai matematiškuose protavimuose. Antai, kartą jis šiaip rašo Olbers'ui!: 
„Aš vis labiau prieinu įsitikrinimą, kad mūsiškės geometrijos būtinumas -ne- 
galimas įrodyt, bent ne žmogaus? proto ir ne žmogaus protui. Gal būt, 
kitame gyvenime mes igysime kitokių įžvelgimų į erdvės esmę, kurie dabar 
mums neprieinami. O iki tol reikėtų geometriją statyt lygiomis ne su gry- 
nai a priori stovinčia aritmetika, bet, sakysim, su mechanika“. 


1 Carl Friedrich Gauss, Werke VIIĮ, Gėttingen 1900, 177: Gauss an Olbers, Gėttin- 
gen, 28. April 1817. 
2 Paties Gausso dvigubai pabraukta. 


Iš gamtininkų gyvenimo ir darbų 427 


Grunert'as!, pakartodainas iš Sartoriaus v. Waltershauseno 
aukščiau cituotąjį ilgesnį skyrelį, priduria: „Mes čia tyčiomis ryškiau iškėlėme 
naujausių laikų didžiausiojo matematiko ir gamtininko religinį veidą ir sta- 
tome jį prieš tam tikros šių dienų gamtininkų klasės pažiūras, galinčias pi- 
giai tapti pragaištingomis ypačiai jaunimui“, būtent, prieš pažiūras tokių, 
„kurie labai mielu noru niekina dieviškus bei dvasiškus dalykus ir norėtų: 
juos prikaustyt tik prie materijos“ (die so gern das Gėtiliche und Geistige 
in den Staub ziehen und lediglich an die Materie ketten mėchten).—Siokios 
pat minties vedamas ir čia pasirašąs norėjo.„Kosmo“ skaitytojus bent ke- 
liais bruožais painformuoti apie Gausso pasaulėžiūrą ir gyvenimožiūrą. 

Pr. Dovydaitis. 


Bibliografija. Citatų apie Gausso pasaulėžiūrą turi surinkę: O. Zėckler, Got- 
tes Zeugen im Reich der Natur, ?1906 (Gūtersloh, Bertelsmann: ir K. A. Kneller S. J., 
Das Christentum und die Vertreter der neueren Naturwissenschaft, 3 ir 41912 „Freiburg, 
Herderų; iš šių dviejų veikalų jų diduma čia ir imtos; ogi šių dviejų veikalų autoriai tas 
citatas ėmė iš Gausso biografijų: Sartorius v. Waltershausen, Gauss zum Oe- 
dachtnisse, Leipzig 1856.—F. A. Winnecke, Gauss, ein Umriss senes Lebens und 
Wirkens. Festschrift. Braunschweig 1877.—L. Hanselmann, C. F. G.; zwėlf Kapitel aus. 
seinem Leben. Leipzig 1878. 

* Paminėsime dar ir trumputes naujesnio laiko biografijas: A. Kistner'io rinkiny— 
„Deutsche Physiker und Chemiker“ (Kempten 1905); Franz Mathė, C. F. G. (Hett 6 
der Sammlung „Manner der Wissenschaft“, Weichler, Leipzig 1906 ir Hett 12 der Sammlung 
„Meister“, Feuer-Verlag, Leipzig, apie 1923—24 m.); W. Ahrens, C. F. G. im Spiegel 
der Zeitgenossen und der Nachwelt. Die Braunschweiger Monatsschrift, Juni 1914, 428—444. 
— Medžiagą mokslingai Gausso biografijai (Materialen fūr eine wissenschaitliche Bio- 
graphie von Gauss) buvo pasiėmę ir pradėję rinkti bei ište:dinėti atskiromis monogratijomis. 
profesoriai F. Klein'as (11925), M. BrendeV'is ir L. Schlesinger'is (Keletą išėjusių 
išleido firma Teubner, Leipzig'e). 

Gausso laiškų didesnius rinkinius yra išleidę: C. A. F. Peters, Briefwechsel 
zwischen C. F. G. und H. C. Schumacher, Altona |860; Fr. Schmidt u. P. Stūckel, 
Briefwechsel zwischen C. F. G. und Woligang Bolyai, Leipzig 1899; Cl. Schaeifer, 
Brieftwechsel zwischen  C. F. G. und Christian Ludwik Gerling. Berlin 1927; H. Mack, 
C. F. G. und die Seinen. Braunschweig 1927 (Gausso 150 m. gimimo sukaktuvėms pa- 
minėti šeiminių laiškų rinkinys . Iš trumpesnių straipsnelių šioms (Gausso sukaktuvėms pa-- 
minėti įvairiuose vokiečių mėnraščiuose ir savaitraščiuose paminėsime nebent tik vieną K.. 
Metzner'io Gausso iškilmių kalbą, įdėta Zeitschr. f. phys. u. chem. Unterricht 40 (1927, 
180—188 su gausingais literatūriniais nurodymais. R 

1 Lietuvių kalba šių sukaktuvių proga yra rašęs tik prof. Z. Žemaitis „Lietuvos“ 
dienraščio 1927 m. gegužės m.5 d. 103-me N-ry; „Naujojoj Vaidilutėj“ šiais met dar ketina 
būt šis tas apie Gaussą ir Zofiją Zermenytę (Sophie Germain). Pr+b: 


Augustin Jean Fresnel 
(1788—1827). 
(100 metų jo mirties sukaktuvėms paminėti). 


Gimė 1788 m. gegužės mėn. 10 d. Broglie'jje (Eure), mirė 1827 m. 
liepos mėn. 14 d. Ville—d'Avray'je (netoli Paryžiaus). 

Augustinas Fresrlelis, architekto sūnus, šešiolikos metų įstojo į „Ecole 
Polytechnigue“ ir baigė inžinieriaus „des Ponts et Chaussėes“ vardu. Del 
povitinių nusistatymų tapo išsiųstas į Nyons'ą,—čia ėmėsi tyrinėjimų opti- 

os srity. 


1 Archiv der Mathematik 4nd Physik XXVI, Greiiswald :856, Liter-Bericht CIV.. 

“ Siandien jį laiko garsiausių pasaulio fizikininkų tarpe. Jo veikalus 
„Oeuvres complėtes“ išleido valdžios lėšomis 1866—70 „metais. Visados 
silpnos sveikatos Augustinas Fresnelis mirė vos 39 metus amžiaus susilaukęs. 

A. Fresneliui rūpėjo tik šviesos reiškiniai. Delto, norėdami be dauge- 
lio žodžių vaizdžiai pažinti A. Fresnelio nudirbtus darbus, sudarykime jiems 
foną. Tai atsieksime trumpai susipažinę su anglų fizikininko I. Newton'o 
(1642—1727) pažiūromis į šviesos prigimtį. 

I. Newtonas, kaip matome, mirė lygiai 100 metų prieš Fresnelio mirtį, — 
tarsi visas šviesos mokslas, ar. jo teorija, glūdėjo per tą laiką, ar kaupėsi, 
tvinko garbingo mokslininko belaukdamas savo paslaptims pareikšti. 

Lygiai po 100 metų lemta buvo mirti tam, kuriam tos paslaptys paai- 
škėjo, ir kuris tarė tuo tarpu pastarąjį šviesos mokslo žodį. Tai buvo 
Fresnelis. : 

I. Newtonas 1704 metais paskelbė šviesos korpuskulų teoriją. 
Jis laiko švintančius kūnus išmetančius be galo didelio greitumo mažyte- 
laites daleles bei korpuskulas. Tos švintančio kūno išsviestos ir į mūsų akį 
patekusios dalelytės sukelia šviesos pojūtį. Korpuskulos skriejamasis kelias— 
tiesioji linija; jos itin lengvos, dideliai greitos; žemės traukiamoji jėga jų 
neįveikia. Su kita kita susitikusios ar kokį perdarą (veidrodį) užkliuvusios 
korpuskulos elgiasi tarsi tamprieji kūnai: kritimo kampas lygus atsimušimo 
kampui. Kada korpuskulai tenka eiti iš vienos erdvės į kitą, tarp korpusku- 
los ir erdvės medžiagos gali veikti arba atspirties jėgos arba traukos 
jėgos; pirmu atveju korpuskula atšoksta nuo kietosios erdvės paviršiaus, 
antru atveju korpūskulą įtraukia į save antrosios erdvės medžiaga ir delto 
čia korpuskula pagreitėja. Tai stebime iš priartėjimo tos korpuskulos 
linkmės prie paviršiaus statmens kritimo taške. Delto šviesa sklinda greičiau 
bet kurioje medžiagoje negu tuštumoje, bei vandeny greičiau, kaip ore.—- Taip 
samprotaujantį Newtoną sekant sunku paaiškint šviesos dispersi- 
jos dėsnius, ir visai negalima suprasti šviesos interferenci- 
jos, difrakcijos ir poliarizacijos priežaščių. 

Dar 1678 metais olandų fizikininkas Huyghens ėmė skelbti švie- 
sos bangų, arba unduliacijos, teoriją. Anot šios teorijos, šviesą iš 
„vienos vietos į kita nuneša ne tam tikra, tarsi koks pasiuntinys, korpuskula, 
bet šviesos sklidimas yra tam tikro proceso sklidimas; tą procesą perduoda 
kita kitai erdvės dalelės,—jos pačios svyruoja apie savo pusiausvyros vietą. 
Atseit, dalelės pagaliau pasilieka vietoje, ir tik bangos energija žengia tolyn 
su tam tikru greitumu (ne begaliniu). Bangos turėtojas yra kažkas toks, ko 
randame ir tuštumoje (pro tuščią, beorę, erdvę nušviestus daiktus matome). 
Todel, Huyghens atgaivino šviesos eterio hipotezę, apie kurią jau Aristo- 
telis (384—322 prieš Kristų) minėjo, pridėdamas prie tų laikų stichijų (že- 
mės, ugnies, dangaus ir oro), „gtiinta essentia“ („penktąją esenciją“). Anot 
Huyghenso, šviesos versmės medžiaginių dalelių virpėjimas (judančioji dalelė 
po kiek laiko, grįžta į pusiausvyros vietą, per tam tikrus laiko tarpus yra 
vienaip nuo pusiausvyros nusvirus, tokį judėjimą keliančioji jėga proporcinga 
„dalelės nusvirimui nuo pusiausvyros vietos) kelia eterio bangas, pasakysim, 
tam tikrą procesą, kuris pagaliau, .patekęs į mūsų akį, virsta šviesos pojūčiu. 

Galingas Newtono autoritetas užkirto kelią sklandžiai Huyghenso švie- 
'sos barigų teorijai, kiaurai pripažintai šiandien. 1850 mejais Foucault'as 

„sustiprino Huyghenso teoriją prieš Newtono teoriją, įrodęs šviesos greitį 
vandeny mažesnį, kaip ore. Toliau, anglų fizikininkas Y o un g'as,. beaiškin- 
damas šviesos dispersiją, interferenciją, difrakciją, rimtai ėmė remti (ir ekspe- 
rimentais (1807 metais)) Huyghenso teoriją. Tik Youngui prikišdavo, būsią 
jis, praleisdamas šviesą (jau vienos šviesos versmės!) pro dvi mažytes apskri- 
tas skylutes, gaudavęs ne šviesos bangų interferenciją, bet greičiau difrakciją. 

Dabar eikime prie Fresnelio darbų. 

* 1). 1816 m. Fresnelis pirmas įvykdė vieną svarbiausių istorijos atžvil- 
giu tyrimų: jis parodė interferenciją spindulių, atsispindusių nuo dviejų 
labai artimų prie 1800 veidrodžių. | 

iandien Fresnelio veidrodžiai leidžia ir šviesos bangos ilgį išmatuoti. 
Nors, tiesą pasakius, šis kelias negali duoti tikslių davinių, nes čia prie in- 
terferencijos prisipainioja ir difrakcijos reiškinys: bendra abiejų veidrodžių 
briauna kelia difrakcijos reiškinį. Fresnelis darė tyrimus ir su trimis veidro- 
džiais; interferencijos reiškinį davė du spinduliu: kitas atsispindėjęs vieną 
sykį nuo vieno veidrodžio, kitas du kartu nuo kitų dviejų. 

2). Gražius grynus interferencijos ruožus matai su Fresnelio biprizme, 
kurios artimas 1800 kampas pasuktas į šviesos versmę. Tokia prizmė vei- 
kia tarsi dvi vienodos stačiakampės katetais suglaustos prizmės. Bet kuri 
prizmės pusė duoda švintančiojo taško vaizdą, —-gaunasi du vaizdu; iš tų 
vaizdų einantieji spinduliai duoda interferencijos ruožus. 

Jau šie tyrimai nulėmė Newtono šviesos teoriją ir galutinai praskynė 
kelią tai šviesos teorijai, kuri ir šiandien garbingai tebesilaiko. 

3. Fresnelis (1818 m.) davė formulę, kuri rodo šviesos sklindamos er- 
dvės judėjimo poveikį šviesos greičiui. Stai ji: 


LEsgibiųi 
saldo MOS 
čia: v—erdvės greitis, 1—greitis, kurį suteikia judančioji erdvė spinduliuo- 


jamajai energijai. Kai vandens greitis 7 a kalbamas pasistūmėjimas su- 
tinka su Fresnelio formule. Tai patikrino Fizeau. 1878 metais Fizeau ty- 
'rimus pakartojo Michelson ir Morley su tomis pat pasėkomis. 

4). Dar 1619 metais Kepleris prasitarė apie šviesos slėgimą, pasi- 
remdamas šviesos ištekamąja teorija; tuo slėgimu jis stengėsi paaiškinti ko- 
metų nuo saulės palinkusių uodegų susidarymą. Keplerio mintį gynė Lon- 
gomontanus (1622) ir Euleris (1746). Tyrimų keliu tai buvo norėta 
įrodyti, be kitų mokslininkų, ir Fresnelio (1825); jis stebėjo radiometrinį rei- 
škinį, norėdamas pačiupti šviesos spaudimą, sukoncentruotą į lengvai judomą 
plokštelę inde, iš kurio buvo ' iščiulptas oras (slėgimas=1—2 mm gyvojo 

„sidabro stulpelio). Tuo keliu einant, pagaliau, tapo Crookes'o nustatyti 
radiometriniai reiškiniai, o P. Lebedev'as tyrimais įrodė Maxwell-Bar- 
toli'o slėgimus. ' 

5). Fresnelis sudarė difrakcinių reiškinių teoriją, turėdamas 
galvoje bet kurį ekraną; jis parodė ir šiandien tebevadinamų „Fresnelio in- 


tegralų (/sin (247) dx ir /cos (5x2) dx) svarbą. 


6): Ginčui išspręsti del poliarizacijos plokštumos buvo dvi teorijos: 
Fresnelis laikė virpėjimus vykstančius stačia linkme su vadinamąja poliari- 

zacijos plokštuma, o Neumann'as-—poliarizacijos plokštumoje. Tolimesnieji 
darbai parodė šias teorijas neprieštaraujančias kita kitai. Juk elektromagne- 
tinė šviesos teorija abiem plokštumom (elektros srovė verčia magneto ro- 
diklį skersai jos linkmės atsistoti) vienodų teisių duoda, ypač tai parodė 
Wiener'io tyrimai. (Stebint poliarizuotų elektros bangų atspindį nepasiseka 
atskirti jų nuo šviesos bangų). Del poliarizacijos plokštumos šiandien pri- 
silaiko Fresnelio teorijos: spindulys poliarizuotas plokštumai 
reiškia —virpėjimai vyksta stačia su šita plokštuma linkme. 

7). Poliarizuotų spindulių interferencijos dėsnius susekė Fresnelis ir 
Arago. Tokių dėsnių yra keturi: 

a). Du vienai plokštumai poliarizuotu spinduliu interferuoja tarsi pa- 
prastieji spinduliai. 

b). Du stačioms plokštumoms poliarizuotu spinduliu visai neinterfe- 
ruoja, kitaip tariant, nei sustiprina, nei pasilpnina kits kito; jų teikiama ben- 
droji šviesos jėga nepareina nuo jų eigos skirtumo. Sis dėsnis leido Fre- 
sneliui įrodyti šviesos virpėjimus esančius stačius spindulio linkmei; kitaip — 
šviesos banga--skersinė banga. 

c). Bet kuriai P plokštumai poliarizuotą spindulį suskirsčius į du spin- 
duliu, poliarizuotu G, ir O, plokštumoms, ir paskui su analizintuvu suve- 
dus į vieną poliarizacijos R plokštumą, juodu interferuos. Galutiną ampli- 
tudę apskaičiuojant, reikia, tačiau, pridėti pusę bangos prie esamojo eigos 
skirtumo, kai P ir R plokštumos riogso įvairiuose stačiųjų O; ir O; plok- 
štumų sudarytų kampų dvejetuose. 

d). Suskirsčius. paprastą spindulį į du, poliarizuotų Op ir O; plokštu- 
moms, ir paskui su analizintuvu suvedūus abu tuodu spinduliu į vieną po- 
liarizacijos R plokštumą, juodu neinterferuos. 

8). Prileisdamas eterio sūdrumą įvairiose medžiagose esant nevienodą, 
o tamprumą (pasistūmėjimo modulį) visose izotropinėse medžiagose vienodą, 
Fresnelis nustatė atsispindusių ir įlūžusių spindulių šviesos jėgų formules 
(vietos stoka neleidžia apie jas plačiau kalbėti). Tiesa, dabar tų formulių įro- 
dinėjimai beturi tik istorinės vertės. Pačios formulės liečia ir matomus, ir 
nematomus spindulius. Tas formules daugelis mokslininkų (Rood, Ray- 
leigh, Conray, Murphy 1806) tikrino ir fotometriškai ir spektrome- 
triškai, ir gavo matavimų išdavas, sutinkančias su Fresnelio formulėmis. Be 
to, Walter'is jas taikino kūnų paviršiaus spalvoms aiškinti, ir vaisingai 
taikino. 

9). Fresnelis tyrimų keliu įrodė spaudžiamą stiklą dvigubai laužiantį 
šviesą; čia vadinamasis dvigubas lūžis kaip atsitiktinosios anizotropijos liai 
džiant, tempiant, sukant ir t.t.) išdava, 

10). Fresnelis pagaminęs tam tikrą stiklinį rombą ir tam. tikru "būdu 
leisdamas pro jį šviesos spindulį, gavo apskritimu poliarizuotą šviesą. Tai 
įrodė su analizintuvu (veidrodis, stiklinių plokštelių karta, Nikolio prizmė). 
Gavus eliptiškai poliarizuotų šviesos spindulių; galima praplėsti paprastojo 
spindulio supratimą. Jis yra tarsi toks, kurio poliarizacijos plokštumos be 
galo greit krinta. Tai įrodė Dovė's tyrimai. 


11). Fresnelis teoriškai paaiškino poliarizacijos plokštumos sukimąsi: 
12). Jis pirmas tyrimais įrodė tarsi tą dvigubąjį lūžį kvarce (ašies linkme 
eina kvarce du įvairių greitumų spinduliu). 

Jau šie darbai rodo Fresnelį nustačiusį fizinės optikos pagrindus. Tie 
pagrindai ir šiandien nei pakitėjo nei liko pakeisti. Ir interferencija, ir difrakcija, 
ir poliarizacija, ir dvigubas lūžis Fresnelio galutinai išaiškinti ir teorijos ke- 
liu ir tyrimais. Jau nuo Fresnelio laikų,--visas šimtas metų!--šviesos pri- 
gimtis aiški: yra tai skersinių bangų tiesiomis linijomis 
sklindąs procesas. h 

Kaunas, Ig, Končius. 


Universitetas. 


Ignas Domeika 
" (1802—189!) 
(Jo 125 metų gimimo sukaktuvėms paminėti). 


Lietuvos numizmatikai medžiagos beieškodamas, netikėtai užtikau di- 
džiai retą medalį ir svarbių žinių apie pasižymėjusį lietuvį mokslininką prof. 
Igną Domeiką. Jis buvo vienas iš žymiausių pasauly geologų-mineralogų. 
Jei jo vardas į pasaulio enciklopedijų lapus pateko, jei jo pagarbai medalius 
nukaldino, aikštėse stovylas pastatė ir vieną mineralą jo vardu pavadino, 
tai reiškia, kad jis buvo genijus. Užtai mums pridera su to genijaus gyve- 
nimu arčiau susipažinti. i 

Ignas Domeika gimė 1802 m. rugpiūčio mėn. 22 d., Nežvyduose, Nau- 
garduko apskr., Gardino gub. Jo tėvai, Ipolitas Domeika ir motina Karolina 
Andzutaitė-Domeikienė, buvo Lietuvos bajorai. 1812 metais jis įstojo į kun. 
Pijarų garsiąją mokyklą Ščučinoje, kurią per keturis metus baigė su pagy- 
rimo lapu. Vilniaus Universitetan Domeika įstojo 1816 m., kur jis susipa- 
žino su lietuvių patriotais ir patsai patapo Lietuvos patriotu. 1822 m. jis 
gavo to Universiteto Filosofijos Magistro laipsnį. 

Lenkai jo nemėgo. Kada 1831 metais lenkai pakėlė maištą prieš rusų 
valdžią, tai Domeika prie maišto neprisidėjo ir išvažiavo sau į Vokietiją. 
Užtai lenkai maištininkai kontiskavo jo dvarą Zapolėje, Lydos apskr. Drez- 
dene jis susiėjo su poetu Adomu Mickevičium, kurs patarė jam važiuoti 
Paryžiun. Čia jis stojo mokintis garsioje Ecole des Mines kalnakasių mo- 
kykloje. Įstabiais gabumais chemijos ir mineralogijos srityse jis atkreipė į 
save proiesorių dėmesį. Tos mokyklos profesoriai pranašavo, kad iš Do- 
meikos bus genialus mineralogas. Tai ir išsipildė. 

1836 metais Paryžiuje buvo Cilės Respublikos atstovas Senior Lam- 
bert,. kuris, išgirdęs apie Domeiką, geidė su juo pasimatyti. Tos pažinties 
padariniai buvo geri, nes 1837 m. Ignas Domeika gavo pakvietimą važiuot 
į Ameriką paimti mineralogijos profesoriaus katedrą Cilės Universitete. Ci- 
lės vyriausybė apsiėmė iš anksto apmokėti visas Domeikos kelionės išlaidas, 
- duoti jam savo palydovą ir kas met mokėti po 6,000 frankų pensijos. Tai 
buvo labai didelė alga; bent tais laikais retas kuris gaudavo tiek algos. 

1837 metų vasario mėnesio pradžioje Domeika sėdo laivan Falmouto 
uoste. Per okeaną jam teko plaukti apie tris mėnesius, t. y. iki balandžio 
28 d. Iš Buenos Ayres keliavo jis raitas dvejetą savaičių. Geležinkelių tuo- 
met Pietinėje Amerikoje nebuvo. Keliaudamas sausažemiu , jis patyrė daug 
vargo ir baisių prietykių. Kiekviename žingsny grėsė pavojus nuo latkinių 
indėnų, nuodingų gyvačių ir plėšrių žvėrių. Atvykęs į Čilę jis laikinai apsi- 
gyveno Coguimbos mieste. Cia jis įsteigė ir sutvarkė aukštąją Mineralogijos 

Mokyklą. Atostogų metu mėgo keliauti po Kordillerų kalnus gamtos turtus 
tyrinėdamas. Kasmet jis aptikdavo gausingus vario sluogsnius ir „Cilės sa- 
lietros“ milžiniškus plotus. 

1846 metais Cilės sostinėj Santiago buvo įsteigtas Valstybinis Univer- 
sitetas. Taigi tais metais reikėjo jam paimti tame Universitete mineralogijos, 
geologijos ir fizikos katedros. Cia prof. Domeika pagarsėjo po visą pasaulį. 
Beveik visos Europos ir Amerikos mokslo įstaigos pakvietė jį į savo gar- 
bės narius. Domeika parašė daug mokslo knygų. Žymiausi jo raštai yra šie:— 
Elementos de Fisica Experimental y de Mineralogia. Co- 
guimbo 1843. Tai yra milžiniškas dviejų tomų veikalas.—Introduction 
al Estudio de las Ciencias Naturales. Santiago 1845—Ele- 
mentos de Mineralogia. Santiago 1849.—Mineralogia y 
Geologia de Chile. Santiago 1850.—-Labai daug jo svarbių raštų 
buvo atspausdinta prancūzų žurnale „Annales des Mines“ Paryžiuje. 

Lenkiškai Domeika nieko neparašė. Randasi tik vienas veikalas vardu 
„Araukaniai jei mieszkancy“, spausdintas Adomo Zavadzkio spau- 
stuvėje, Vilniuje, 1860 m. Bet veikalo originalas buvo parašytas ispaniškai, 
ir tik kaž koks Jan Zemostowski šį Domeikos veikalą išvertė lenkiškai. 

Mums lietuviams smagu, kad pasaulio vyrai įvertino Domeikos nuo- 
pelnus mineralogijos srity, ir pagerbė jį pavadindami vieną mineralą jo vardu, — 
„Domeykit“. Domeikos vardas mineraloginėse knygose ir enciklopedijose 
todel bus minimas per amžius. 

Čiliečiai džiaugėsi Domeikos gilaus mokslo vaisiais ir stengėsi reikšti 
jam už tai dėkingumą. 1857 metais Santiagos Universitetas išrinko jį rekto- 
rium, ir Domeika išbuvo to Universiteto rektorium net keturis terminus. 
Be to, Cilės vyriausybė pakvietė jį į Respublikos Senatorius. Tai buvo didžiau- 
sia garbė, kokią galėjo šioji valstybė žmogui suteikti. Ir buvo už ką, nes 
Domeika savo mineraloginiais aptikimais ne tiktai pakėlė Cilės vardą pasau- 
lio akyse, bet taip pat davė milionus dolerių pelno. Vien tik vadinamoji 
„Cilės salietra“, kurią ir Lietuvos ūkininkai vartoja savo dirvoms tręšti, duoda 
kasmet daug milionų pelno Čilės gyventojams. 

1885 metais Čilės piliečiai, pagerbdami mokslininką prof. Igną Domeiką, 
nukaldino sušjo portretu štai kokį medalį: 

Obv. (pirmajame šone): Igno Domeikos portretas, žiūrįs į kairę. Aplink 
parašas: IGNACIO DOMEIKO. Apačioje mažutėmis raidėmis matyt skulpto- 
riaus vardas VENECAS F(ecit). 

Rv. (antrajame šone): Dviejų palmių šakų tarpe parašas: CIENCIA TRA- 
BAJO DESINTERES (—.-—) 1885. O aplinkui parašas: NOMENAJE DE 
SUS AMICOS I DISCIPULOS--CHILE. 

Tokių medalių buvo kaldinta iš aukso, sidabro ir bronzos. Jei kam pa- 
sitaikintų būti Paryžiuje, lai nueina į Bibliothegue Nacionale, Rue 
de Richellieu. Tame knygyne galės pamatyti tą Domeikos medalį pasta- 
tytą parodai. ė 

Domeika buvo karštas lietuvių patriotas. Cilėje gyvendamas, jis visada 
didžiavos savo lietuviška kilme. Nors jis buvo vedęs Cilės mergaitę ispanę 
ir turėjo nemenka šeimynėlę, tačiau savo tėvynės Lietuvos nuolat ilgėjosi. 
Čilėje gyventi jam buvo labai gera, turėjo ten didelius turtus, turėjo gra- 
žius rūmus ir puikų ūkį, turėjo daugybę gerų draugų, bet, viską palikęs, 
1886 metais grįžo į savo numylėtą Lietuvą. Tai gražus patriotizmo pavyzdys! 
Apie porą metų jis gyveno Telšiuose. Jausdamas, kad neilgas 90 metų se- 
nelio amžius, trokšdamas dar savo akimis Lietuvos žeme pasigėrėti, keliavo 
jis po Žemaitiją, bastėsi po Dzūkiją ir po visą Lietuvą. 

Užgeso Domeikos gyvybė 1891 metų sausio m. 23 d. Kur to moksli- | 
ninko kūnas ilsis, niekas nežino. Vieni sako, kad jis yra palaidotas Telšiuose, 
kiti mano, kad Lydoje, o kiti sako, kad Vilniuje. Reiktų jo kapą suieškoti ir 
šiokį tokį paminklą tam lietuviui mokslininkui pastatyti. Jei svetim- 
taučiai tą lietuvį mokslininką su pagarba mini, tai mums lietuviams nepri- 
derėtų jo užmiršti... Cilės vyriausybė jo sutrunijusius kaulus iš Lietuvos 
mielai pargabentų į Čilę ir brangiame mauzoleume palaidotų... Kas į Čilės 
miestus nuvažiuoja, tas gražiuose sodnuose ir aikštėse pastebi brangias sto- 
vylas, pastatytas lietuviui Domeikai pagerbti. 

Ar nekeista, kad Lietuvos genijai yra labiau žinomi svetimtaučiams 
negu patiems lietuviams? 

Dr. Med. Al. M. Račkus. 


Šį paminėjimą mieli noru atsispausdinome iš „Draugo“ (vienatinis lietuvių katalikų 
dienraštis Amerikoje) 1928 m. birželio mėn. 2 d. Į jį atkreipė mūsų dėmesį kolega Dr. K. 
Pakštas. Iš gerbiamojo Lietuvos numizmatiko Dr. Račkaus tikimės dar ir daugiau bei de- 
talesnių žinių apie jo aptiktąjį, iki šiol Lietuvoje negirdėtą mokslininką Igną Domeiką. Red, 


Valentin Haecker 
(1864—1927). 


Hallės universiteto prorektorius, zoologijos profesorius Dr. Valentinas | 
Haecker'is staiga pasimirė nuo smegenų (ar širdies?) smūgio praeitų metų 
gruodžio mėn. 19 d. Mirtis jį išplėšė iš gyvųjų tarpo dar pačioje darbyme- 
tėje. Kadangi šio paveldėtyros mokslininko garsas siekia ir už Vokietijos 
„ribų ir kadangi jo, kaip gero žmogaus, geros širdies gavo pajusti ir Hallėje 
studijavusieji studentai lietuviai, tai negalima praeiti jo nepaminėję ir „Kosmo“ 
puslapiuose. 

Gimęs 1864. IX. 15. Altenburge (Vengrijoj), jis studijavo gamtos mok- 
slą Tūbingene ir Štrasburge. Promociją padarė 1890 m. Tūbingene ir pa- 

skui buvo Weismann'o asistentu Freiburge. Savo buvusiam mokytojui 
Veismanui, jo 70 ir 80 metų amžiaus sukaktuvių proga, Haeckeris paskiau 
dedikavo ir savo dvejetą veikalų: „Bastardierung und Geschlechtszellenbil- 
dung“ (Zool. Jahrb. Suppl. 7 u. Jena 1904) ir „Uber Gedachtnis, Vererbung 
und Pluripotenz“. (1914). Iš Freiburgo, kame Haeckeris 1895 m. buvo pa- ' 
keltas ekstraordinariniu protesorium, jis 1900 m. buvo pakviestas zoologijos 
ordinaru į Štutgarto Technikos Aukštąją Mokyklą, 0 nuo 1909 m. paėmė 
zoologijos ir lyginamosios anatomijos katedrą Hallės universitete. Ilgą laiką 
su E. Abderhalden'u yra buvęs Leopoldo Gamtotyros Akademijos sekreto- 
rium ir metais prieš mirtį Hallės universiteto rektorium. 

Savo gausingus patyrimus citologijoj (celių moksle) Haeckeris išdėstė 
jau savo pirmuose veikaluose: „Praxis und Theorie der Zellen- und Befruch- 
tungslehre“ (1899), ir „Uber das Schicksal der elterlichen und grosselter- 
lichen Kernanteile“ (Jenaische Zeitschrift Bd. 37 u. Jena 1902). Šį antrąjį 
darbą jis buvo -pažymėjęs kaip „Morphologische Beitrige zum Ausbau der 
Vererbungslehre“.—1908/9 m. išėjo jo didelis veikalas apie radiolarijas, kurio 
medžiaga imta iš vienos ekspedicijos jūrių gelmėms tyrinėti (Tiefsee-Radio- 
larien. Wissenschaitliche Ergebnisse der Deutschen Tiefsee-Expedition Bd. 
14).—1911 m. išėjo pirmu kart jo, kiekvienam paveldėtyra besidominčiam ži- 
nomas, veikalas „Allgemeine Vererbungslehre“, kuriame jis naująją pavel- 
dėtyrą nagrinėjo ypačiai naujosios citologijos atžvilgiu; 1912 m. išėjo šio 
veikalo 2-sis ir 1921 m. 3-sis leidimai. Siame, kaip ir įvairiuose kituose dar- 
buose, jis tyrinėjo žmogaus normalinių savybių, anomalijų, deformacijų ir 
ligų paveldėjimo reiškinius, taigi labai svarbius klausimus praktikai. Habs- 
burgų šeimos tipą aprašė net atskira monografija (Familientypus der Habs- 
burger. Zeitschr. f. indukt. Abstam. etc. 1911); šiai sričiai eina ir jo drauge 
su Th. Ziehen'u sustatyti darbai „Zur Vererbung und Entwicklung der 
musikalischen Begabung“ (1923) ir „Uber die musikalische Vererbung in 
der Deszendenz von Robert Schumann“ (1925). 

Haeckeris buvo dar ypačiai atsidėjęs ornitologijai (paukščiotyrai), skai- 
tydavo šios srities atskirą paskaitų kursą ir giliai tyrinėjo paukščių plunksnų 
spalvų ir jų giedojimo fiziologines priežastis. Jis yra pirmutinis tyrinėjęs šiuos 
klausimus sistemiškai ir vienas nedaugelio tų aukštosios mokyklos moky- 
tojų, kurie ornitologiją pripažino kaip mokslą. Šioj srity jis jau 1800 m. (Uber 
die Farben der Vogeliedern. Arch. f. mikrosk. Anat.) įrodė kad paukščio 
Alcedo ispida (sniegena?) plunksnų mėlynis tenka aiškinti kaip drumsto 
tarpo (mediumo) spalva. Iš jo vedamojo Instituto paskiau išėjo darbai apie 
karvelių mėlynos spalvos pasidarymą, apie vištų rasių spalvas, apie klimato 
veiksnių poveikį pigmento spalvoms, apie mortologinius ir cheminius -skir- 
tumus tarp juodų ir raudonų spalvos grūdelių ir šios dvejopos pigmento 
rūšies kilmę įvairiuose chromatoforuose. Paukščių giedojimo fiziologinius 
ir anatominius pagrindus jis nagrinėjo monogratijoj „Gesang der Vėgel, 
seine anatomische und biologische Grundlage“ (1900). Rašė dar apie paukš- 
čių išsiplatinimą bei jų keliones.—Tik už kelių mėnesių prieš mirtį pasi- 
rodė jo referatas apie gyvulių spalvų margumo tyrinėjimus (Phaenogenetische 
Untersuchungen ūber die tierische Zeichnung. Die Naturwissenschaften 1927). 

Naujesnes paveldėtyros pažiūras ir šios srities problemas Haeckeris plė- 
tojo dvejete paskutiniųjų savo knygų:,Entwicklungsgeschichtliche Eigenschafts 

analyse“ (Phžnogenetik) (1918) ir „Pluripotenzerscheinungen“ (1925). Teori- 
niais paveldėjimo klausimais Haeckeris, būdamas Veismano mokinys, palaikė 
savo mokytojo teoriją apie daigo plazmos nenutrūkstamumą (Kontinuitat des 
- Keimplasmas) ir chromozomų tyrinėjimo pirmynžangos davinius visoj pilnu- 
moj stengėsi sunaudot paveldėtyrai. 

Ir jo iškeltoji bei gintoji pluripotencijos hipotezė prileidžia, kad kiekvie- 
nos rūšies tam tikra (rūšinė) plazma turi savy didelį, bet ne beribį, kiekį 
virtualių plėtotės (evolucijos) potencijų, kurios ir sėklinėse (daiginėse) celėse 
ir nediferencuotose embrioninėse larvų celėse išsiplėtoja tam tikrų erzulių 
sukeliamų medžiagos apykaitos pasikeitimų poveikiu. Įvairiopi vaisingi jo 
paties ir jo mokinių eksperimentiniai tyrinėjimai, idant įvairius rūšių ir rasių 
pažymius atsektų kiek galima iki pirmųjų plėtojimosi stadijų, t. y. nuvestų 
juos atgal iki tam tikrų stovių ar kokybių visimo celėse, paakino Haeckerį 
formuluot vad. „plėtotės istorinę paveldėjimo taisyklę“ (Entwicklungsgeschi- 
chtliche Vererbungsregel), pagal kurią, „vieningos priežastiės sukelti, didu- 
moj autonominiai pažymiai rodo: aiškų skilimą, o kompleksiškos priežasties su- 
keltieji, korelativai surištieji pažymiai rodo tokių paveldėjimo santykių, kurie 
duodasi išaiškinami tik pagalbinėmis hipotezėmis arba iki šiol iš visa nesi- 
duoda suderinami su mendeliškojo skilimo prileidimu“. Haeckerio tyrinėji- 
mai atskleidžia toli siekiančius ryšius bei santykius su Roux'o pagrįstąja 
plėtotės mechanika, su medicina, ypačiai su žmogaus paveldėtyra bei jo konsti- 
tucija, taip pat net ir su etnologija, suteikdami daug šviesos ir paakinimo 
būsimiems tyrinėjimams. Tuo būdu matome, kad Haeckerio būta ir nepaprastai 
uolaus specialių gamtos mokslo sričių tyrinėtojo, ir nepaprastai vaisingo ty- 
rimo davinių sintetintojo. 

Neminėdami daugelio smulkesnių specialių-ir lokalinio pobūdžio Haecke- 
rio darbų (paskutinis jo, už metų prieš mirtį išėjęs, gražus raštas leidžiasi 
vėl į naują sritį: „Goethes morphologische Arbeiten“), šį jo paminėjimą bai- 
giame. O kokių įspūdžių apie nabašninką kaip mokslininką ir žmogų turi 
tie, kuriems teko sėdėt prie jo kojų, tai išreiškia čia pat pp. doc. J. Palta- 
rokas ir Dr. M. Endziulaitytė-Gylienė. Jie ir turi žodį. 

Pr. Dovydaitis. 


Bestudijuojant Hallėje, teko man prof. Haeckerį arčiau pažinti. Tai būta 
nepaprastai švelnaus būdo žmogaus. Studentams svetimtaučiams jis buvo 
labai palankus, malonus.---Begalo jis buvo atsidavęs mokslui. Savo paskai- 
tomis labai mokėdavo - sudominti klausytojus.—Be savo rašytų darbų, jis 
dar nusipelnė ir gražiai sutvarkydamas Zoologijos Institutą (prie Hallės uni- 
versiteto), kuriame yra daug visokių kolekcijų ir muzejus. Ilgą laiką jis buvo 
filosofijos fakulteto dekanu. Savo metais buvo jau pagyvenęs žmogus, bet 
visuomet dar gyvas, pilnas energijos. Jam mirus, biologijos mokslai neteko 
žymaus darbuotojo, tyrinėtojo. 


ž Dotnuva, J. Paltarokas. 
Žemės Ukio Akademija. 


Prof. Haeckeris buvo ne tik įžymus mokslininkas, .bet kartu ir geras 
žmogus, Jis mylėjo savo mokinius, stengdamasis kiek galėdamas daugiau 
jiems padėti ir palengvinti studijas. Ir inflacijos (pinigų atpigimo) metu, kuo- 
met vokiečiai šnairuodavo į kitataučius, laikydami juos savo išnaudotojais, 

Haeckeris rodydavo kitų tautų studentijai tėviškos meilės. Lietuviams jis 
buvo globėjas ir užtarytojas. Ne vienam sunkiai besiorientuojančiam naujo- 
kui lietuviui studentui jis savo draugingais pasikalbėjimais pakėlė ūpą, su- 
teikė energijos ir įtraukė į darbą. Į jį kreipdavomės įvairiais reikalais: prašy- 
* dami patarimų studijose, rekomendacijų, paliudijimų ir kitokiais reikalais. Tu- 
rint galvoj kokios didelės svarbos studentui turi profesoriaus palankumas 
bei širdingumas, ypačiai patekusiam į svetimą kraštą studentui, prof. V. 
Haeckerį visuomet dėkingai minės ir visi pas jį studijavusieji studentai lietuviai. 
Kaunas. ) Dr. M. Endziulaitytė-GOylienė. 


Įvairenybės. 
Gamtininkų vardai gamtotyros spaudos leidinių pavadinimuose. 


19-jo šimtm. pradžioj pradėjo įsigalėt paprotys gamtos mokslo laikraš- 
čius vadinti bet kurio senesnio įžymaus gamtininko vardu, idant ir šiuos 
mokslui nusipelnusius vyrus tuo būdu pagerbtų ir atatinkamo laikraščio 
specialinę kryptį pažymėtų. Pirmiausia buvo panaudotas šių metų sukaktu- 
vininko Linėjaus vardas. Jau tuoj po 1788 m. (Linėjaus mirties metai) 
jo vardu buvo pavadinamos įvairios gamtamokslio draugijos įvairiose Euro- 
pos, Amerikos ir Australijos šalyse, o 1826 m. vokietis '"Schlentendal'is ir 
savajam botanikos laikraščiui davė vardą „Limnaea“ (ėjo iki 1882 m.), o pa- 
skui Štetine ėjo- „Linnaea entomologica“ (1846—-66). O nuo 19-jo šimtm. pu- 
sės botanikai pradėjo ir kitų senesniųjų botanikų vardus imti naujų leidinių 
titulams. Tokiu būdu buvo išleisti ar tebeleidžiami dar ir dabar šie žurnalai: 
„Dodonaea“, „Hedwigia“, „Bonplandia“, „Adansonia“, „Billtotia“, „Grevil- 
tea“, „Sieboldia“, „Brebissonia“, „Irmischia“, „Lindenia“, „Notarisia“, „Mal- 
pighia“, „Pittonia“, „La Nuova Notarisia“, „Teysmannia“, „Muhlenbergia“, 
„Torrepa“, „Vostelsia“, „Marcellia“, „Webbia“, „Dėrfleria“, „Darwiniana“.-—-- 
Zoologų leidiniai: „Naumania“, „Redia“, „Treubia“, „Konowa“. 

Paskiausias zoologijos laikraščių, pavadintas vardu vieno įžymiausių 
senesniųjų gamtininkų, yra „Pallasia“ (Zeitschrift fūr Wirbeltierkunde, vor- 
nehmlich des palžarktischen Faunengebiets), kuris 1923 m. pradėjo eit pa- 
sivadinęs „Zoologica palaearctica“ (leidėjas Rud. Zimmermann, Dresden). 
„Nauju vardu jis pasivadino pradėdamas 3-jį tomą (1925. IX. 15), kurio pir- 
muose NN-se (1—37 pusl.) įdėta biobibliografinė studija apie paleoarktinės 
zoologijos pagrindėją. O toks yra Peter Simon Pallas (1741—1811), 
kuris buvo gimęs Berline (tėvas kilęs iš Rytprūsių), studijavo Vokietijoj, o 
1768 m. Rusų carienės Katrės II pakviestas į Petrapilės Akademiją ir jos la- 
bai remiamas keliomis ilgomis ekspedicijomis tyrinėjo ir aprašinėjo ne tik 
Eurazijos fauną ir florą, bėt pririnko taip pat daugel istorinės, filologinės ir 
įvairios kitokios mokslinės medžiagos. Jo veikalai rašyti lotynų, vokiečių ir 
prancūzų kalbomis. Šią studiją apie jį yra parašęs „Kosmo“ prietelis gam- 
totyros istorininkas prof. Dr. Rudoli Zaunick Drezdene. Jis dar pasi- 
ryžęs sustatyti pilną Pallas'o raštų bibliografiją (Bibliographia Pallasia) ir 
prašo bibliotekininkus siųsti jam kur kas žino kokių Pallas'o raštų titulus, 
adresuojant: Dresden 16, Elisenstr. 4. Pr. D. 


Redakcijai atsiųsta. 

Bibliografijos žinios. 1928 m. Gegužės-—Birželio mėn. Nr. 3 (64—06 p.). 

Prof. T. Ivanauskas, Paukščių migracijos. Atspausdinta iš Lietuvos 
Universiteto 1927—1928 mokslų metų (1927. IX. 25—1928. II. 16.) apyskaitos. 
Kaunas, Lietuvos Universiteto leidinys 1928, 49—76 pusl. 

Atspausdinta iš Matematikos Gamtos Fakulteto Darbų IV tomo 1 są- 
siuvinio 1—10 pusl.: . 

Prof. T. Ivanauskas, Sartų ežero ekspedicijos preliminarinė apyskaita. 

Prof. T. Ivanauskas, Lietuvos Universiteto Zoologijos Muziejaus trumpi 
pranešimai. Paukščiai. Žinduoliai. 

Prof. St. Šalkauskis, Jaunuomenės idealizmas ir modernieji šokiai. Kau- 
nas 1928, 16 pusl. (atsp. iš „Židinio“). ' 

Prof. SE Šalkauskis, Fizinis lavinimas ir jo tikslai. Klaipėda 1928, 16 
pusl. (atsp. iš „Šviet. Darbo“), 

„Prof. St. Šalkauskis, Filosofijos įvada. I. Propedeutinė dalis. Kaunas 
1928, 62 pusl. (atsp. iš „Logo“). 

Šatrijos Raganos (M. Pečkauskaitės) Raštai IV tomas. Kaunas 1928, 
230 pusl. mažo 80, kaina 4 I. 50 c. „Žinijos“ Bendrovės leidinys. 

A. Kirtiklis, Gegužės vakaras. 1928 m. „Šaltinio“ leid. Mariampolėje. 

J. Gvildys, Aritmetikos uždavinynas pradžios mokyklai. I dalis. Kaunas 
1928, 112 pusl. 80. Kaina 1 It. 50 ct. M. Račkaus knygyno leidinys. 

rūpestingai registruoja visas spausdinamas Lietuvoj knygas, o taip pat M 

visas lietuviškas knygas, kurios išeina Lietuvių | kolonijose Šiaurės ir | 

Pietų Amerikoj, Anglijoj, Latvijoj ir kitur. Žurnale duodama įvairių knygų $ 

recenzijos, straipsniai knygų ir bibliotekų klausimais, bibliografijos ir 8 
bibliotekų gyvenimo kronika. 

„Bibliografijos Žinių“ pirmuose Nr. Nr. surašyta arti 500 naujų knygų 
(išleistų 1928 m. ir 1927 m.) ir tiek pat stambesnių žurnalų straipsnių. 
„Bibliografijos Žinios“ turi būti kiekvienoje viešoje, tarnybinėje ir 
privatinėje bibliotekoje ir kiekviename knygyne. 

Mūsų Kariuomenės Vadovybė užprenumeravo 1928 metams 
„Bibliografijos Žinias“ visoms kareivių bibliotekoms. 


Žurnalą redaguoja prof. Vaclovas Biržiška, Lietuvos Universiteto Biblio- 
tekos ir Bibliografijos Instituto Direktorius. Leidėjas: „Spaudos Fondo“ 
knygynas. Kaunas, Laisvės Alėja 62. 

Prenumerata: metams (6 Nr. Nr.) Lt. 7,50, pusei metų Lt. 4, atkiras Nr. Lt. 2. 

„ŠVIETIMO DARBAS“ 


1928 metams. 


Švietimo Ministerijos leidžiamas laikraštis, skiriamas švietimo ir auklėjimo 
reikalams, eina kas mėnuo po penketą šešetą spaudos lankų. 
Laikrašty yra šie skyriai: 
straipsniai, skiriami švietimo dalykams nagrinėti ir populiarinti, 
Straipsniai, skiriarni auklėjimo reikalams, 
Lietuvos švietimo reikalų apžvalga, 
Užsienio švietimo reikalų apžvalga, 
Mokymo ir auklėjimo pavyzdžiai, 
Metodinės pamokos, 
Kalba ir literatūra, 
Kritika, recenzijos, bibliografija, 
Informacijos, patarintai, 
Oficialinis skyrius. 


„Švietimo Darbui“ bendradarbiauja šie asmenys: 


A. A, J. Avižonis, prof. J. Balčikonis, J. Balys, Bandzaitis, V. Bičiūnas 
M. Blažonytė, K. B, P. Būtėnas, Stasys Dabušis, K. Dineika, Pr. Dovydaitis, 
J. Elisonas, J. Endzelynas, Ą. Giedrius, J. Gobis, J. Geniušas, J. Grabauskas, 
M. Grigonis, prof. T-Ivanauskas, H. Ivanauskienė, prof. J. Jablonskis, St. Ja- 
nušauskas, A. Jaroševičius, V.. Kamantauskas, A. Karalius, J. Kisinas, Ign. 
Končius, d-ras M. Kuprevičius, Pr. Kvietkauskas, J. Lazauskas, d.fas V. 
Lazersonas, Ignas Leščius, J. Mačiūnas, M. Mačernis, Pr. Mašiotas, J. Mi- 
čiulis, J. Miškinis, prof. A. P. Načojevas, J. Norkus, J. Paleckis, P. Papečkis, 
„P. Pasvalietis, J. Petrulis, V. Plaušinaitis, prof. Arkadijus Presas, dail. Er- 
manas Presas, J. Puodžiūnas, P. Ruseckas, A. Salys, J.. Savickis, Pr. Skar- 
džius, A. Skripkauskas, A. Sm, A. Smilingis, V. Soblys, L. Š., prof. St. Šal- 
kauskis, L. Šlapelienė, A. Taškūnas, docentas J. Tumas, K. Ubeika, prof. J. 
Vabalas Gudaitis, M. Vasiliauskas, J. Vokietaitis, A. Zegarnykas, prof. Z2 
Zemaitis, J. Žilevičius ir kiti. 

Redaguoja Anf. Kasakaitis. 

* Prenumeratai moka: 
Lietuvoj, Latvijoj, Estijoj ir Vokietijoj metams 40 lt, pusei metų 20. It. 
Amerikoj ir kitur užsieniuose . . . metams 6O lt, pusei metų 30 It. 
Pradžios ir aukšt. mok-lų mokytojai "metams 32 It, pusei metų 16 lt. 


Nepatogiumams išvengti gg. prenumeratoriai 
yra prašomi užsisakant siųsti ir pinigus. 


„Švietimo Darbo“ Redakcijos ir Administracijos adresas: 
Kaunas, Švietimo Ministerija. 
„Šviesos“ spaustuvė. Kaunas, Jakšto gatvė, Nr. 2, Tel. Nr. 20-95 

